
(Bladsy 16) 





Mo stieks! So 'n Pa van ons darem! Gister vir ons lekkers gekoop. 
] 


Vandag vir Boetie 'n rooi reisieskar en vir my 'n paar 
skoolskoene. Hy's 'n bak Pa. Lag net as kleinboet sy hare trek. En Ma se oë 
blink as sy ʼn soen kry. Darle Pa van ons dink ook aan alles. Dis wat dit so 
lekker maak.” 

So 'n Pa weet dat gesinsversorging ook omvattende Begrafnisversekering by 
AVBOB insluit. Waarom gaan gesels u nie by u naaste AVBOB-kantoor nie? 


,Lid van die Afrikaanse Verbond-Groep” 

Verskuiwings en 
Veranderings 


Die afgelope kwarteeu is gekenmerk deur merk- 
waardige verskuiwings en groot veranderings op 
haas elke vlak van die lewe. Opvallend is dat dit 
alles in so 'n kort tydsbestek kon plaasvind. Daartoe 
het die snelle kommunikasiemiddels van ons tyd 
kragtig meegewerk. 

En hierby kom die vinnige verkeer, waardeur die 
uithoeke van die aarde binne trefafstand vir bein- 
vloeding van nuwe idees en ideologië gekom het, 
want die wêreld het so ,,klein”, bykans een geword. 
Dit vorm 'n skerp teenstelling met vorige eeue toe 
verskuiwings en veranderings, soos byvoorbeeld 
met die Kerkhervorming in die 16de en die Franse 
Rewolusie in die 18de eeu, hoofsaaklik tot Wes- 
Furopa beperk gebly het. 

Ook op kerklik, teologiese gebied vind verstom- 
mende verskuiwings en veranderings plaas, So in- 
grypend dat denkers en leiers uit die” vorige eeu 
dit net nie sou kon glo nie. Meer as een sal in sy 
graf omdraai as hy sou kon sien watter, vir hom, 
ondenkbare verskuiwings en veranderings plaasvind. 

Sou byvoorbeeld 'n pous, wat honderd jaar 
tevore geleef het, kon glo dat die bo alle verwagting 
uitgaande veranderings, in die tradisionele kerk 
van Rome sou kon plaasvind, wat nou daar gaande 
is in Wes-Europa en veral in Nederland? Sou so 'n 
pous kon glo, wat met die voorlaaste konsilie deur 
pous Johannes XIII self ingelui is, dat protestantse 
teoloë uitgenooi is om as gaste die kerkvergadering 
by te woon? Sou so 'n pous kon glo dat dit moont- 
lik kon wees om soos in Nederland geskied het, 
'n nuwe roomse kategismus uit te gee waarin daar 
op so baie plekke van die tradisionele Middeleeuse 
standpunt van Rome afgewyk word op kardinale 
punte van die leer? 


Ook in die Protestantse Kerke 

Maar ook in kerke van die Reformasie kom 
groot verskuiwings en veranderings voor. Miskien 
is Nederland die mees tipiese voorbeeld. 

Met die vorige eeu het dr. Abraham Kuyper 
weens, wat hy genoem het, die deformasie in die 
Nederlandse Hervormde Kerk duisende lidmate uit 


] Blaai om 

VERSKUIWINGS EN VERANDERINGS 


7] Van vorige bladsy 


die ou historiese moederkerk gelei en die Gerefor- 
meerde Kerke in 1886 gestig, suiwer in die leer met 
verwerping van die evangeliese gesange en alles 
wat afwyk van Dordt. So streng was die leerhand- 
hawing dat die Geref. Kerke self in hierdie eeu twee 
afskeidings ondergaan het weens leerverskille. 

En nou, nog geen eeu na die Doleansie (doleer- 
treur), soos die tweede afskeiding onder leiding van 
dr. Kuyper genoem is, moet getreur word oor die 
deformasie in dieselfde Geref. Kerke, waar dwaal- 
leer nou toegelaat word, met name in verband met 
die in twyfel trek van die historiteit van Adam, die 
maagdelike geboorte van Christus, die opstanding 
en So meer. So progressief het die Geref. Kerke ge- 
word, dat die regtervleuel van die Herv. Kerk aldaar 
in sy blad, ,,De Waarheidsvriend” skrywe: ons ver- 
trou die Geref. Kerke nie meer nie, hulle het te 
links geword. 

Verskuiwings het daar, soos elders, in die kerk- 
like denke in Nederland gekom. Die gees van die tyd 
spreek in toenemende mate harder as die Woord 
van God. Van Skrifuitsprake, wat byvoorbeeld per- 
verse, sedelose dade afkeer, word in Nederlandse 
kringe gesê: Dit is tydgebonde. Wat die Bybelwoord 
in die oog van God ,'n gruwel” noem, word in die 
bepaalde kringe, selfs kerklike kringe, goedgepraat 
deur te sê: Jy is so gemaak. God kry dus eintlik die 
skuld vir die skokkende, sedelose dade van mense. 
Ook in ons land 

In veel minder mate het ook hier in ons eie land 
verskuiwings op die kerklike erf gekom. Die Geref. 
Kerk is blykbaar besig om terug te skuif van hulle 
naasbestaan langs die Geref. Kerke in Nederland na 


hulle ou moederkerk, die Christelike Geref. Kerk in 
Nederland wat ds. Postma na Suid-Afrika gestuur 
het. 

En terwyl dit nog aan die gang is, skuif die 
Ned. Geref. Kerk hier en die Geref. Kerke in Neder- 
land steeds nader na mekaar toe en vermeerder die 
kontakte. 

Dat hier 'n gevaar kan dreig sal die Ned. Geref. 
Kerk seker ook wel besef; want daar is genoeg 
bekwame, Skrifgebonde manne met oop oë om 
gevaarpunte raak te sien. Dit het trouens ook reeds 
geskied toe die Ned. Geref. Kerk die Geref. Kerke 
in Nederland gewaarsku het vir 'n gevaarlike koers 
wat die Nederlandse kerk inslaan. 


Die Engelssprekende kerke 


Wat die Engelssprekende kerke in ons land aan- 
gaan kan daar op gewys word dat die Presbiteriaan- 
se Kerk reeds met 'n groot meerderheid besluit het 
op sy sinode om saam te smelt met die Bantoe 
Presbiteriaanse Kerk, sowel as met die Tsonga 
Presbiteriaanse Kerk, en verder dat die vier verskil- 
lende Engelssprekende Kerke onderhandeling voer 
vir 'n moontlike vereniging. 


Op die wêreldfront 


Op internasionale front skuif die Wêreldraad. 
van Kerke, ondanks ontkennings dat die doel nie is 
om een wêreldkerk te vorm nie, tog stadig maar 
seker in die rigting van een groot verwêreldlikte en 
verpolitiekte wêreldkerk, wat die wêreldgees al 
meer sal gehoorsaam en Christus al meer sal 
verloën. 


Joh. Dreyer. 





Radiodiens: Ontwaak my Siel” 


SONS ARBEID” 


SKRIF: Spreuke 6 vanaf vers 6. 
Johannes 17 vanaf vers 1. 


Dit is nou vandag Rusdag, die dag 
van die Here. Dus is ons op hierdie 
dag nie besig met dieselfde dinge as 
die ander ses dae nie. Dit was God se 
bedoeling: Kom 'n effe tot stilstand 
— eerstens, sekerlik om God te dien, 
maar gewis ook om te dink. Te dink 
oor baie dinge waarvoor ons in die 
daaglikse roetine eintlik nie tyd het 
nie. Omdat ons vandag tot rus kom, 
kan ons ook rustig dink, veral nadat 
ons in die erediens ons God gedien 
het. Dit bly natuurlik die basiese. 

En as ons nou dink, waarom sal ons 
nie ook 'n keer dink, deeglik en rustig 
dink, oor die dinge waarmee ons die 
ander ses dae besig is nie? Met ander 
woorde oor ons dagtaak, ons werk. 
Ons dink so heel selde daaroor, ons 


doen dit maar net. Vir baie is dit niks 
anders nie as 'n sieldodende roetine. 
Vir die professionele man is dit `n 
onophoudelike uitputtende konsen- 
trasie. Vir die sakeman is dit 'n 
koue, harde en onpersoonlike le- 
wenssfeer waar hy vir geen enkele 


DS. J. N. WOLMARANS 


oomblik sy skerpsinnigheid kan ver- 
loor nie. En dit vir ses-sewendes 
van die week. Daar is waarlik nie 
veel tyd om oor die wese van dit 
waarmee ons besig is, te dink nie. 
Daarom kan ons dit sekerlik vandag 
doen. 

Hierop sal vele dalk onmiddellik 

wil sê: Maar wat het die arbeidssteer 
en die ekonomiese lewe nou met die 
godsdiens te doen, want hierdie uit- 
sending is mos 'n godsdienstige uit- 
sending. Daardie terrein is neutrale 
gebied, daar geld eie wette en begin- 
sels en die godsdiens moet liewer nie 
daar oortree nie. Kortom bv.: besig- 
heid is besigheid, en my persoon, my 
lewens- en wêreldbeskouing en my 
godsdiensopvattinge is nie hierby be- 
trokke nie. 

Om so 'n opmerking te repudieer, 
sal dus die eerste taak van ons Son- 
dagdinkwerk wees. Want dis juis ver- 
keerd — dis 'n te veel voorkomende 
denkfout. Punt is: Jou godsdienstige 

menswees, jou lewensopvatting, daar- 
om jou Christelike beginsels, jou hele 
persoon is weldeeglik ook by die 
ekonomiese en arbeidsterreine betrok- 
ke. Daar is eenvoudig nie so iets as 'n 
neutrale terrein waar ander wette 
geld nie, omdat jou Christenskap nie 
'n waterdigte afgeslote kompartement 
van jou komplekse bestaan is, of dit 
durf wees nie. Die Christelike etiek 
raak die ganse spektrum van menslike 
bestaan. Daarom het etiek en ekono- 
mie en arbeid baie beslis veel met 
mekaar te make. Die Bybel self leer 
ons dit met talle uitsprake oor eko- 
nomiese aangeleenthede. 'n Mens is 
volkome daarvan bewus dat die mo- 
derne ekonomie en werkverskaffing 
en arbeidsbenutting 'n eksakte en em- 
piriese wetenskap is en dat die etiek 
daarenteen `n normatiewe wetenskap 
is. Maar in ons dinkwerk vandag moet 
juis hierdie beginsel sterk na vore ge- 
bring word, dat in 'n Christelike ge- 
meenskap die normatiewe altyd ter 
sake is, maak nie saak op watter ter- 
rein jy jou begewe nie. Mense kan 
nêrens sonder norme lewe nie, an- 
ders drywe hulle koersloos rond en 
ontstaan daar onbeskryflike chaos. 
Normlose arbeid sou bv. sinnelose 
arbeid wees, omdat dit inhoudloos en 
rigtingloos is. Daarom moet elke mens 
wat werk, die arbeider, die sakeman 
en die professionele man, weet dat 
die Christelike etiek altyd iets vir 
hulle te sê het. Die Bybel is nie net 
op die geestesbestaan van die mens 
gerig nie — dis inteendeel 'n baie 
praktiese Boek. Kortom: Sondag sê 
nie net iets vir homself nie, maar het 
`n dringende boodskap vir die ander 
ses dae van arbeid. 


As ons nou vandag op Sondag sou 
vra: waarom werk ek per slot van 
rekening? Dan sal ons dinkwerk ons 
by die volgende uitbring — en dit 
sal ons weer 'n suiwer perspektief 
op ons dagtaak gee: alle arbeid, maak 
nie saak watter soort nie, van die 
hoogs gespesialiseerde tot die nede- 
rigste, moet in 'n Christelike same- 
lewing altyd gesien word, as staande 
onder 'n algemene opdrag en roeping 
tot arbeid deur God. Om te werk, is 
dus God se wil — om lui, en as ge- 
volg daarvan werkloos te wees, is `n 
oortreding van God se wil. Ironies 
is die feit dat die menslike sondeval 
juis die direkte aanleiding tot hierdie 
opdrag was. Maar so het dit daar in 
die begin reeds geklink en so staan 
dit vandag nog vas: ,Ir: die sweet van 
jou aangesig sal jy brood eet”. En 
nou moet jy dit doen! Dis buitendien 
`n bestaansnoodsaaklikheid — `n 
Christen wat werklik begryp, kan 
nooit `n parasiet wees nie. 

Maar hierdie wete bring `n beson- 
dere element in die Christelike en 
daarom Bybelse arbeidsopvatting na 


vore. Dit is die gedagte dat arbeid 
roeping is en nie 'n las of 'n vloek 
nie. In roepingsbesef is natuurlik al 
vanselfsprekend normatief. As ek 
weet dat my daaglikse beroep of ar- 
beid, Godgegewe is, dan bepaal dit 
noodwendig my houding daarteenoor. 
En dan besef ek onmiddellik dat dit 
veel meer is as 'n middel tot `n doel, 
of 'n vir die mens tragiese onafwend- 
bare lot. Dan besef ek dis 'n taak 
wat inspanning, ywer, my heel beste, 
eis — immers, die feit dat ek werk, is 
my van God opgelê. Ek durf dus 
nêrens afskeep nie, daarvoor sal ek 
aan Hom verantwoording moet doen. 
Daarom is my eer inderdaad daarmee 
gemoeied. Ek openbaar 'n swak karak- 
ter en 'n swak innerlike as ek lui is 
en onverskillig en onverantwoordelik 
teenoor my dagtaak staan. Die Chris- 
ten sal dus :cltyd soveel as moontlik 
en nie so min as moontlik doen nie. 
Die dag sal vir hom as't ware altyd 
te kort wees — hy wou nog meer ge- 
doen het, toe is die tyd verby. 


En 'n element wat nooit vergeet 
moet word nie, is: roepingsvervulling 
is die grootste enkele bron van le- 
wensvreugde wat daar is. Daarom is 
daar gewis so iets as arbeidsvreugde, 
maar dis helaas `n begrip wat in die 
moderne verindustrialiseerde en ver- 
materialiseerde samelewing feitlik to- 
taal verlore gegaan het. Arbeid is ge- 
sekulariseer en die arbeider is veront- 
persoonlik — die funksionalsime het 
oorgeneem. Daarmee het die vreugde 
verdwyn — en dit behoort in 'n Chris- 
telike samelewing nie so te wees nie. 
Op die wyse word die mens geestelik 
ontsettend arm. Sy werk word 'n blote 
bedryf waarin hy vir so min as moont- 
lik, so veel as moontlik vergoed moet 
word, sodat hy geld kan hê om die res 
van die tyd te ontspan. Dan word 
daar nie meer gewerk uit dankbaar- 
heid teenoor God en om 'n Godge- 
gewe roeping te vervul nie, maar 
bloot as `'n middel tot ,,brood en 
spele”. Vandaar die kroniese verskyn- 
sel van looneise en stakings en die 
eise om korter werksure — dit kom 
uit 'n verkeerde arbeidsopvatting. Nie 
dat uitbuitins deur werkgewers ver- 
goeilik word nie — almal behoort reg 
vergoed te word om 'n goeie en eer- 
bare bestaan te kan maak — maar die 
regte perspektief moet behoue bly. 
En dan moet onthou word dat arbeids- 
vreugde nie in die eerste plek uit 
gunstige werksomstandighede kom 
nie, al is die ook belangrik — maar 
wel uit die innerlike gesteldheid of 
houding van die mens teenoor sy 
werk. Daar word gearbei omdat God 
die opdrag daartoe gegee het, en vir 
`n Godgelowige is die uitvoering van 
'n opdrag van Bo, vreugdeverskaffend. 
Wie dus arbeidsvreugde nie meer ken 


nie, het die fout begaan om God van 
daardie terrein uit te sluit. 

Hierdie bezinselstandpunt sal ook 
vanselfsprekend die, ,hoe” van ons 
arbeid bepaal. Arbeid is dus arbeid 
voor God, en daarom sal die elemente 
van ywer en gehalte sterk na vore 
kom. Daar moet sekerlik geweet word 
dat die Here nie van lui mense hou 
nie. Daarom is 'n Christen wat `n lood- 
swaaier is, 'n onmoontlikheid, daar 
kan nie so-iets bestaan nie. Dis sê 
jammer dat daar sê baie mense is 
wat so bang is dat hulle hul sal dood- 
werk. Die ervaring lewer daarvan 
geen bewyse nie. 

Nee, 'n Christengelowige doen sy 
werk met verantwoordelikheid, en 
verantwoordelike mense is mense wat 
antwoord most gee, eerstens aan God, 
want daar kom die opdrag basies van- 
daan, en tweedens aan sy werkgewer. 
Hy moet gedurig rekenskap gee van 
die gehalte en die hoeveelheid, sodat 
hy hom nie vir homself hoef te skaam 
nie. Daarom behoort in 'n Christelike 
samelewing 'n werkgewer hom eintlik 
nooit te bekommer oor die eerlikheid 
en die werkywer van sy mense nie. 
Daarom is die vyfuurfilosofie so 'n 
jammerte; daarom is dit so `n treurige 
verskynsel dat werkgewers en hoofde 
veels te veel van hulle tyd moet be- 
stee aan toesighouding in plaas van 
aan- inisiatief en ondernemingsgees. 
Dis 'n ontspoorde samelewing wat so 
leef. 'n Werknemer moet self, sonder 
toesighouding, sy loon waardig wees. 
Jy probeer nie wegkom met iets nie; 
jy probeer nie kul nie — dis onwaar- 
dig. Die Bybel het sterk uitsprake oor 
oneerlikheid. 

'n Opmerking moet sekerlik ook ge- 
maak word, oor die ,,waartoe” van 
ons arbeid, en dit kan ons so stel: 
ons werk om te kan leef, om 'n ekono- 
miese bestaan te kan maak. Ons moet 
eet en aantrek, — en dis reg en goed. 
Ons werk selfs om vooruit te gaan en 
ons ekonomiese posisie te verbeter — 
en dis ook reg en goed, mits dit eer- 
like harde werk is, en dit nie ten koste 
van 'n ander geskied nie. Onregver- 
digheid, hebsug en geldgierigheid 
word in die Bybel in geen onduidelike 
terme afgekeur nie. 

Maar, word daar ooit aan gedink, 
dat ons ook werk om te kan dien, 
om 'n bydrae te maak; dat ons werk 
uit dankbaarheid teenoor God, omdat 
hy ons genadig was en ons nie van- 
weë ons sondes uitgedelg het nie? 
Het die diensmotief in ons arbeids- 
beskouing nie jammerlik verlore ge- 
gaan nie? 

Arbeid is nie 'n harde koue mate- 
rialistiese en funksionele begrip wat 
net in terme van rand en sent gemeet 
word nie. Arbeid is nog altyd adel — 
dit het 'n verhewe bestemming — dit 

Almanak en Bybelse Dagboek 1971 


Die hoofredakteur van ons kerk se 
Almanak, ds. T. F. J. Dreyer, (gewese 
senator) en die redaksie dien geluk 
zewens te word met die verskyning 
van die 65ste uitgawe. `n Lewende 
1idraat van sy/haar kerk sal altyd 
uitsien na hierdie bekende oranje- 
kleurige boek. Waarom? Ek sou die 
volgende redes noem: 


1. Soos bekend, bevat die Almanak 
`n Bybelse Dagboek, dit wil sê `n kort 
oordenking vir elke dag. Dit dien tot 
die opbouing van ons allerheiligste 
geloof. 


2. Die eerste deel van die Almanak 
bevat altyd 'n paar aktuele, leersame 
artikels, gewoonlik van uiteenlopende 
aard. Dit verryk ons kennis. Hierby 
is altyd 'n paar kort historiese sketse 
met fotos. Laat ons hulle wat die fon- 
damente van ons kerk gelê het, nie 
vergeet nie. 


3. Die Almanak self, vanaf 1 Janua- 
rie tot 31 Desember, bevat 'n massa 
historiese data. My oog val toevallig 
hier op (Vrydag) 29 Januarie. Dit is 
die datum toe die Hollandse taal in 
die Kaapse geregshowe belet is in die 
jaar 1824, synde deel van die proses 
van verengelsing, wat staatkundig en 
kerklik deurgevoer moes word. Mens 
moet tyd hê om hierdie meer as 300 
historiese feite na te lees. Miskien 
saans voordat ons die lig afskakel of 
die lamp uitdoof! Die kerklike en 
ander gedenkdae (Volksfeeste) word 
ook aangegee. 


4. Die gegewens van elke gemeente 
van ons kerk. (Het ons ooit daaraan 
gedink dat die adres van elke kerkge- 
bou ook hierin vervat is, asook die 
adres en telefoonnommer van elke 
predikant. — Mense wat verhuis kan 
gerus daarop iet.) 


5. Gegewens oor al die verskillende 
rade en kommissies van ons kerk. Dit 
is duidelik dat die kerk streef om sy 
roeping in die wêreld waardig te 
wees. Of die ampswerk (en dit sluit 
die amp van die priesterskap van elke 
gelowige in) langs hierdie weë tot sy 
teg kom, is die kritiese vraag wat 
uftgemaak moet word. 


6 Die laaste maar nie die minste 
nie, ontvang ek graag persoonlik die 
Almanak om telkens weer met blyd- 
skap die groei van ons gemeentes dop 
te hou (en met kommer die klein 
getalletjie jones manne wat tot die lys 
van predikante toegevoeg word) Die 
groei: ons merk dat die volgende 
gemeentes vinnig op pad is na die 
duisendtal belydende lidmate. (Som- 
mige het reeds afgestig en beplan 


betere bearbeiding). Orkney, Rusten- 
burg-Suid, Rustenburg-Oos, Pretoria- 
Wes, Silverton, Pretoria-Oos, Middel- 
burg, Newlands, Van der Bylpark-Oos, 
Wesmoot (Pretoria), Witbank, Wit- 
bank-Suid, Zuurfontein, Primrose, 
Primrose-Oos. (Ek hoop nie die broe- 
ders verkwalik my omdat ek dit hier 
noem nie). Dit is pragtig dat die kerk 
sé groei! Hier is dus vyftien gemeen- 
tes wat weldra, in die nabye toekoms, 
hoogswaarskynlik sal oorgaan tot ver- 
dere beroep. Verlede jaar, 1970, het 
maar ses proponente afgestudeer ter- 
wyl dieselfde getal gesterf of afgetree 
het. Vyf proponente is beroepbaar. 
Ons 1ê dus die vinger hier terloops 
op die EINTLIKE nood van die Ned. 
Herv. Kerk. 


DR. P. J. THEO. KOEKEMOER 


En dan die Statistieke: Ek was nooit 
lief vir hierdie lang rye syfertjies nie. 
Wie dit egter met aandag lees, sien 
die horisontale groei van die kerk. In 
1950 het ons kerk `n lidmatetal van 
112,453 gehad; in 1970 179,315. In 
1950 het ons kerk 78 predikante ge- 
had; tans 168. (En tog kan ons kerk 
VANDAG aan 380 bedienaars van die 
Woord 'n standplaas gee!) Ons het 
9227 gemeentes binne die Republiek, 
101 gemeentes meer as twintig jaar 
gelede. (Die gemeentes buite die Re- 
publiek het konstant gebly: 19). Hier- 
die syfers spreek vir sigself. Dankbaar 
oor die horisontale uitbreiding, volg 
weer die kritiese vraag: Is daar ook 
vertikale verdieping, geestelike ver- 
ryking? Dit kan egter nie statisties 
bepaal word nie! Dis die werk van 
God. Laat ons bid dat ons saaiwerk 
(plant en natmaak) die seën van die 
Heer van die kerk sal wegdra. 


Ons word in hierdie Almanak be- 
dien met 'n paar wel deurdagte arti- 
kels van welbekende manne in ons 
kerk. Hulle bydrae maak die Almanak 
die moeite werd. Die hoofredakteur 
handel oor die tekens van die agter- 
uitgang en verval van ons tyd; ds. D. 
F. Erasmus Snr, waar hy self te 
worstel het met die diepste lewens- 
vrae, skryf dat ,,God weet altyd `n 
weg”, 'n oordenking wat vir elkeen 
van groot waarde sal wees. Professor 
C. K. Oberholzer 1ê sy vinger op ,,Die 
Nood van ons tyd”, 'n ..nood” wat die 
kerk maar al te goed ken en self 
daarin gewerp is. Ons seergeagte, af- 
getrede rektor van die Universiteit 
van Pretoria, skryf oor 'n saak wat 
vandag se dae ernstig onder die soek- 

lig kom; die skoolonderwys, dit wat 
ons volk gaan maak of gaan breek. 
Prof. Pont handel oor die kerk in 
Noord-Afrika; ds. P. D. Smit oor 
,Aspekte in die Kerklike lewe van 
Nederland”, ds. Buitenweg oor die 
kerk en die fabriekswese en broeder 
Rowan Cronje oor die toekoms van 
ons buurstaat Rhodesië, `n onderwerp 
waaroor hy met gesag kan praat. Die 
kerkgeskiedkundige artikels van me- 
nere Scholtz en Rex en dr. Jan 
Ploeger moet nog hierby genoem 
word. 


Ons dank aan die Redaksie. 


ONS ARBEID 


] Van bladsy 3 


laat die mooie in die mens na vore 
kom. Daarom is daar vir die Christen 
so-iets as trots op sy arbeid. 

Die Christen het op hierdie terrein 
ongetwyfeld `n belangrike roeping en 
ons moet vandag goed en suiwer 
daaroor dink, om dit van mêre tot 
Saterdag te kan doen. Die voorbeeld 
wat ons in hierdie terme aan `n mede- 
mens stel in die afhandeling van ons 
dagtaak, mag meer werd wees as tien- 
duisend woorde. Ons moet die begin- 
sels van die Christelike etiek ook daar 
laat geld en daardeur `n boodskap 
oordra. 

En dit 'n leeftyd lank — tot daar 
moet ons nog steeds werk — eers heel 
aan die einde durf ons dan terugkyk 
op 'n lewe van arbeid, en as ons goed 
gewerk het, kan daar seker 'n mate 
van voldoening wees, want dan het 
jy jou opdrag uitgevoer. Die Here 
Jesus het in sy Hoëpriesterlike gebed 
gesê (Joh. 17:4): ,Die werk wat U my 
gegee het om te doen, het ek vol 
bring”. Dis die ideale toestand — Hy 
was die volmaakte mens. Ons moet 
gewis sterk strewe om dieselfde te 
doen — daarin is hy vir ons 'n voor- 
beeld. As die mens, soos Jesus, sy 
opdrag volbring het, dan was sy lewe 
suksesvol. 

Werk is dus nie sommer maar net 
werk nie, 'n las nie. Dis opdrag, roe- 
ping: dink ons genoeg daaraan? Ons 
laat soveel dinge onvoltooid! 

Die Bybelse etiek bring ons ook 
hier tot 'n herwaardering. ,.Gaan na 
die mier luiaard .. .”, en, ,die arbei- 
der is sy loon waardig”. Rus vandag 
en dien die Here. Maar mêre moet jy 
werk en goed werk, sodat jy God daar- 
deur kan verheerlik en jou loon waar- 
lik verdien. Daar is niks so mooi as 
om 'n opdrag van God uit te voer nie. 
AMEN 


aa Va. 





Jaarliks op die groot Israelitiese 
feeste word die vyf sogenaamde rolle 
in die sinagoge voorgelees: Hooglied 


op die Paasfees, Prediker op die 
Loofhuttefees, Klaagliedere op die vas 
van die negende dag van die maand 
Ab ter gedagtenis aan die verwoesting 
van die tempel, Ester op die Purim- 
fees, en Rut op die Pinksterfees (ook 
genoem die Fees van die Weke). 


Die boek Rut verhaal op bekoorlike 
wyse die geskiedenis van Elimeleg, 
'n man uit Betlehem in Juda, wat as 
gevolg van droogte met sy vrou Naomi 
en sy twee seuns na Moab wegtrek om 
daar aan die lewe te bly. Daar aange- 
kom, sterf eers Elimeleg en `n tien 
jaar later die twee seuns. Omdat toe- 
stande in Juda verbeter het, wil die 
eensame en verarmde weduwee weer 
na Betlehem terugkeer. Haar een 
skoondogter Orpa bly in Moab agter, 
by haar volk en haar god. Met on- 
sterflike woorde het Rut haar by 
Naomi gevoeg: ,Moenie by my aan- 
dring dat ek u moet verlaat om agter 
u om te draai nie; want waar u gaan, 
sal ek gaan; en waar u vertoef, sal ek 
vertoef; u volk is my volk, en u God 
is my God. Waar u sterwe, sal ek 
sterwe en daar begrawe word. Mag die 
HERE so aan my doen en so daaraan 
toedoen — net die dood sal skeiding 
maak tussen my en u” (Rut 1:16-17). 
Uit liefde vir `n bejaarde en verarmde 
skoonmoeder wat niks gehad het om 
haar te bied nie, het Rut hierdie groot 
opoffering gedoen. Die opoffering was 
des te groter omdat sy volgens die 
opvatting van die mense van daardie 
dae alles prysgegee het waaraan hulle 
waarde geheg het: huis en vaderland, 
familie en godsdiens. Die God van Is- 
rael het sy as haar God aanvaar, sy 
het onder sy vleuels kom skuil, en 
daarvoor sou haar loon volkome wees 
(Rut 2:12). 


Om aan die lewe te bly het Rut 
gaan are optel; toevallig kom sy op 
die land van Boas, verlangs 'n familie- 


lid van Naomi. Toe Naomi hiervan te 
hore kom, beraam sy 'n plan om 'n 
huwelik tussen Boas en Rut te bewerk- 
stellig. In dié proses kom ons van 
twee ou gebruikte te hore, sy dit hier 
ook in gewysigde vorm: die lossing en 
die leviraat of swaershuwelik. Die los- 
sing is die gebruik waarby die ver- 
pligting op '*emand lê om sy naaste 
familielid wat verarm of in die skuld 
geraak het, te help deur die grond te 
koop en so te sorg dat dit in die besit 
van die familie bly. Volgens die levi- 
raat moes 'n vrou wië se man ge- 
sterwe het, deur een van die broers 
van die oorledene tot vrou geneem 
word om so vir die voortplanting van 
die geslag te sorg. 

Uit die huwelik wat eindelik tot 
stand kom, word 'n kindjie met die 
naam van Obed gebore. Hy was die 
vader van Isai, die vader van Dawid. 


Ten spyte van die eenvoud van die 
verhaal verskil geleerdes van mekaar 
oor die doel er die betekenis daarvan. 
Teenoor al die opvattings wat hierin 
`n tendensgeskrif sien, dit wil sê 'n 
geskrif wat `n bepaalde saak wil pro- 
pageer of teen die optrede van be- 


paalde groepe wil beswaar maak, by- 


voorbeeld die handhawing van die ge- 
bruik van die lossing bepleit in ʼn 
tyd waarin dit in onbruik geraak het, 
of protesteer teen die verbod van 
Esra en Nehemia om huwelike met 
nie-Israelitiese vroue aan te gaan, stel 
ons dat oo% die eenvoudige verhaal 
nie in die eerste plek oor mense en 
hulle lotgevalle of gebruike handel 
nie, maar oor die leiding van God in 
hulle lewens. Naomi trek net oënskyn- 
lik leeg terug, want by haar is Rut 
wie se dienende liefde weer geluk in 
haar lewe sou bring. Die verlies wat 
Naomi in die vreemde gely het, het 
die wins van 'n skoondogter soos Rut 
beteken. God het dit juis so beskik dat 
Rut op die landerye van Boas. gaan 
are optel het en vir Boas en Rut dié 
op die dorsvloer bewaar dat die slim 
plan wat Naomi in haar desperaatheid 


DIE BOODSKAP 
VAN DIE BOEK 
RUT 


DR. W. C. VAN WYK 


gemaak het, nie vir hulle tot 'n strik 
geword het nie. Ook die gebeure in 
die poort, waarby die nadere losser 
van Naomi nie kans gesien het om 
met Rut te irou nie, sodat Rut en 
Boas kon trou, getuig van God se be- 
sondere leiding. God se ontferming 
oor `n arme weduwee, vind gestalte in 
die opoffering van Rut en die naaste- 
liefde van Boas, van wie Hy as instru- 
mente gebruik maak om sy doel met 
hierdie familie, hulle volk en al die 
volkere van die wêreld te bewerkstel- 
lig. Uit die nageslag van Boas en Rut 
sou die Losser by uitstek, die Ver-los- 
ser Jesus Christus gebore word, om 
ons uit sonde en skuld vry te koop 
en om ons kinders van God te maak. 


Sodra 'n mens homself te veel as 
onderwerp gaan beskou — ons moet 
iets doen! is die bederf aan die gang, 
want dan laat 'n mens geen ruimte 
en geen tyd meer vir die werk van 
God nie. Sodra te veel ,,ek” of ,,ons” 
gesê word, is ons geen kerk meer nie, 
geen voorwerp van (Godsarbeid nie, 
maar onderwerp, en selfgemaakte `n. 
te. — Dr. De Ru. 


PISTORIUS 


POSBUS 9 POTGIETERSRUS 


Koëperatiewe, Private en 

Staatsverskaffers: 

* 95-62% LEO Dolomitiese 
Landboukalk 


tt 96.6% ALLESCA Super 
Kalistiese Lbk. 


* KALKSTEENAMMONI- 


UM NITRAAT 26% N. 


* AMMONIUMSULFAAT 
21% N. 


* SINK Bemestingstof 


ONS PRESTIGE 
U WAARBORG! 


Etlike treinvragte daagliks 
Geen vertraging 

Die Ontbrekende Dag 


Het die son stilgestaan? 

In Josua 10:12 lees ons dat Josua 
tydens die geveg teen die vyf Amori- 
tiese konings ,met die Here gespreek 
het en voor die oë van Israel gesê 
het: 


,Son, staan stil in Gibeon, en maan 
in die dal van Ajalon!” 

Deur die ongeloof is hierdie gebeur- 
tenis al in twyfel getrek. Maar nou 
onlangs is volgens ,De Kruisbanier” 
'n berig deurgegee oor 'n wetenskap- 
like bevestiging hiervan. Dit is af- 
komstig van die heer Harold Hill, 
president van `n groot masjiene fa- 
briek in Baltimore, Amerika en self 
'n oortuigde Christen. Hy sê dat een 
van die meeste opsienbare dinge wat 
God ons in hierdie tyd laat sien ons 
ruimtevaarders en ruimtevaartdeskun- 
diges in Green Belt in Amerika oor- 
kom het. 


Hierdie deskundige wou nagaan wat 
oor honderd en duisend jaar die posi- 
sie van die son en die maan en ander 
hemelliggame sou wees. As `n satelliet 
die hemelruimte ingestuur word, dan 
moet voorkom word dat dit op een 
van sy vaarte @rens teen sou bots. 

'n Komputer sal die juiste gegewens 
moet vasstel deur berekening sowel 
in voorbygegane as in toekomende tye. 
By die ondersoek van die eeue ver- 
skyn daar toe 'n rooi sinjaal, 'n teken 
dat daar êrens iets fouts is, Of met 
die gegewens wat in die komputer ge- 
plaas is Of met die gevonde resultaat. 
Die komputer toon aan dat daar oor 
die lang periode van eeue een dag 
minder was as wat die berekeninge 
laat verwag het. Niemand het daar 
iets van begryp nie. Met die masjien 
was daar geen fout nie. Een van die 


werkers skiet dit toe te binne dat hy 
in die Sondagskool geleer het, dat 
op die gebed van Josua die son een 
dag stil gestaan het. 


Die ander vind dit toe pure onsin, 
maar tog is die Bybel geraadpleeg en 
ja, dit staan daar werklik. In Josua 
10! 


JOH. DREYER 


Tog was daar nog 'n verskil. By 
nader ondersoek blyk dit dat die 
komputer aanwys, dat in die dae van 
Josua nie 'n volle dag ontbreek het 
nie, maar 23 uur en 10 minute. Daar 
staan egter ook in Josua 10 dat die 
son omtrent `n volle dag stilgestaan 
het. Die 40 minute verskil kan egter 
nie verwaarloos word nie, as mens 
korrekte berekeninge vir die toekoms 
wil hê. 

Toe herinner dieselfde medewerker 
nog 'n ander verhaal: as `n teken aan 
koning Hiskia het die skaduwee op 
die sonnewyser van Agas tien grade 
teruggegaan. (2 Konings 20:11; Jes. 
38:8). Dit is presies 40 minute. Daar- 
mee is die verskil gevind — die ont 
brekende dag! 


Hill wat dit vertel het, het daarby 
gevoeg: ,So druk onse God hulle wat 
nie glo nie met die neus op sy waar- 
heid.” 


Natuurlik is hierdie wetenskaplike 
bevestiging nie die grond van ons ge- 
loof nie. 


'n Christen moet hom nie te veel 
oor die wonders verwonder nie! Maar 
al te dikwels sien ons dat mense pro- 
beer om die wonders uit die Bybel 


weg te verklaar of te verkleineer. 


In die geval van Josua en ook van 
Hiskia moet ons aanneem dat God 
self in die natuur ingegryp het sodat 
baie dit kon waarneem. By Josua was 
daar by die volk duidelik behoefte 
aan 'n verlenging van die dag. En 
Sou iets vir God, die Almagtige, te 
wonderlik wees? 


VAKANSIEWOONSTELLE 
WARMBAD 
Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 peddens) elk met badka- 
mer, kombuis, oop stoep en 
gratis motorafdak; grasperke 
en Dpraamvleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerweg 59, 
Telefoon 535, Warmbad, Tvl. 

BREEDT BROERS 


* 


KLERE EN MEUBELS AAN U TEE FABRIEKS- EN GROOT- 
HANDELSPRYSE. Bv. VEKA KERKRAADSPAKKE TEEN 


R29-50 


* 





Klerasie vir die hele gesin. 


H/v. Pionier- en Centralweg — Fordsburg — Johannesburg 

SKRIFVERKLARING - Hosea 1 vers 1. 


Soos die ander profeteboeke, dra 
die boek Hosea 'n opskrif. Daarmee 
bedoel ons nie die opskrif wat in ons 
Bybel in groot letters bo-aan die 
eerste bladsy van die boek gedruk 
staan nie, maar wel die eerste vers 
van die boek. Hierdie opskrif is bo- 
aan die profeet Hosea se boek geplaas 
deur iemand wat iets geweet het van 
die profeet en sy werksaamheid. Dit 
nan ons aflei daarvan dat in die op- 
skrif besonderhede voorkom wat ons 
nie in die boek self aantref nie. Maar 
laat ons by die belangrikste gedeelte 
van die opskrif begin en mettertyd 
deurwerk na die ander besonderhede. 


Die woord van die Here wat gekom 
het tot ... 


Hier het ons te doen met `n formule 
wat dikwels in die Ou 'Testament 
` voorkom. Presies soos dit hier staan, 
tref ons dit ook nog aan in die op- 
skrifte van Joël, Miga en Sefanja. In 
effens ander vorm kom dit in meeste 
profeteboeke en ook elders voor. In so 
'n opskrif is die woord van die Here 
'n uitdrukking wat die hele openba- 
ring omvat soos dit deur die profeet 
ontvang en in sy boek opgeteken is. 
Daarmee word dus gesê dat die in- 
houd van die profetewoord 'n gesag 
besit wat van die Here self af kom. 
Die profeet tree heeltemal agter sy 
boodskap terug, want die woord wat 
hy aankondig en verkondig, is meer 
as hyself. Hierdie formule is dus 'n 
aanduiding daarvan dat die inhoud 
van die boek met 'n aanspraak op 
gesag kom, en is dus 'n bepaalde stap 
in die rigting van die kanonvorming 
— dit is die geloof aan die Heilige 
Skrif as gesaghebbende norm vir ge- 
loof en lewe. Die openbaringsformule 
spreek van 'n gebeurtenis: die woord 
van die Here wat gekom het. In die 
Hebreeus staan daar eintlik ,,wat ge- 
beur het”. Die woord van die Here 
het plaasgevind, gebeur, gekom. Pre- 
sies hoe die profeet die woord ver- 
neem het, word nêrens gesê nie. Ons 
verneem van gesigte in 'n paar ge- 
valle, maar selfs daar is dit nie duide- 
lik hoe die ontvangs van die open- 
baring plaasgevind het nie. Wat wel 
seker is, is dat die profeet die woord 
wat hy moes spreek, duidelik verneem 
het. Daar was by hom geen onseker- 
heid oor wat hy verneem het en oor 
die aard van die woord wat hy moes 
spreek nie. Dit was die woord van die 
Here, en hy moes dit spreek, ook al 
het die woord homself pynlik getref. 
Die profeet was solidêr met die volk 
oor wie hy by tye die toorn van die 


Here moes uitroep. Hy het onder die 
woord gestaan wat hy moes spreek, 
want die woord het tot hom gekom. 
Dit was 'n spesifieke woord, gerig tot 
'n spesifieke persoon. Hy moes draer 
wees van die woord, boodskapper wat 
sy boodskap oorgedra het met die op- 
roep: ,Hoor die woord van die Here”! 
of ,So het die Here gespreek.” Die 
boodskappers tot wie die woord van 
die Here gekom het, was mense wat 
vir dié besondere taak uitgekies is. 
Hulle was die knegte van die Here. 


PROF DR. J. P. OBERHOLZER 


In hierdie geval is die kneg van die 
Here wat as boodskapper moes optree 
Hoséa, die seun van Beëri. Sy naam 
beteken ,,Hy het gehelp” en die naam 
van sy vader ,,O fontein!”, 'n naam 
wat die blydskap van die vader by 
geboorte van 'n seun uitdruk. Albei 
hierdie name kom ook elders in die 
Ou 'Testament voor en was gewone 
persoonsname. Die naam van die pro- 
feet en die van sy vader is egter die 
somtotaal van persoonlike besonder- 
hede wat ons in die opskrif vind. Wat 
ons verder van die profeet Hosea te 
wete kan kom, moet ons met die 
nodige versigtigheid aflei uit sy boek, 
en dit is nie veel nie, soos ons later 
sal sien. Die profeet is boodskapper en 
die woord wat hy dra, is groter as 
hyself. Daarom is persoonlike beson- 
derhede nie ter sake nie. Soveel is 
egter duidelik dat die woord van die 
Here deur 'n bepaalde mens gebood- 
skap moes word. God plaas sy woord 
in die mond van `n mens, en so spreek 
Hy mense aan. 


Nou volg die datering van die open- 
baringsontvangs. Die woord van die 
Here het in `n bepaalde tyd tot ʼn 
bepaalde persoon gekom. Dit was in 
die dae van sekere konings. Volgens 
gebruik van die tyd dateer die op- 
skrifskrywer die werksaamhede van 
Hosea aan die hand van die regerings- 
tye van konings. Die woord van die 
Here word geopenbaar aan mense 
binne die geskiedenis — alreeds `n 
belofte van die vleeswording van die 
Woord, 'n voorafskaduwing van die 
openbaring van God in Jesus Christus 


Die konings wat genoem word is aan 
ons bekend uit die historiese gedeel- 
tes van die Ou Testament en danksy 
die wetenskaplike ondersoek ken ons 
ook die datums van hulle regeringstye. 
Opvallend is dat die name van vier 
konings van Juda eerste genoem word, 


alhoewel Hosea in die noordelike ryk 
van Israel geprofeteer het. Dat die 
Judese konings eerste genoem word 
en daarna die koning van Israel, is 
vir ons 'n aanduiding dat die persoon 
wat die opskrif geskryf het 'n Judeër 
was. As Judeër plaas hy vanselfspre- 
kend die konings uit die Dawidslyn 
eerste. Dit sal dan ook beteken dat 
Hosea se woorde in Juda bewaar is na 
die val van die noordelike ryk van 
Israel, en dat die behoud van sy boek 
te danke is aan die erkenning van die 
inhoud daarvan as gesaghebbend ook 
vir die Judese ryk. Die regeringstyd 
van die vier Judese konings het ge- 
strek vanaf 785 tot 697 v.C. Daarvan 
is die grootste aantal jare in beslag 
geneem deur die regering van Ussia, 
wat in 2 Konings 15 Asarja genoem 
word. Danksy die besonderhede wat in 
2 Kronieke 26 verskaf word, weet ons 
dat koning Ussia die Judese ryk 'n 
bloeityd laat beleef het. Slegs 16 jaar 
oud toe hy die troon bestyg het, het 
hy deur verowering die magsgebied 
van Juda uitgebrei na die ooste, suide 
en weste, nuwe bouwerksaamhede in 
Jerusalem en elders aangepak en af- 
gehandel, en die landbou en veeteelt 
tot nuwe hoogtes gevoer. Gedurende 
die laaste aantal jare van sy 52-jarige 
koningskap moes hy hom egter in `n 
afgesonderde paleis terugtrek weens 
melaatsheid en het sy seun Jotam as 
regent opgetree. Onder Jotam het die 
hoogbloei van Juda voortgeduur, ook 
na sy vader se dood, maar reeds in sy 
tyd het `n krisis begin oplaai wat 
tydens sy seun Agas se regering sou 
knel. Dit was die oorlog waarin die 
Aramese koning Resin en die Israeli- 
tiese koning Peka Jerusalem beleër 
het met die doel om Agas te onttroon, 
en iemand in sy plek koning te maak 
wat saam met hulle sou rebelleer teen 
die oppermag van Assirië. Die aanslag 
is afgeweer deurdat Agas die hulp 
van die Assiriese koning Tiglatpileser 
ingeroep het, vergesel van 'n groot 
tribuutbetaling waarvoor Agas die 
tempel van silwer en goud moes 
stroop. 'Tiglatpileser het die Aramese 
hoofstad Damaskus verower en ver- 
woes, en die Arameërs in ballingskap 
weggevoer. Die staat Israel sou nog 
vir enkele jare 'n onderhorige staat 
aan Assirië bly voordat die einde in 
792 v.C. aangebreek het. 


Terwyl Ussia en Jotam albei gunstig 
beoordeel word ten opsigte van hulle 


C] Blaai om 

SKRIFVERKLARING 


[7] Van vorige bladsy 


houding teenoor die afgodediens, is 
die oordeel van die skrywers van 
Konings en Kronieke oor Agas ongun 
stig. Hy het die afgodery bevorder, 
blykbaar as 'n soort noodmaatreël om 
die bedreiging van sy ryk of te weer. 
Sy seun Hiskia het die tempeldiens 
herstel en die ware godsdiens bevor- 
der. In sy tyd het die Assiriërs Jeru- 
salem beleër nadat hy byna die hele 
Judese gebied onderwerp en geplun- 
der het. Juda sou egter nog sy wanke- 
le bestuur as selfstandige staat vir 
meer as 'n eeu voortsit, mede omdat 
die Assiriese ryk geval het voor die 
aanslae van die Babiloniërs wat `n 
nuwe oppermag in die Ou Nabye Oos- 
te gevestig het. 

Die opskrif van die boek Hosea 
noem slegs een Israelitiese koning, 
naamlik Jerobeam die seun van Joas. 
Hy was Jerobeam II wat regeer het 
van 787 tot 747 v.C. en onder wie 
Israel sy laaste bloeityd belewe het. 
Met hom loop die dinastie wat deur 
Jehu gevestig is, ten einde. Sy seun 
Sagaria was net 6 maande op die 
troon voordat hy in `n sameswering 
vermoor is. Die nuwe regeerder, Sal- 
lum, het die troon net `n maand behou 
voordat ook hy moes plek maak vir 
'n ander, naamlik Menahem. Menêhem 
en sy seun Pek4hia kon 12 jaar regeer 
voordat 'n nuwe sameswering vir Peka 
op die troon gebring het. In Peka se 
tyd verskyn die Assiriërs egter op die 


toneel, mede as gevolg van Agas van 
Juda se versoek, en hulle verower die 
hele oostelike deel van Israel. Peka 
moes plek maak vir Hoséa, 'n nuwe 
samesweerder, wat die laaste koning 
van Israel sou wees. Nadat hy aan- 
vanklik onderhorig aan Assirië gebly 
het, het hy met die hoop dat hy van 
Egipte hulp sou ontvang, die tribuut- 
betalings aan Assirië gestaak. In 794 
V.C. het `n Assiriese ekspedisie in 
Israel aangekom en begin met die be- 
leëring van die hoofstad Samaria. Die 
beleëring het drie jaar geduur en 
vt (42 val Samaria. Met die wegvoe- 
ring van die bolaag van die bevolking 
en die vestiging in Israel van weg- 
gevoerdes uit ander gebiede het Is- 
rael as staat opgehou om te bestaan. 
Die gebied sou voortaan `n Assiriese 
provinsie wees, bekend as Samaria. 


Die profeet Hosea tree dus op in 
'n tyd van geweldige politike verande- 
ringe en godsdienstige verval. Die 
jare van die konigs tydens wie hy sy 
profetiese werksaamhede verrig het 
strek in totaal oor negentig jaar, 
maar ons kan aanneem dat sy optrede 
eers in die laaste jare van Jerobeam 
II en Ussia begin het en dat dit ge- 
eindig het kort nadat Hiskia op die 
troon gekom het. Of Hosea nog die 
val van Samaria beleef het, is onseker. 
Ons sou sy optrede dus stel ongeveer 
in die jare 750-724 v.C. 

'n Nuwe besinning oor die gebruik 
van 'n kerkgebou, is besig om in ons 
land sy verskyning te maak. Is die 
kerkgebou alleen daar as 'n sentrum 
waar die gemeente in die erediens 
vergader of moet dit 'n sentrum wees 
waar die gemeenskapslewe van die 
gemeente gevorm en opgebou word 
of 'n sentrum vir die gemeenskap? 

'n Tyd gelede het 'n boekie verskyn: 
The secular use of Church Buildings 
deur J. G. Davies. Hierin word aan- 
getoon hoe kerkgeboue deur die eeue 
vir allerlei doeleindes, buite die ere- 
diens om, gebruik is. So wys die 
skrywer daarop dat die bekende St. 
Pauls katedraal in London in die 
sestiende eeu eintlik die sentrum was 
van die lewe van die ganse gemeen- 
skap. Kerkgeboue is dikwels gebruik 
as hospitale in tye van nood; dit was 
ook `n veilige toevlugsoord vir ban- 
nelinge en vlugtelinge, dit is gebruik 
as vestings in oorloë, dit het gedien 
as hofsale en as vergadersale vir 
dorpsrade en vir publieke vergade- 
rings asook vir die opvoering van 
toneelstukke. 

Met die sinode van 1970 het die 
Presbiteriaanse Kerk in Suid-Afrika 
'n gewigtige besluit geneem ten op- 
sigte van die bou van kerke. Vrylik 
vertaal lui die besluit soos volg: kerk- 
geboue moet meer-doelige geboue 
wees — voorlopig sal geen kerkge- 
boue toegelaat word wat uitsluitlik vir 
die gebruik van eredienste beplan is 
nie. 

'n Tweede stem in hierdie rigting 
het opgegaan van dr. J. A. Heyns, 
voorheen lektor aan die Teologiese 
Fakulteit van die N. G. Kerk te Stel- 
lenbosch. In sy boek: Die Kerk as 
diens aan die Koninkryk, maak hy die 
volgende stelling: ,,Buite die offisiële 
handelinge van die Kerk, en buite die 
Sondagse dienste moet méér, oneindig 
meer, van die gemeeiskap gesien en 
beleef word. Simbolies moet dit on- 
der andere tot uitdrukking kom op die 
plek waar die gemeente saam ver- 
gader: dit mag nie net 'n blote kerk 
wees — wat op Sondag gebruik word 
en dan alleen vir één aspek van die 
gemeenskapslewe nie — dit moet 'n 
kompleks van geboue wees, 'n kerk- 
sentrum wat aandui dat hier `n le- 
wende gemeente van Christus is, wat 
ook ir die week `n sigbare en hoor- 
bars werklikheid is”. 

Ek glo dat hierdie twee sieninge 
naamlik van die Presbiteriaanse sino- 
de en die van dr. Heyns in wese nie 
veel met mekaar te doen het nie. Die 
Sinode se besluit wil die kerkgebou 


KERK, GEMEENSKAPSAAL OF 
KERKSENTRUM 


as suks omskep van 'n plek van 
samekoms vir en van die gemeente 
tot `n plek van samekoms vir die 
ganse gemeenskap. In plaas van 'n 
gebou vir die behoeftes van die ge- 
meente moet die gemeente nou 'n 
soort ,,burgersentram” daarstel wat 
onder andere ook vir eredienste ge- 
bruik kan word. Die kerkgebou moet 
dus waarskynlik so beplan en ingerig 
word dat dit met weinig moeite by- 
voorbeeld omskep kan word in 'n kon- 
sertsaal, hofsaal of ontspanningsaal. 
Dit is af te lei uit 'n opmerking van 
dr. Orr in di? amptelike maandblad 
van die Presbiteriane, waarin hy sê 
dat die gedagte aan hoe die kerk in 
vroeëre eeue gebruik is, as't ware 
sy mond laat water. Waarskynlik is 
die gedagte hieragter iets in die rig: 
ting dat die kerk soos 'n suurdeug 
moet wees en die hele gemeenskap 
om hom moet deursuur. Die kerkge- 
bou moet dan 'n soort indirekte evan- 
gelisasiemetode wees deur sy diens 
aan die gemeenskap. 


DR. A. J. G. DREYER 


Die solidariteitsgedagte is in die 
teologie al holrug gery en het al baie 
teologiese wangestaltes opgelewer. Dit 
lyk vir my of hier nog so 'n soort 
gedrog na vore kom. Die solidariteits- 
gedagte hou onder andere in, dat die 
kerk daar moet wees waar die wêreld 
is, naamlik waar die wêreld in nood 
is, moet die kerk een wees met die 
wêreld. Die meer-doelige kerkgedagte 
wil klaarblyklik dat die kerk die plek 
moet wees waar die wêreld moet 
speel, baklei en twis om sodoende 
solidêr met die wêreld te wees. Die 
kerk mag nie meer in die antitese of 
teenstelling tot die wêreld staan nie, 
mag nie meer iets anders wees, naam- 
lik heilig nie, maar die xerk moet 
sekulêr wees. 

Die solidariteitsgedagte het as na- 
saat al die sogenaamde ,,Teologie van 
rewolusie” opgelewer — waar die wê- 
reld is, moet die kerk wees, waar 
die wêreld stry, moet die kerk oproep 
tot en voorbeeld wees van 'n orgena- 
dige vernietiging van alle teenstand. 
Hierdie bloed en swaard teologie sou 
nog by die Islam kon tuis wees, maar 
vir die kerk wat die boodskap van 
die Vredevors moet verkondig, is die 
teologie van die rewolusie beslis geen 
vreugdekind wat tot vrede gebore is 
nie. 

Die strewe ra meer-doelige kerkge- 
boue lyk my verdag baie na 'n poging 
om die kerk tot wêreld te maak in 


plaas van die wêreld tot kerk te 
maak. Immers, Christus het ons ge- 
roep om dissipels van al die nasies 
te maak — maar langs hierdie weg 
word die dissipels weer wêreldburgeis 
gemaak. 


Die kerkgebou is 'n gebou soos alle 
ander geboue — dit word nie op `n 
andersoortige manier gebou nie. Maar 
dit het wel `n ander doel, naamlik 
die huis van gebed en die plek van 
samekoms van die gelowiges. Die tem- 
p€Eireiniging laat `n mers besef dat die 
plek waar die gemeente byeu,kom 
Gok 'n besondere karakter dra. Dr. 
Orr se verweer teen een van sy lid- 
mate se besware dat die tempelret- 
niging alleen die onreg in die handel 
in die oog gehad het en nie sGseer 
die handel self nie, is vergesog en 
onhoudbaar. 'n Kerkgebou word so be- 
plan en ingerig dat die erediens simvol 
daar kan verloop. Die kerkgebou dra 
as gevolg van sy deel n spesifiek 
godsdienstige ,,atmosfeei” — dit word 
nie beplan vir sekulêre gebruik nie. 

Die gedagte van dr. TIeyns getuig 
weer van 'n diepgaande kommer oor 
die feit dat die kerk van Christus 
slegs op Sondae gestalte aanneem en 
in die week verdwyn. Daarom vra hy 
1a 'n kompleks van gebie, dit wil sê 
naas die kerkgebou vir die erediens 
ook ander geboue waar die gemecn: 
S&up van die gelowiges “lle genceen- 
skapslewe tot uiting kan bring. 

Hierdie gedagte van dr. Heyns is 
natuurlik nie nuut nie. In Nederland 
wc vd al geruime tyd eintlik nie eers 
me€ er daaroor gepraat nie, so alledaags 
het dit geword. Die kerkargitektuur 
jn Nederland het in hierdie opsig al 
jare gelede 'n hele verandering onder- 
gaan. Daar is komplekse onder die 
nuwere kerkgeboue gear uitsondering 
nie maar die reël. 


Teen komplekse is daar seker ook 
nie veel in #* bring Die, mits dit 'n 
behoefte is in en vir “ie betrokke 
gemeente in sy spesifiske werksaam- 
hede. Maar selfs dan sal ons baie 
versigtig moet wees om wel komplekse 
op te rig. Die gemesnrskapsbelewing 
waarna die kerk hunker, (die uitdruk- 
king is van dr. Heyns) word nie deur 
'n kompleks van geboue gewaarborg 
nie. Daarom kan ons nooit sê die kerk 
mag nie net 'n kerkgebou wees nie 
of die kerk moet net komplekse oprig 
— soos dr. Heyns en andere dit wil 
Pê nie. Die ,,gemeenskapsbelewing” 
kom tot mees sinvolle ontplooiing 

DIE KERKGEBOU 


7] Van vorige bladsy 


rondom die bediening van Woord en 
sakrament. Daar kom die gemeenskap 
van die volk van God, die kudde, en 
al die ander Bybelse beelde wat vir 
die kerk gebruik word, sigbaar na 
vore, daar neem dit gestalte aan. By 
Woord en sakrament word die ge- 
meenskap van gelowiges toegerus vir 
hulle dienswerk na buite en hulle 
dienswerk aan mekaar. 

Vir hierdie dienswerk mag daar 
soms 'n behoefte wees aan meer ruim- 
te as net die kerkgebou self. Maar 
dat dit so moet wees of net so mag 
wees is te veel, veels te veel, gesê. 

Die vernaamste dienswerk aan me- 
kaar is die opbou in die geloof. Daar- 
voor het ons waarlik geen kompleks 
van geboue nodig nie. Daarnaas is die 
dienswerk aan mekaar ook die van 
barmhartigheid. En ook hiervoor is 'n 
kompleks van geboue geen voorwaar- 
de nie. Wat by die een gemeente 
noodsaaklik is, mag by die ander ont- 
breek. Die behoeftes van 'n meer 
,onpersoonlike” middestadsgemeente 
sal aanmerklik verskil van die van ʼn 
klein plattelandse gemeente — by 
laasgenoemde sal 'n kompleks van 
geboue 'n wit olifant wees, soos die 
meeste swaar betaalde kerksale wit 
olifante is. 

Wanneer die plaaslike barmhartig- 
heidsdiens ter sprake kom, soek dr. 
Heyns blykbaar deur middel van 'n 
geboue kompleks na 'n plek en manier 
waarop die gemeenskap van gelowiges 
gestalte kan aanneem in die omgewing 
waar hy woon. 

Daar moet iets tasbaar en sigbaar 
wees waarmee die wêreld die aktiwi- 
teite van die gemeente kan sien. As 
hierdie gedagte konsekwent deurge- 
voer moet word, beland ons uiteinde- 
Jik by so 'n kompleks van geboue dat 
dit die hele gemeente se woonplek 
insluit — dit word 'n gemeenskaps- 
lewe soos die Hernhutters se Broeder- 
gemeenskap in Zeist en Haarlem — 
Amsterdam. 


Alleen deur 'n lewe, ,,onder die 
Woord" kan die kramp, die oorskat- 
ting van prinsipes en ideologieë, die 
roes van demonstrasies oorwin word. 
Om te lewe, ,.onder die Woord” is 
die beste medisyne teen die ergste 
kwaal waaraan 'n mens kan ly naamlik 
sy aangebore godsdienstigheid. 


— Dr. De Ru. 


JEUGORGANISEERDER 
BENOEM 


Die Algemene Kerkvergadering het 
besluit dat `n jeugorganiseerder vir 
die kerk benoem kan word. Die Raad 
van Finansies het in oorleg met die 
Raad vir die Belydende Jeug besluit 
om mnr. Hergard Coertze te benoem, 
vanaf 1 Januarie 1971. 


DS. P. M. SMITH 


Hy sal vanuit Pretoria die werk 
doen en sy taak veral begin deur voor- 
ligting aan kerkrade te gee oor die 
wyse waarop die arbeid onder veral 
die belydende jeug gedoen behoort te 
word. 





Mnr. H. Coertze 


Die Raad vir die Belydende Jeug 
het as grondslag van die werk bepaal 
dat dit die amptelike taak van die 
kerkraad is en nie die liefhebbery 
van 'n paar belangstellendes nie. 

Wie mnr. H. Coertze en sy eggenote 
(bekend as oom Helgard en tannie 
Kato) ken, sal saam stem dat daar 
moeilik 'n beter keuse gemaak kon 
word. Hulle is uitgeknip en toegerus 
vir die taak. Hulle lewe lank was hulle 
met die jeug van kerk en volk besig. 

Hy het in 1925 begin met sy onder- 
wysloopbaan in 'n tydelike pos. Daar- 
na is hy permanent aangestel te Muis- 
kraal opgevolg te Roossenekal. Reeds 
in 1933 word hy die eerste maal hoof 

te Tonteldoos. Daarna gaan hy na 
Groot Marico, die Hoërskool Piet Re- 
tief, Langenhoven Hoërskool, vise- 
hoof van Eben Swemmer totdat hy 
in 1951 hoof word van Eendrachtskool 
Pretoria waar hy bly tot met sy be- 
noeming as lid van die Keurraad in 
1963. Tn 1968 het hy daar uitgetree. 


In 1928 is hy getroud met mej. C. 
E. van Zyl en hulle twee marsjeer 
voeds `n lang pad saam met die Voor- 
trekkers. In 1941 word hy assistent- 
veldkornet, later veldkornet, komman- 
dant, Streekleier, Fakkeldraer toe hy 





Mev. Coertze 


en eggenote organiseerders van die 
Voortrekkers in Transvaal word. Hy 
dien in die Provinsiale Bestuur en het 
waargeneem as Provinsie sekretaris. 

Vir jare lank organiseer hulle die 
Transvaalse Kompetisiekampe—reeds 
10 kampe agter die rug. As onderkom- 
mandante was tannie Kato steeds aan 
Sy SY. 

Ouderling Coertze is baie lank 
ouderling vir Jeugwerk, Katkiseer- 
meester en lid van die Raad vir die 
Belydende Jeug. 

Vir twee termyne was hy ook lid 
van die Kommissie van die Algemene 
Kerkvergadering. 

Mag daar baie seën rus op hierdie 
belangrike werk waarmee nou begin 
word. 


HERE LEER ONS BID— Laat Ons God Bely 


Wanneer ons die enige ware God, 
wat Hom in Sy Woord aan ons ge- 
openbaar het, aanbid en ,,van harte 
aanroep”, lê in hierdie aanbidding en 
aanroeping ook 'n belydenis opgesluit. 


Wie die Woord van God beaam, 
spreek dit innerlik na. Wie die Woord 
van God bely, spreek daardie Woord 
ook openlik na: ,Amen, godlik Evan- 
gelie, Amen sê my siel daarop.” Ge- 
sang 52 se laaste vers is deel en voort- 
setting van die gemeente se geloofs- 
belydenis. Dit is nie die ouderling wat 
daar bely dat hy glo in God die Vader, 
die Almagtige Skepper van hemel en 
aarde nie .. . nee, die woordjie ,,ek” 
in ,ek glo” gaan onmiddellik verlore 
in die ,,ons” van die gemeente, open- 
lik saam met die hele gemeente. Die 
lidmaat wat luister na die geloofsbely- 
denis en dit nie in sy/haar hart be- 
aam en bely nie, staan buite die ere- 
diens, al staan hy/sy ook in die kerk- 
gebou. Dit is merkwaardig dat mens 
in die kerk kan wees en tog daarbuite. 
Die Here God skenk ons Sy Woord. 
Jesus Christus is die vleesgeworde 
Woord. Hierdie Woord vra ons geloof. 
Hierdie geloof beaam en bely. Dit 
swyg nie meer nie. Dit wil nie en kan 
nie meer swyg nie. Dit soek uitdruk- 
king. Die uitdrukking kom onmiddel- 
lik in woorde. Die woorde gaan oor 
in dade van dankbaarheid. Die ge- 
voude hande van die bidder gaan oop 
onmiddellik nadat hy klaar gebid het. 
Selfs sy voete kom in beweging. Sy 
hande en sy voete behoort aan die 
Heer. Waarom? Omdat die biddende 
mens GELUISTER het. Daar is een- 
voudige, ongeletterde skaapwagters 
wat lank gelede ook geluister het na 
`n baie kort preek, geboodskap deur 
engele. Onmiddellik het hulle voete 
IN BEWEGING gekom: ,,kom, laat 
ons dan na Bethlehem gaan . ... 
Wat het hulle in Bethlehem gaan 
maak? Hulle het gaan bid, gaan aan- 
bid, waarskynlik woordelose aanbid- 
ding in - verwondering. (Die kerk- 
mense het pragtig die hand op 
Micha 5 vs. 1 gelê, maar toe ge- 
swyg en gaan sit, nadat hulle Hom 
in die Bybel (boekrol) toegemaak 
het.) Gebed is ook belydenis. ,,Elkeen 
dan wat My sal bely voor die mense, 
hom sal ek ook bely voor my Vader 


wat in die hemele is”. (Matt. 10:32). 
“As jy met jou mond die Here Jesus 
bely en met jou hart glo dat God Hom 
uit die dode opgewek het, sal jy gered 
word; want met die hart glo ons tot 
geregtigheid en met die mond bely 
ons tot redding.” 


Hierdie belydenis van God, in Jesus 
Christus, is so persoonlik dat dit 'n 
belydenis van sonde insluit. Die luis- 
terende bidder, die mensekind wat 
dus by sy oop Bybel bid, het immers 
gelees: “As hy dan aan een van hier- 
die dinge skuldig is, moet hy bely 
waar hy teen gesondig het” (Lev. 
5:5), en ,Toe sê Josua vir Agan, my 
seun, maak tog die Here, die God van 
Israel heerlik en gee Hom die eer; 
en gee my tog te kenne wat jy gedoen 
het; steek dit nie vir my weg nie. Toe 
het Agan Josua geantwoord en gesê: 
,Waarlik, ek het gesondig teen die 
Here, die God van Israel, en so en so 
het ek gedoen”.” Dan is die hulp daar! 
As ons ons sondes bely, Hy is getrou 
en regverdig om ons die sondes te 
vergewe en ons van alle ongeregtig- 
heid te reinig.” 


DR. P. J. T. KOEKEMOER 


In die belydenis 1ê aanbidding op- 
gesluit. Die Bybel is daarvan vol. ,En 
terwyl Esra bid en wenende neerval 
en belydenis doen”. Van Daniël word 
daar ook geskrywe dat hy gebid EN 
belydenis gedoen het en lofprysinge 
uitgespreek het. (Dan. 6:2). 


'n Biddende mens, biddende by sy 
geopende Bybel, sal weet dat die 
Naam van God, juis omdat die Naam 
uitdrukking is van die Wese van God- 
self, bely moet word: ,As U volk 
Israel verslaan word voor 'n vyand, 
omdat hulle teen u gesondig het, en 
hulle hul tot U bekeer en U Naam 
bely en tot U bid en smeek in hierdie 
huis, wil U dan hoor in die hemel en 
die sonde van U volk Israel vergewe 
en hulle terugbring na die land wat U 
aan hulle vaders gegee het.” Die be- 
lydenis van die Naam van God die 
Vader, in die gebed, geld ook die 
Naam van Sy Seun Jesus Christus: In 
Johannes 9:22 verneem ons dat die 
Jode ooreengekom het dat as iemand 
Jesus as ,die Christus” sou bely, so 
'n belyer uit die sinagoge geban sou 
word. Dit is vandag nog so onder die 
Jode; die ooreenkoms staan vir byna 
2000 jaar. Johannes sê verder: ,,Hier- 
aan ken julle die Gees van God: elke 
gees wat bely dat Jesus Christus in 
die vlees gekom het, is uit God: en 
elke gees wat nie bely “lat Jesus Chris- 
tus in die vlees gekom het nie, is nie 
uit God nie; en dit is die gees van die 
Antichris waarvan julle gehoor het 
dat hy kom, en hy is nou al in die 
wêreld”. (1 Joh. 4:2 en 3.) 


Die heilswerk van God, in sy groot 
totaliteit van menswording, kruisiging 
en Opstanding van die Seun, soos dit 
deur die apostel Paulus beskryf word 
in Fil. 2, het tot einddoel om hierdie 
belydenis op te wek, want ,,elke tong 
sou BELY dat Jesus Christus die Here 
is tot heerlikheid van God die Vader”. 
(BIN 2:2)F 


Blaai ons deur ons Psalm-Gesang- 
boek (Kerkboek), lees ons die gebede 
van 'n belydende singende gemeente: 


,Sagmoediges sal aansit saam met 
my 

die wat God soek, sal dan Sy Naam 
bely. 

Vir hul sal God altyd Sy dis berei. 

Versprei die tyding: 

,Die volke sal in altyd volle wy- 
ding, 

tot God hul keer; 


hul kom, die mensgeslagte 
en konings met hul koninklike wag- 


te, 

om Hom te eer”. (Ps. 22:2). 

“Ek het bely, ] Heer .. . in siele- 
rou nie my hart gegrendel of my 
mond weerhou nie. 

Ek het bely wat U van my ver- 
vreem, 

U het my skuld genadig wegge- 
neem ... (Ps. 32:2) 

,In heerlikheid sing die apostel- 
skaar U eer; 

profete, martelaars, vermeld u lof, 
O Heer, 

U kerk bely U Naam daarbo en hier 
benede, 

in stryd en seëpraal, met smeek- 
en dankgebede, 

U Naam is steeds hul lied, O God 
van mededoë, 

onpeilbaar in verstand, oneindig in 
vermoë.” (Ges. 3:2). 

“Ek moet my swakheid U bely, ver- 
soeking is te sterk vir my: 

die bose drifte en ydel waan spoor 
altyd weer tot sonde aan, 

en ek gevoel in weelde en smart, die 
swakheid van my dwaalsiek hart. 

Wie kan my help dan U alleen? 
U is my hoop en anders geen; 

o laat my swakheid immer my dan 
tot my nut voor oë bly; 

Gee dat ek op U bou in nood, aan 
U getrou tot in die dood”. 

(Ges. 72:2 en 3). 

DIE ARBEID ONDER DIE BUITEKERKLIKES 


INLEIDEND: 


Vir baie jare reeds word daar op 
elke Algemene Kerkvergadering, op 
elke Ringsvergadering en seker ook 
op kerkraadsvergaderings gespreek en 
gehandel oor die ,,Arbeid onder die 
Buitekerklikes”. Immers, op die Al 
gemene Kerkvergadering van 1961 het 
daar `n deurdringende en indringende 
verslag gedien waarin die omvang 
van die probleem gestel is, asook die 
prinsipiële benadering van hierdie 
taak van die kerk. Die omvang en die 
aard, die oorsake en gevolge is duide- 
lik gestipuleer en die opdrag aan die 
kerk met klem onderstreep. Die ver- 
wagting van die vergadering was 
klaarblyklik dat die kerk in sy geheel 
van daardie datum af erns sou maak 
met hierdie arbeid. Tog blyk dit dat 
daar weinig van hierdie werk tereg 
gekom het in die kerk as geheel. 


REDES VIR VERSUIM: 


Nou word daar allerlei verskonings 
gemaak vir die pligsversuim van die 
kerk m.b.t. hierdie arbeid, maar as 
werklike redes kan `n mens, om enke- 
ss te noem, die volgende uitsonder: 

Ons kerkbeskouing en arbeidsge- 
ouveerBpEd is slegs na binne gerig. 
Ons wil nie na buite kyk, na die 
steeds groter wordende getalle buite- 
kerklikes selfs onder ons eie volksge- 
note nie. Ons wil hoogstens behou wat 


ons het. Terloops egter, moet ons ook 
wat dit aanbetref nie onder illusies 
verkeer nie: ons is besig om ook hier 
te verloor, tewens ons het al baie ver- 
loor. Volgens die staafssensus van 
1969 was daar reeds oor die 40,000 lid- 
mate wat aan die kerk behoort van 
Wie die kerk nie kon rekenskap gee 
nie. Buitendien kom baie van die 
hedendaagse buitekerklikes juis uit 
die kerk uit. 


DS. C. J. S. VAN NIEKERK 


ii. Die priesterskap van die gelowi- 
ges het by ons verlore en vergete ge- 
raak: die taak van elke gelowige, elke 
kerklidmaat om `n getuie van Jesus 
Christus te wees. Ons het 'n kerk van 
die ampte geword, veral `n predikants- 
kerk (en dit nogal hoofsaaklik deur 
eie toedoen). In elkgeval: die amps- 
draers is mos daar — hulle moet die 
werk doen. 


iii. Ons aanvaar nie meer die apos- 
toliese opdrag van Christus aan die 
kerk nie. Vir ons het die kerk nie 
meer 'n taak in die wêreld nie. Wat 
ons aanbetref is die wêreld reeds ge- 
kersten en nou moet elkeen maar toe- 
Sien om sy eie saligheid te verkry. 
Ons beskou hierdie opdrag as een vir 


die sektewese — hulle kan maar die 
apostolaat beoefen. 


Daar kan nog baie ander redes aan- 
gevoer word soos `n valse gerustheid, 
'n koudheid en louheid teenoor mede- 
lidmate en medegelowiges, maar veral 
teenoor die buitekerklikes en heidene, 
'n geringskatting en onderwaardering 
van lidmaatskap van die kerk van 
Christus, `n kwynende en halfhartige 
liefde vir die eie kerk, maar dit alles 
is terug te voer tot die b.g. redes. 


OPDRAG TOT UITVOERING VAN 
DIE TAAK: 


Daar is werklik mense wat daaroor 
wil redeneer of die kerk geroepe is 
om hierdie arbeid te verrig en aan 
hierdie mense tyd te bestee. Met By- 
beltekste word daar geargumenteer 
dat ons die meeste van hierdie buite- 
kerklikes moet vergeet (Matt. 10:14; 
Hebr. 6:4-6), sonder om behoorlik na 
te gaan waarom dit in hierdie uit- 
sprake gaan. En dit, terwyl ons oor 
die opdrag aan die kerk nooit hoef te 
twyfel nie. Die Bybel spreek radikaal 
daaroor:” Gaan heen, maak dissipels 
van al die, nasies . . .” 


Die waarheid is: ons staan onder `n 


] Na volgende bladsy 

Die Hervormer, 


BEPERKTE FINANSIES? 
MIN RUIMTE? 
U kan nog “1 egte pyporrel gebruik 


Die noodsaakk-held vir bale gemeentes om 'n goedkoop orrel 
te koop beteken hoegenaamd nle dat u u langer tevrede hoef 
te stel met 'n noodhulp soos 'n harmonlum of 'n elektronlese 
orrel nie. As u 'n bedrag van lets oor die R1,500.00 byeen kan 
bring, kan u 'n sgte pyporrel kry; 'n egte S.A.O.B.-standaard- 
model-pyporrel (dieselfde as wat In die grootste kerke van 
Suid-Afrika aangetref word) - anders slegs In een opsig - 
formaat. In alle ander opslgte - materlale, vakmanskap, klank, 
Intonasle - beskik dit oor al die beste eienskappe wat ken- 
merkend was van pyporrels deur die eeue. 

Soos alle S.-A.O.B.-pyporrels, gee dit geinspireerde lelding 
aan die gemeentelike sang. Dit Is gewaarborg vir 15 Jaar maar 
sal 'n leeftyd hou. Die aksie Is elektries - onderhoudskoste 
onbeduidend. Vir 'n rapsle meer kry u 'n pedaalbord by — of 'n 
losstaande speeltafel en swelkas. 


Suid-Afrikaanse Orrelbouers 


(EDMS.) BPK. 


Pretoriastraat 157, Silverton 
Telegramme: Diapason. Telefoon: 76-4844 


Ook te Kaapstad, 55-3848; Bloemfonteln, 7-4969; Durban, 7-9895; 
Potchefstroom, 7381 en Randburg, 48-3906. 

Ons lewer ook kerkklokke. toringhorlosles, 
dowegehoortoestelle, lulmotors, klokkespele, 
akoestiekverbeteringsinstallasies, kerkmeu- 


bels, ens. 

opdrag; ons kerk het 'n taak in die 
wêreld ... ook teenoor die buitekerk- 
likes. 


VOORWERP VAN DIE ARBEID: 


Vra ons nou wie die voorwerp(e) 
van hierdie arbeid is, dan hoef ons 
ook nie te gis nie, want die Algemene 
Kerkvergadering van 1961 het ook dit 
duidelik omskryf: 

a. Diegene wat formeel nog aan die 
kerk behoort, wat gedoop is en selfs 
belydenis van geloof afgelê het, maar 
wat nie meer deel in die dienswerk 
van die kerk nie; 

b. Diegene wat heeltemal ver- 
vreemd is van God en Sy Woord en 
ook diegene wat nooit aan die kerk 
behoort het nie. (Hierby is ingesluit 
mense wat aan die sektes behoort, 
immigrante ens.) 

In kort dus: mense wat aan geen 
kerk behoort nie en mense wat op pad 
is uit die kerk. (Lg. groep val wat 
bearbeiding betref natuurlik onder die 
opsigtaak van die kerk). 

PRAKTIESE UITVOERING VAN 
DIE TAAK: 

Gesien teen die agtergrond van: 

a. Die opdrag van Christus aan die 
kerk, 

b. buitekerklikheid binne die kerk 
en onder die volk, 

c. die nood van mense in hulle ver- 
lorenheid, 

d. die verontagsaming van die 
priesterskap van die gelowiges, 
het die Algemene Kerkvergadering 
die riglyne vir hierdie arbeid in die 
Kerkwet neergelê, wat ons ter onder- 
skeiding kan verdeel in: 

i. Kerklike dienswerk, 

ii. Gemeentelike, en 

jii. Persoonlike dienswerk. 

A. Kerklike aandeel: Die kerk het 
aan die Raad vir die Arbeid onder die 
Buitekerklikes opgedra: 

a. om die beginsels van die arbeid 
te bepaal; 

b. om planne te beraam vir die be- 
reiking van die buitekerklikes; 

c. om hulpmiddels vir die lees en 
verstaan van die Heilige Skrif te ver- 
skaf; 

d. om geskikte leesstof vir versprei- 
ding te verskaf; 

e. om leiding te gee aan die arbeid 
van die gemeentes onder buitekerk- 
likes. (Art. 45) 

Ter uitvoering van hierdie opdragte 
is die Raad besig met: 

i. `n Handleiding vir kerkrade wat 
in die finale stadium van voltooiing is; 

ii. 'n studie oor die bearbeiding van 
die anderstaliges vanuit die volkskerk- 
gedagte; 

iii. `n studie van moderne kommu- 
nikasiemedia teneinde die buitekerk- 
likes te bereik; 

iv. streekskongresse is reeds gehou 


en ander word beplan teneinde aan 
gemeentes leiding te gee m.b.t. hier- 
die arbeid. 


B. GEMEENTELIKE AANDEEL: 


In die verband bepaal die Kerkwet: 

i. Die inisiatief, die voortdurende 
sorg en die verantwoordelikheid vir 
hierdie arbeid van die gemeente on- 
der die wat vreemd staan teenoor die 
evangelie, berus by die kerkraad; 

ji. deur die kerkraad word 'n kom- 
missie saamgestel wat bestaan uit ge- 
meentelede en minstens drie amps- 
draers om die kerkraad by te staan in 
hierdie arbeid. Art. d4. 

Op die kerkraad (predikant, ouder- 
linge en diakens) rus die verantwoor- 
delikheid om leiding te neem in hier- 
die arbeid. Nou is dit natuurlik by- 
kans onmoontlik vir `n ouderling om 
by sy gewone ampswerk ook nog ver- 
antwoordelikheid te aanvaar vir die 
bearbeiding van alle buitekerklikes 
binne die grense van sy wyk — veral 
in stedelike gemeentes. Daarom be- 
paal die kerkwet dat die kerkraad 'n 
kommissie moet saamstel om hom by 
te staan. Hierdie kommissie werk self- 
standig, maar onder opsig van die 
kerkraad en bepaal hom slegs by die 
buitekerklikes. Die ander bedoelende 
diegene wat op pad is uit die kerk, is 
die ouderling se verantwoordelikheid. 

Om enigsins doeltreffend te kan 
werk word aan die hand gedoen dat 
die kommissie soos volg kan fungeer: 

a. 'n van-huis-tot-huis sensus is ab- 
soluut noodsaaklik (nie noodwendig 
deur die kommissie alleen nie, en ook 
nie van die hele gemeente nie) om 
die buitekerklikes op te spoor; 

b. aanvanklik kan die buitekerkli- 
kes en hulle omstandighede met 
vriendskaplike besoeke van nader ge- 
leer ken word, sodat daar `n gespreks- 
basis en 'n vertrouensposisie bereik 
kan word; 

c. daarna kan met evangelieverkon- 
diging begin word — getuienis aan- 
gaande Jesus Christus. Soms sal dit 
beter wees om nie met die ,,kerk” na 
So `n persoon te gaan nie juis omdat 
hulle dikwels besware het teen die 
kerk en sy ampsdraers, selfs vyandig 
teenoor die kerk staan; miskien moet 
'n mens selfs nie so 'n persoon weer- 
spreek as hy die kerk se foute of ge- 
waande foute opwerp nie. Die ,,kerk” 
kan met verloop van tyd in die regte 
perspektief gestel word en wanbegrip- 
pe reg gestel word. Die belangrikste 
is: gaan met die evangelie na die bui- 
tekerklike. 

d. intussen vergader die kommissie 
gereeld om verslag te doen en te be- 
sin oor probleme wat met die bear- 
beiding opgeduik het; 

e. wanneer kontak gemaak is en 'n 
vertrouensbasis geskep is kan die uit- 
nodiging tot bywoning van die ere- 


dienste en kerklike funksies geskied 
(wyksbyeenkomste en Bybelstudie is 
hier van belang); 

f. indien daar 'n positiewe houding 
en antwoord van die buitekerklike 
kom, volg daarop vanselfsprekend die 
kategiese onderrig, die geloofsbelyde- 
nis en die inskakeling by die beson- 
dere gemeentelike wyk. 

Terloops: dit is opvallend dat daar 
by hierdie mense na inskakeling by 
die kerk 'n begeerte leef om te ,,werk” 
vir die kerk — ons moet hulle laat 
werk. 

(die b.g. riglyn is 'n persoonlike; daar 
kan ander wees wat beter is.) 


C. DIE 
DEEL: 


Hieroor bepaal die Kerkwet Art. 
44 (1) 

,Die gemeente sowel as elke lid- 
maat in die besonder, is geroepe tot 
verbreiding van die evangelie in die 
omgewing.” Dit is 'n oproep tot die 
beoefening van die priesterskap van 
die gelowige; d.w.s. dat elke gelowige 
'n getuie van Jesus Christus moet 
wees. Sonder vrees van teëspraak kan 
egter hier gekonstateer word dat daar 
van hierdie amp weinig tereg kom in 
die hedendaagse kerklike lewe. Om `n 
paar dinge te noem: 

a. in ons onderlinge gesprekke is 
daar nie meer plek vir die Bybel, die 
godsdiens en die kerk nie; 

b. ons nooi nie meer mense uit om 
Saam met ons kerktoe te gaan nie 
(elkeen moet maar vir homself sorg); 

Cc. ons het geen meelewing met 
mense in nood nie, nie eers met ons 
mede-lidmate en medegelowiges nie, 
laat staan nog die buitekerklikes; 

d. ons is onbekommerd oor ,,die af- 

val van die laaste dae”. 
Is dit wat van 'n getuie van Jesus 
Christus verwag word? Is dit hoe `n 
getuie van Jesus Christus lyk en 
doen? Oor hoe 'n mens `n getuie van 
Jesus Christus word en is en bly is 
die Bybel baie duidelik. Daarom vat 
die Kerkwet dit treffend saam: ,,Die 
kerk is hom bewus van die besondere 
verantwoordelikheid teenoor die volk 
en teenoor alle volke en mense wat 
vreemd staan teenoor die evangelie 
van Jesus Christus. Gevolglik ag die 
kerk dit sy dure plig om die evangelie 
te bring aan: 

i. alle buitekerklikes; 

ji. die volk van Israel; 


iii. die volke wat oorwegend hei 
dens is. 


Laasgenoemde het sekerlik nie net 
betrekking op die swart heidene nie, 
maar eweseer op die wit heidendom 
wat onder ons oë gestalte kry. 

Die kerk het die opdrag gehoor en 
aanvaar — sal ons dit uitvoer? 


PERSOONLIKE AAN- 

SEKTEDWALINGS 


Dwaalleer was daar vanaf die 
vroegste tye, ook by die sektes, en 
nie alleen dwaalleer nie, maar soms 
selfs dwase dwaalleer. As iemand 
graag 'n leier wil word en leiereien- 
skappe besit en daarby ook nog 'n 
gladde tong, dan is die weg gou ge- 
baan vir so iemand. In Suid-Afrika is 
daar genoeg voorbeelde hiervan. Soms 
word dwase leerstellings verkondig, 
maar ook dan is daar volgelinge. Die 
afkonkel van lidmate van ander kerke 
speel gewoonlik 'n groot rol. 

Van die Raad vir Sektewese is on- 
langs `n rondskrywe ontvang waarin 
mededeling geskied van 'n opdrag van 
die Algemene Kommissie om die 
dooppraktyk van al die bekende sektes 
te ondersoek. 

Met die oog hierop kan dit nuttig 
wees as ek vertel van `n tweegesprek 
met 'n pastoor van die ,,Gemeente van 
Christus” wat ek in die dorp X jare 
gelede gehad het. 

Ek vertel dit so woordeliks en ek 
doen dit in die gesprekvorm waarin 
dit plaasgevind het. 

Die telefoon lui, ek neem dit op en 
sê: ,,Goeie naand.” Die ontwoord kom: 
Dominee, u spreek met pastoor X”. 
Ek: ,Ja. Pastoor, wat het jy op die 
hart?” 

Hy: ,Dominee, ek wil net my vel- 
skoning aanbied dat ek vergeet het 
om u uit te nooi na die inwyding van 
my kerk eerskomende naweek.” 

Ek: ,Ek sal nie daar wees nie, ek 
kan buitendien ook nie. Ek moet die 
naweek elders anders optree. Maar sê 
vir my van watter kerk praat jy?” 

Hy: ,Die Kerk van Christus.” 

Ek: ,Is dit die naam van jou kerk- 
like gemeenskap? Maar dit is 'n 
snaakse naam.” 

Hy: Hoekom sê u dit is `n snaakse 
naam?” 

Ek: ,Omdat al die kerke wat Chris- 
tus bely, tog kerke van Christus is. 
Hoe kan julle dan op die manier dié 
naam alleen vir julleself opeis?” 

Hy: ,Omdat ons alleen in Christus 
as God glo en alleen in Sy Naam 
doop.” 

Ek: ,,Wat alleen in sy Naam doop! 
Maar pastoor, dan weet julle mense 
dit beter as Christus self, want Hyself 
het met sy hemelvaart aan sy dissipels 
die opdrag gegee: ,Gaan heen, predik 
die evangelie aan alle kreature en 
doop hulle in die Naam van die 
Vader, en van die Seun en van die 
Heilige Gees.” (Mat. 28:19). 

Hierop het daar geen reaksie gekom 
nie. Hy was Lykbaar baie verleë. 

— Joh. Dreyer. 


LESERS AAN DIE WOORD 


OUDERLINGE EN DIAKENS: AMPTELIKE DRAG 


Geagte Redakteur, 


Dit het my al so vele kere opgeval 
by 'n kerkraadsvergadering dat party 
broeders nie amptelik gekleed is nie. 
Waarom? Is ons skaam vir ons drag 
as kerkraadslede. Party broeders kom 
na `n vergadering met 'n gewone pak 
klere en `n bont of wit das, wat nie 
by `n kerkraadsvergadering of ouder- 
linge vergadering tuishoort nie. 


Dit is by elke Algemene Kerkverga- 
dering daarop gewys en besluit, dat 
die ampsdraers van die kerk, ampte- 
lik gekleed moet wees: 'n swart pak of 
donker met 'n wit strikkie. Verder is 
daarop gewys dat die broeders ampte- 
lik gekleed moet wees, na kerkraads- 
of ouderlingsvergaderings. 


As ons na 'n kerkraadsvergadering 
gaan, laat ons, ons amptelik klee, so- 
dat ons as kerkraadslede, waardige 
broeders kan wees, en besef watter 


roeping ons in die kerk vervul. 


Ek vra die broeders ouderlinge en 
diakens om voortaan amptelik gekleed 
na 'n kerkraads- of ouderlingsvergade- 
ring te gaan. 

Ek doen 'n beroep op ons predi- 


kante om dit onder die aandag van 
ons broeders kerkraadslede te bring, 
dat hulle amptelik gekleed moet wees, 
en as `n broeder nie gehoor wil gee 
nie, moet hy 'n bestrawwing ontvang. 


Verder broeders, ons as Afrikaner- 
nasie moet nie die oorsese modes na- 
aap nie. Laat ons leef soos 'n Afri 
kanervolk. Laat ons ons roeping hoog 
hou, er vir die wêreld wys dat ons 
Christene van Christus se Kerk is en 
laat ons trots wees om Kerkraads- 
lede van die Nederduitsch Hervormde 
Kerk van Afrika te wees. 

Met broederlike groete, 
E. Terblanche. 
Potchefstroom. 


[] Na volgende bladsy 


Vieru groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 
Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Westosteer ag 19, Pretecie. 


VOLLEOIGE BEPLANDE LEWENS- 
VERSEKERING VERSKAF GEMOEDSRUS 

DIE PLEK VAN ISRAEL 


Die Redakteur, 
Die Hervormer, 


Weleerwaarde Heer, 

Graag wil ek my waardering uit- 
spreek vir u behandeling van `n baie 
aktuele probleem onder die opskrif 
,Die Suid-Afrikaanse Permissiewe 
Gemeenskap” (Die Hervormer, Nov. 
1970, bl. 13). Ons kan egter nie die 
rol van die pers in die bevordering 
van hierdie gesindheid verbykyk nie. 
U verwys na die byeenkomstes van 
hippies oorsee. Onlangs het die bylae 
van ,Dagbreek en Landstem” egter `n 
soortgelyke byeenkoms in Johannes- 
burg besing as een van die wonderlik- 
ste gebeurtenisse wat nog in Suid- 
Afrika plaasgevind het. Dit word dus 
aangeprys in een van die grootste koe- 
rante in ons eie taal. 


Op die laaste bladsy van dieselfde 
Hervormer is daar egter enkele aan- 
halings wat my onrustig maak. 'n Aan- 
haling van H. Verwey lui: ,As die 
Christen die Jood benader, moet hy 
dit in diepe eerbied doen, want die 
heil is uit die Jode.” Wat word ver- 
staan onder ,,diepe eerbied”? Ons het 
immers eerbied vir elke mens as skep- 
sel van God. Waarom die Jode hier- 
voor uitsonder? Dan word die woord 
,diepe” nog daarby gevoeg. M.i. staan 
ons in diepe eerbied voor God en nie 
voor enige mens of volk nie. 


Ons verkondig voortdurend dat daar 
geen verlossing uit Maria of enige van 
die heiliges is nie, omdat hulle nie 
ons middelaars kan wees nie. Nou sê 
hierdie aanhaling dat die heil is uit 
die Jode. Is ons heil dan nie uit Chris- 
tus alleen nie? Nou kan daar miskien 
geredeneer word dat Christus uit die 
Jode gebore is, maar dit stel die Jode 
nog nie in `n verhewe posisie bo die 
ander volkere nie. Ons moet tog ont- 
hou dat juis die Jode Jesus met alle 
mag verwerp het. Daarom sê Paulus in 
Hand. 13:46 vir die Jode: ,Aangesien 
julle dit (dies Woord van God) egter 
verwerp en julleself die ewige lewe 
nie waardig ag nie — kyk, ons wend 
ons tot die heidene” Soortgelyk 
spreek Jesus ook in Matt. 21:43. 


Op bl. 28 van ,Die Hervormer” sê 
'n ander aanhaling dat die Joodse 
volk wel Jesus Christus afgewys het, 
maar hulle bly nog die uitverkore 
volk wat bestem is om 'n blywende 
aparte rol te vervul. Dit is nie vir my 
duidelik wat hierdie blywende aparte 
rol is nie. Die Jodendom sien hulle 
blywende aparte rol in die koms van 
die Messias, m.a.w. die verwerping 
van die feit dat Hy reeds gekom het. 


Verder word gesê dat die Kerk sy 
eie bestaan op die spel plaas as die 
Joodse volk nie as uitverkore volk 
bewaar bly nie. Van wanneer af is 
die Kerk se bestaan van die Jodendom 
afhanklik? Ons sing dan as Kerk van 
die Hervorming: ,,Hou Christus self 
sy Kerk in stand . . .” 


'n Mens kry uit hierdie aanhalings 
die indruk dat die Christendom `n 
agterstand by die Jodendom het. Daar- 
om moet die Christen die Jood nou 
met diepe eerbied nader so asof ons 
die Jood om verskoning wil vra vir 
wat die Christen aan te bied het. Is 
dit dan nie juis die Jood wat diepe 
eerbied vir die evangelie van Jesus 
Christus moet hê nie? Nou het die 
Kerk van Jesus Christus selfs al vir 
sy voortbestaan van die Jodendom af- 
hanklik geword. 


Dit is vir my interessant dat die 
Joodse volk nog die uitverkore volk 
is. Dit is vanselfsprekend dat die Jode 
dit glo. Die Christen se beskouing is 
tog dat die volk van Israel, soos mee- 
gedeel in die Ou 'Testament, die 
draers van die belofte en daarom die 
uitverkore volk was. Die belofte is 
egter vervul met die koms van Chris- 
tus. 


As Paulus met hierdie selfde pro- 
bleem oor die voorrang van die Jood 
worstel, dan kom hy tot die gevolg- 
trekking: ,Daarom is dit uit die ge- 
loof, sodat dit volgens genade kan 
wees en die belofte kan vasstaan vir 
die hele nageslag; nie alleen vir die 
wat uit die wet is nie, maar ook vir 
die wat uit die geloof van Abraham is, 
die vader van ons almal — SOOS ge- 
skrywe is: Ek het jou 'n vader van 
baie nasies gemaak — voor die aan- 
gesig van God in wie hy geglo het. 
(Rom. 4:16, 17).” Dit gaan daarom nie 
om die vleeslike verbondenheid met 
Abraham nie, maar om die geloofs- 
verbondenheid. Daarom is dit duide- 
lik dat die uitverkore volk nie die 
volk na die vlees is nie, maar die volk 
na die geloof in Jesus Christus. 


Dit is verder interessant wanneer 
na Op. 7 gekyk word dat daar by 
Israel (d.w.s. by al 12 die stamme 
soos dit die geval was tot met die 
Babiloniese ballingskap en nie soos 
nou onder dies Jodendom wat net uit 
2 stamme bestaan nie) daar vir Israel 
slegs 144,000 genoem word in teen- 
stelling met die ,,groot menigte wat 
niemand kon tel nie, uit alle nasies 
en stamme en volke en tale (Op. 
7:9) 


Dit dien dus tot kommer dat mense 
SOOS in die aanhalings in ,Die Her- 
vormer” die Jode as 'n uitsoeknasie 
beskou wat meerderwaardig teenoor 
ander volke is. Het ons dan weer die- 
selfde probleem as Paulus in Rome 
dat ons weer sy woorde moet beklem- 
toon: ,Want ons het tevore al Jode 
sowel as Grieke beskuldig dat hulle 
almal onder die sonde is (Rom. 8:8)”, 
Saam met Paulus wil ons dan sê dat 
hulle deur sy genade sonder ver- 
dienste geregverdig word deur die 
verlossing wat in Jesus Christus is 
(Rom. 3:24).” Dit is tog die boodskap 
wat ons aan Jood en Griek wil bring 
omdat ons diepe eerbied vir hierdie 
boodskap het en nie omdat ons diepe 
eerbied vir sekere mense het nie. 


Met vriendelike groete, 


— Ds. T. F. J. Dreyer. 
Durban 


Antwoord: 


Die gevolgtrekkings wat ons korres- 
pondent maak is hier en daar ver- 
gesog bv. ,Dat die kerk van Jesus 
Christus selfs al vir sy voortbestaan 
van die Jodendom afhanklik is.” Hy 
sien egter die belangrikste deel van 
die woorde uit die Nederlandse sino- 
dale rapport oor die hoof naamlik die 
trou van God. Dit is die punt waarom 
die hele saak draai. Blykbaar is dit nie 
gesnap nie. 


Dat Israel nog die uitverkore volk 
is, sê Paulus tog baie duidelik in 
Rom. 11:1 — ,Het God”, so vra 
Paulus, ,miskien sy volk verstoot?” 
see, stellig nie!” is sy antwoord. En 
by hierdie woorde kom 'n mens met 
die probleem Israel nie verby nie. 
Dat God getrou bly aan sy belofte en 
Israel nie verstoot nie, blyk ook uit 
vers 2. 


As ons korrespondent rekening ge- 
hou het met die woorde van Jesus, 
SOOS opgeteken in Matt. 4:22 ,Ons 
aanbid wat ons weet want die salig- 
heid is uit die Jode”, dan sou hy seker 
nie beswaar gehad het teen die 
woorde van Verwey: ,Die heil is uit 
die Jode.” Dit beteken dieselfde. 


Ons doel met die aanhalings was 
juis om tot gedagtewisseling oor die 
moeilike probleem: Kerk en Israel, te 
prikkel. 


TO] Blaai om 

PLEK VAN ISRAEL 


[7] Van vorige bladsy 


Ons korrespondent kan gerus begin 
met 'n eksegetiese studie oor Rom. 11, 
en om kennis te maak met die rap- 
port: ,Israel, volk, land en staat”, 
wat voor die Nederlandse Hervormde 
sinode gedien het en wat ook daar 
baie diverse opinies uitgelok het. 


Wat die ,,slegs” 144,000 uit Op. 7 
betref, en dat die getal net sou sien 
op Israeliete voor die Babiloniese 
ballingskap, wys ons daarop dat dit 
nie sien op `n afgeronde getal nie, 
maar dat die 144,000 `n vol getal, 
SOOS ons meer in die Bybel vind, ver- 
teenwoordig naamlik 12 x 12 x 1,000. 
Elke kommentaar op Openbaring leer 
dit. 


Dat Israel, die Jodedom, van vandag 
net uit twee stamme sou bestaan, is 
nie volgens die Skrif nie. Die tien 
stamme wat na Assirië vir ballingskap 
weggevoer is, het wel nie soos die 
twee stamme as ,,volk” m €€n massa 
weer teruggekeer nie maar wel as 
indiwidue en iamiliegroepe. Die pro- 
fete, as hulle oor fsrael ,in die verre 
toekoms” praat, dan handel hulle oor 
twaalf en nie net oor twee stamrtae 
nie. 

So leer Esegiël in Hfd. 47:18-21 en 
in Hfd. 48. In 37:13 praat hy van ,,die 
hele huis van Israel.” Ook Sagaria 
gaan van dieselfde gedagte uit. As hy 
van Israel ,in die verre toekoms” 
praat, dan het hy dit oor ,,elke geslag 
afsonderlik.” 


,Dat mense soos in die aanhalings 

. . die Jode as 'n uitsoeknasie be- 
skou wat meerderwaard:g oor ander 
volke is,” is `n onjuiste gevolgtrek- 
king. Dié mense en ook die Bybel 
beskou dit nie so nie. Die Woord sé: 
,Die Here het `n welgevalle aan julia 
gehad en julle uitverkies, nie omdat 
julle meer was as al die ander volke 
nie maar omdat die Here julle lief- 
gehad het.” Deut. 7:6-9. 

Ondanks Jie hardnekkigheid van 
Israel het God hulle uitverkies en 
,nie terwille van hulle geregtigheid 
nie.” Deut. 9:4-7. 

Maar dit is nou juis wat genade is. 
Die ontrou van Israel laat die trou 
van God des te meer uitkom. 





Hierdie ,,verborgenheid” (Rom. 11: 
25) is groot. Hoe sal ons dit deur- 
grond, maar Paulus waarsku dat ons 
ons nie teenoor Israel moet verhef nie 
en nie teen die ,,afgebreekte takke” 
moet roem nie, want hulle, die wortel, 
dra ons, en voeg Paulus by: ,God is 
magtig om hulle weer in te ent.” 
(Rom. 11:18-25). 

— Joh. Dreyer. 


UIT GEMEENTES 


DURBAN-SUID 'N TERUGBLIK 


Aan die einde van 1970 kon Durban- 
Suid 'n dankbare terugblik werp oor 
die twaalf jaar as selfstandige gemeen- 
te. Ons doen dit ook met dank, in die 
eerste plek, aan Hom, die Hoof van 
Sy kerk, vir Sy wonderlike genade 
en liefdevolle leiding gedurende hier- 
die jare. Ons dank aan Hom sluit dan 
ook ons opregte waardering in vir die 
dienste van hulle wat Hy gestuur het 
om hier in Sy wingerd te werk. Deur 
hul onbaatsugtige diens en heldere 
visie kon die gemeente nie alleen 
spoedig sy wankelende skrede op 'n 
vaste, doelgerigte weg voortsit nie, 
maar een na die ander gekoesterde 
ideaal verwesenlik sien. 


In 1958 stig Durban-Suid van die 
moedergemeente, Durban, af en in 
dieselfde jaar word ds. F. du C. 
Labuschagne die eerste predikant van 
die nuutgestigte gemeente. Eers word 
gebruik gemaak van die kerkgebou 
van die moedergemeente, waar dienste 
om die beurt deur die twee predikante 
waargeneem word. Gou word egter 
besef dat dit vir die groei en uitbou 
van die gemeente belangrik is om op 
selfstandige wyse dienste te reël. By 
gebrek aan 'n eie kerkgebou word die 
Opwaartsontspanningsaal vir hierdie 
doel gebruik. 


Die noodsaaklikheid van 'n eie kerk- 
gebou word egter dadelik besef en 'n 
boufonds in die lewe geroep. Hierdie 
fonds geniet sedert sy stigting nie 
slegs die heelhartige ondersteuning 
van die kerkraad en gemeente nie, 
maar die Sustersvereniging en Jeug- 
vereniging werk ook hartelik saam. 

Gedurende 1963 aanvaar ds. Labu- 
schagne die beroep na Nigel en na 
verskeie beroepe word ds. J. C. 
Kruger in 1964 die tweede predikant 
van Durban-Suid. Hy bou voort op die 
fondamente wat reeds gelê is. Die be- 
staande dienste in Port Shepstone 
word voortgesit en om beter bearbei- 
ding vir die Suidkus te verseker word 
'n maandelikse diens in Warnerstrand 
ingestel. In Grosvenor word grond vir 
'n kerk en pastorie verkry en `n begin 
word gemaak met die beplanning van 
hierdie projekte. 


Gedurende die vakature, wat in 1967 
ontstaan het met die vertrek van ds. 
Kruger na Benoni, gaan die kerkraad 
onder leiding van ds. L. J. J. Nell, die 
konsulent, voort met die bouplanne en 
word suksesvolle pogings aangewend 
om die gemeentelike inkomstes nie 
net konstant te hou nie maar ook uit 
te bou. 


Op 21 Januarie 1968 word ds. J. P. 

J. Wagenaar as die gemeente se derde 
predikant bevestig. Hoewel hierdie ge- 
meente ds. Wagenaar se eerste ge- 
meente is stel sy kerklike agtergrond, 
opregte belangstelling en aangebore 
leierskap hom in staat om die gemeen- 
te tot die verwesenliking van hul doel- 
wit te lei. 

In Oktober 1968 word, met die vol- 
tooiing van die nuwe pastorie, die 
eerste fase van die gemeentelike bou- 
program afgehandel. Gedurende die 
naweek van 22 April 1969 word die 
nuwe kerkgebou, onder blyke van 
groot belangstelling, in gebruik ge- 
neem. Sprekend van tie wye belang- 
stelling in hierdie ge'ieurtenis is die 
feit dat die groete en gelukwensing 


[7] Vervolg op bladsy 17 


Aanhoudende 
Moegheid 


Dr. Heinz-Klierstofpille 
onskatbaar vir 


Klieraandoeninge 
AFGEMAT EN LUSTELOOS 
sEk het al 'n bottelvol van die 
beroemde Dr. Heinz-Klierstofpille 
uitgebruik en voel geheel en al 'n 
ander mens. Ek is nie meer so moeg 
en afgemat en ook nie meer so koud 
en lusteloos nie. Ek het nog je 










moeg 
en lam deur my hele lyf. Die Klier- 
#tofpille het wondere verrig.” — 
Mev. R. Bester van Ladysmith. 
(Geval 562) 
ar VERE 
Ek EER 
EE har oe oorbel 
swak geheue, o ET 
ee vrodedee waar 







! 
EE 
L 


Dr. Heinz-Klierstofpille kos 
RI1.00 per bottel by alle aptekers. 


Dr. Heinz- 
Klierstofpille 






VROUERUBRIEK 


Ons aanvaar dat `n aansienlike ver- 
houding van die lesers van ,Die 
Christelike Vrou”, getroude vroue en 
in 'n mindere mate getroude mans is. 
Ons wil 'n paar gedagtes uitspreek oor 
die taak van ouers met betrekking tot 
die toekomstige huweliksgeluk van 
hulle kinders. 


DR. A. G. DU TOIT 


Uit die ,,Christelike Vrou” 


Ons kinders spook vir twaalf jaar 
lank om matriek te slaag. Baie van 
hulle gaan studeer verder aan een van 
ons universiteite — dit alles om die 
ekonomiese stryd suksesvol te kan 
voer. Oor al hierdie studiejare leer 
hul weinig en dikwels niks oor die 
uiters moeilike probleem van aanpas- 
sing in `n moontlike huwelik nie. `n 
Suksesvolle sakeman of sakevrou wat 
van sy huwelik `n mislukking maak, 
sal 'n ongelukkige mens wees. 'n Per- 
soon wat gelukkig getroud is en `n 
minder suksesvolle sakeman is, kan 
nog gelukkig wees. Die besteding van 
die familie-inkomste is `n groter bron 
van familietwis as wat die omvang van 
die familieinkomste is. 

Hoe is dit met u eie huwelik ge- 
steld? Baie eerbare huwelikspare is 
met 'n baie gemiddelde of onder-ge- 
middelde huwelik tevrede. Daar is nie 
juis groot twis nie maar daar is bra 
min in die verhouding wat besielend 
is. Huwelike van goeie, ordentlike, 
eerbare mense sleur soms maar voort. 
Die uiters belangrike voorbeeld wat 
aan die kinders gestel moet word, ont- 
breek. Die prentjie wat die kinders 
in hul ronddra van wat hul elke dag 
beleef en ervaar van die huwelik, is 
heel dikwels verwarrend en negatief. 

In baie huise is daar net nie meer 
tyd vir dissipline nie. `n Ongedissipli- 
neerde kind sal in alle lewensfasette 
'n agterstand hé. Anthony sê in sy 
MARRIAGE AND FAMILY PRO- 
BLEMS”. ,,But I do believe, in fact, 
1 am sure that if you neglect to teach 
a child the absolutely essential lesson 
of selfdiscipline through disciplining 
him in his early years, you wil have 
contributed to the potential ruin of 
his entire life”. Wat Anthony hierbo 
sê is waarskynlik min of meer die- 
selfde as wat ons lees in Spreuke 22:6 
naamlik: ,Oefen die seun volgens die 
eis van sy weg, dan sal hy, ook as hy 
oud word, daar nie van afwyk nie”. 

'n Studie van etlike duisende hu- 
welike wat gemaak is deur die 
American Institute of family Rela- 


HUWELIKSONTBINDING 


tions” bewys dat as twee persone af- 
komstig uit ongelukkige huisgesinne 
in die huwelik tree, dan is hul kanse 
om 'n sukses daarvan te maak, slegs 
die helfte as wat dit sou wees as hul 
uit gelukkige huise afkomstig was. 


Soos wat daar baie redes is waarom 
die getroude vrou moet werk, is daar 
miskien baie meer redes wat haar 
teenwoordigheid in die huis nood- 
saaklik maak. Waar die invloed van 
die ouerhuis op die kind so pertinent 
gestel word, moet dit beklemtoon 
word dat die voorskoolse kind die 
goeie invloed van die ouerhuis nog in 
'n groter mate nodig het as die 
skoolgaande kind. Die vormingsjare in 
'n kind se lewe is juis die voorskoolse 
jare. Die Helpende Hand sê in hierdie 
verband die volgende: ,,Gedurende 
hierdie tydperk word die kind se hele 
reaksiepatroon gevorm, dit wil sê hier 
word vasgelê hoe hy op lewensom- 
standighede gaan reageer: deur self- 
sug of meelewing; deur die ontdui- 
king van probleme of deur die moe- 
dige oplossinz daarvan; deur 'n gevoel 
van minderwaardigheid of meerder- 
waardigheid of eiesinnigheid ...” en 
verder ,,Kortom, in daardie eerste vyf 
of ses jaar word bepaa: of die kind sy 
lewe sal deurgaan as 'n sterk, gebalan- 
seerde, beheersde en redelike mens, of 
'n swak onewewigtige, onbeheersde, 
emosionele, gespanne, oorgekompen- 
seerde wese .. .” 


Hierdie leserskring (ons dink aan 
kerkleiers en hul gades) sal miskien 
dikwels geroepe wees om raad te gee 
daar waar huweliksontbinding klaar 
ingetree het. Om huweliksvoorligting 
te gee is 'n gespesialiseerde taak wat 
aan opgeleide persone oorgelaat moet 
word. Pare wat kroniese huweliks- 
probleme ondervind sonder hul heel 
dikwels af en hul vorige vriende be- 
soek hul ook nie meer nie. Hul het uit- 
gevind dat `n Atmosfeer” hulle vori- 
ge vriendskap bederf. Dat vorige 
vriende juis in hierdie krisistyd be- 
lang moet stel sonder om die skyn van 
inmenging of nuuskierigheid te wek 
is noodsaaklik. Simpatieke belangstel- 
ling kan 'n buurman se huwelik red. 
Waar daar vasgestel kan word dat al- 
bei partye graag wil rehabiliteer, kan 
die paar oorrsed word om 'n bekwame 
huweliksvoorligter te spreek. 


In die meeste gemeenskappe in ons 
land is een van die plaaslike leraars 
dikwels geroepe om huweliksvoorlig- 
ting te doen. Hierdie welmenende pre- 
dikante het `n baie moeilike taak want 


heel dikwels word hul deur buite- 
staanders ontbied waar onweerswolke 
'n huwelik bedreig. Hulle is meestal 
onwelkom en word as lastige in- 
dringers beskou wie se kanse op wel- 
slae uiters skraal is. Niemand behoort 
'n huwelik te probeed red nie tensy 
albei partye die begeerte uitspreek om 
gehelp te word. As een van die partye 
alleen kom raad vra, is dit gewoonlik 
ook wat die maklikste manier is om 
'n egskeiding te bekom en nie wat ge- 
doen moet word om die huwelik te 
red nie. 

In die meeste stedelike gebiede in 
ons land bestaan daar huweliksvoor- 
ligtingsrade. Hierdie rade beskik oor 
opgeleide raadgewers wat hul dienste 
kosteloos gee om hul medemens van 
raad te bedien. Dit is uiters noodsaak- 
lik dat leke, al is hul ook hoe geinte- 
reseerd in raadgewing en hoe entoe- 
siasties om te help, nie moet probeer 
help nie. Ons kan gerus ag slaan op 
wat dr. David Mace, 'n wêreldoutori- 
teit op hierdie gebied in hierdie ver- 
band te sê het: ,The truth is that 
marriage is a very complex relation- 
ship, and a marriage in trouble is 
usually poised on a knife-edge from 
which it is fatally easy, by wrong 
handling, to hurl it straight to disas- 
ter. Success in the responsible work 
of marriage counselling reguires the 
delicate touch of one who knows 
exactly what he is doing, and whose 
insight comes from a thorough train- 
ing in the art of accurate diagnosis. 
Hit-and-miss experimentation may do 
all right for the mending of soap 
boxes. It just ismt good enough for 
the mending of marriages”. 


DURBAN-SUID 


CO] Van bladsy 16 


van die Kommissie van die Algemene 
Kerkvergadering by monde van dr. 
P. W. Venter oorgebring word; ds. 
L. J. J. Nell die Ring van Pieter- 
maritzburg verteenwoordig; albei 
vroeëre leraars van hierdie gemeente 
aan die program deelneem; ds. Golden 
van Eikenhof met `n afvaardiging van 
sy kerkraad en ds. P. A. Geyser van 
Pretoria-Suid hulle onderskeie ge- 
meentes verteenwoordig, albei suster- 
kerke en verskeie ander instansies se 
afgevaardigdes hul gelukwensing oor- 
dra. 

JEUGRUBRIEK ..... 


Ek doop julle wel met water tot be- 
kering; maar Hy wat nd my kom, is 
sterker as ek, wie se skoene ek nie 
waardig is om aan te dra nie. Hy sal 
julle doop met die Heilige Gees en 
met vuur. 


Volgens die weergawe van Luk. 8:15 
het Johannes hierdie woorde geuiter 
na aanleiding van die feit dat die volk 
dit in hulle harte oorweeg het, of 
Johannes die Doper nie miskien die 
Christus was nie. Hieronder moet ons 
verstaan dat die mense nie net in 
hulle harte hieroor gewonder het nie, 
maar Johannes inderdaad hieroor 
moes uitgevra het. Dit word nog dui- 
deliker onderstreep wanneer ons in 
Joh. 1:19 lees dat dit die antwoord 
van Johannes was, aan die priesters 
en Leviete wat deur die Jode uit 
Jerusalem gestuur is om te verneem 
wie hy eintlik was. Dan antwoord hy 
ontkennend op die vraag of hy die 
Christus of Elia of dié profeet is (Joh. 
1:20, 21). Op 'n verdere vraag waarom 
hy dan doop as hy nie een van die 
drie is nie (Joh. 1:25) antwoord hy 
dat hy met water doop (Joh. 1:26), 
maar dat n4 hom Iemand kom wat 
vO6r hom geword het. In Matt. 3:11, 
Mark. 1:7 en Luk. 3:16 brei Johan- 
nes hierop uit en sê dat Hy wat kom 
sterker is as Johannes. 


Van die Johannes dissipels wat later 
'n eie sekte gestig het, het beweer dat 
Jesus nie die Christus was nie, maar 
dat Johannes die doper dit wel was. 
Op grond hiervan het sommige teoloë 
beweer dat die gesprek tussen Johan- 
nes en die wat na hom toe gestuur is 
in Joh. 1:15-34 deur die evangelis 
Johannes ingevoeg is, om hierdie be- 
wering van die Johannes dissipels, 
deur die mond van Johannes die 
Doper self, te weerlê. Dit mag wel 
waar wees dat hierdie woorde van 
Johannes ook vir hierdie doel ge- 
bruik is, maar dat hierdie woorde wel 
deur Johannes geuiter is en dat dit 
veel meer inhou, ly geen twyfel nie. 
Daarom is hierdie woorde aan ons 
oorgelewer in al die evangeliese tra- 
disies. Soos die evangelies hierdie 
woorde weergegee het, verskil dit wel 
formeel of uiterlik van mekaar, Soos 
ons reeds gesien het, maar saaklik dit 
wil sê wat inhoud en betekenis aan- 
betref gaan dit om dieselfde waarheid. 


Hoewel die persoon en die werk van 
Johannes belangrik was in die uit- 
voering van Gods heilsplan in hierdie 


eindtyd, val die grootste nadruk hier 
op die verskil tussen die persoon van 
Johannes die Persoon van Jesus, SO- 

wel as Johannes se prediking en werk 
en die prediking en werk van Jesus. 
Johannes is wel die voorloper van 
Jesus, maar slegs die voorloper. Sy 
prediking en werk is voorbereidend, 
maar ook slegs voorbereidend vir die 
prediking en werk van Jesus Christus. 
Johannes het van Hom getuig en was 
daarom alleen maar getuie gewees, 
Christus se prediking is selfgetuienis 
en wat Hy verkondig het, het Hy ook 
self gebring en was Hy self. Johannes 
was die profeet van die openbaring en 
heilswerk van God in die eindtyd, 
maar Jesus Christus is die vervulling 
van die profesie van Johannes; en 
alles wat Johannes van Hom gesê het 
was waar. (Joh. 10:41). 


DS. G. M. M. PELSER 


Johannes tref hier `n vergelyking 
tussen sy persoon en sy doop en die 
Persoon en die doop van Christus. 
Johannes se doop met water het voor- 
bereidende betekenis en is die seël 
op die bekering wat op sy prediking 
gevolg het. Wanneer Christus met sy 
werk begin, is Johannes se werk afge- 
handel en is dit ook die einde wat die 
waterdoop of bekeringsdoop van 
Johannes aanbetref. Wanneer Chris- 
tus gekom het, tree Johannes op die 
agtergrond en is sy werk afgehandel. 
Alhoewel Jesus volgens Joh. 3:22, en 
26 na bewering tydens die werksaam- 
heid van Johannes, ook gedoop het 
word dit in Johannes 4:2 ontken. 
Hoe dit ookal sy, dit is uit die evan- 
gelies en ook uit die getuienis van 
Johannes die Doper duidelik dat 
Johannes se werk afgehandel was toe 
Jesus met Sy werksaamhede begin 
het. Hy moes meer word en Johannes 
minder (Joh. 3:30); Hy was soos die 
bruidegom en Johannes soos die 
vriend van die bruidegom. 


Dat die dissipels van Johannes, wat 
Jesus nie gevolg het nie, voortgegaan 
het om die Johannes doop te bedien, 
verneem ons onder andere uit Hand. 
19:1-6. Paulus se reaksie en optrede 
by hierdie geleentheid, is 'n duidelike 
bewys dat die Johannes doop nie meer 
van krag was nie, en dat alleen die 
doop met die Heilige (Gees in die 
Naam van die Here Jesus van krag 
was. 


Wanneer Johannes praat van die 
Een wat nê hom kom en wat sterker 
is as hy, dan sê hy dit nie sondermeer 
omdat Christus tydelik gesproke na 
hom opgetree het nie. Die uitdruk- 
king ,die een wat kom” of ,,Hy wat 

kom”, was `n bekende uitdrukking van 
daardie tyd, wat sy eie inhoud gehad 
het. Volgens Matt. 11:3 en Luk. 7:19 
het Johannes ook toe hy in die ge- 
vangenis was, twee van sy dissipels 
gestuur om te vra of Jesus ,,die een 
is wat sou kom.” Hiervolgens is dit 
duidelik dat in daardie tyd iemand 
verwag is, van Wie gepraat is as die 
,komende” of ,,die een wat kom.” 
Die vraag is nou van watter figuur 
hier sprake is en die antwoord is ,,die 
profeet” of ,die eind profeet.” 


Die koms van die Koninkryk van 
God is in Israel nie alleen verwag 
nie, maar deur die profete ook aange- 
kondig. Hoe verder die geskiedenis 
van Israel verloop het en hoe groter 
Israel se verdrukkinge onder 
vreemde magte, hoe sterker het hier- 
die verwagting geword en hoe inten- 
ser en vuriger is daarna uitgesien, dat 
God sou kom en Sy volk sou verlos en 
Sy Koninkryk op aarde sou vestig. 
Met hierdie verwagting het ook saam- 
gehang die verwagting van die Messias 
van die Here wat Hy sou gebruik as 
nasionale bevryder van Sy volk. 


Naas die verwagting van die Mes- 
sias, alhoewel soms daarmee verbind, 
het die verwagting ontstaan van die 
eindprofeet, wat genoem is ,,dié pro- 
feet” en later gewoonweg die ,komen- 
de” (profeet). Hierdie verwagting het 
eintlik uit 'n leemte ontstaan. Die 
Jodedom het dit betreur en daaroor 
gekla dat sedert die laaste groot pro- 
fete, en by name Haggai, Sagaria en 
Maleagi, die Gees van profesie stil 
geword het en die Here nie meer tot 
sy volk gespreek het deur Sy profete 
SOOS van ouds nie. Dit het hulle as 
straf gesien vir hulle sondes en onge- 
hoorsaamheid. 


Terwyl God nou nie meer deur Sy 
profete tot die volk gespreek het nie, 
het die skrifgeleerdes hulle toevlug 
geneem tot die Skrifte en veral die 
profeteboeke, om dan tog maar te 
verneem wat God wel gespreek het 
toe Israel nie wou luister nie. Die 
woorde van Moses in Deut. 18:15 om- 
trent 'n profeet wat die Here vir die 
volk sou verwek, het hulle onthou 
asook die woorde van Maleagi 3:1 en 
4:5. Hierdie profesieë het by die volk 
die hoop laat opvlam dat God Sy volk 
nie heeltemal sal vergeet nie, maar 
tog nog sal kom om Sy volk te verlos 
en Sy Koninkryk te vestig. Maar voor- 
dat dit gebeur en voordat God self 
kom, sal Hy eers Sy profeet vooruit 

stuur, met ander woorde Hy sal die 
profesie laat herleef in die persoon 
van die eind profeet. Hierdie profeet 
se taak sou wees om te preek en tot 
boetedoening en bekering op te roep; 
om die Godsopenbaring te herstel en 
die laaste dinge te onthul. Sy predi- 
king is eindgebeure en lui die eind- 
drama in. Hy kom net voor die ,,dag 
van die Here” aanbreek soos die dag 
van die koms van Gods Koninkryk ook 
genoem is. Alhoewel daar ook aan- 
duidings is in die Joodse geskrifte 
dat hierdie profeet `n voorloper van 
die Messias sou wees, was die ver- 
wagting hoofsaaklik dat hy die voor- 
loper en wegbereider van God self sou 
wees. 

Aanvanklik is slegs `n profeet ver- 
wag wat nog onbekend was. Later is 
verwag dat dit Moses self is wat sou 
terugkeer, of Henog df Elia, omdat 
hulle nie gesterf het nie en daarom 
weer sou kom. In Maleagi 4:5 word 
inderdaad ook beloof dat Elia vir die 
volk gestuur sou word voordat die 
“Broot en vreeslike dag van die Here 
kom.” Soms is die koms van twee 
profete verwag naamlik Henog en 
Elia of Moses en Elia (vgl. Matt. 17:3, 
Mark. 9:4, Luk. 9:30). Van hierdie 
profeet is ook verwag dat hy sou 
ly en sterwe as gevolg van sy 
prediking en werk en wanneer dit 
gebeur dan kom die Here self. 
Die verwagting van hierdie profeet 
het egter nie net onder die Jode 
bestaan nie, maar ook by die Sama- 
ritane en die sogenaamde (@umran 
sekte. 


Die woorde van Johannes in ons 
teksvers dui daarop dat Johannes van 
mening was dat Christus (ook) dié 
eind profeet was en dit word bevestig 
deur die vraag wat Johannes in Matt. 
11:3 en Luk. 7:19 aan Jesus laat stel. 
Terwyl Johannes in Joh. 1:20, 21 ont- 
ken dat hyself dié profeet of Elia is, 
sê Jesus in Matt. 11:9 en Luk. 7:26 
dat hy baie meer is as 'n profeet en 
inderdaad die Elia is wat sou kom 
(Matt. 11:14). Alhoewel Johannes op 
een lyn met die O.T. profete gestel 
is en ook as die eind profeet gesien is, 
weet ons nie of hy homself as dié 
eind profeet gesien het nie. Hy het 
homself nie as die voorloper van God 
gesien nie, al het van sy dissipels 
later so gedink. Aangesien hy nê hom 
iemand anders verwag het wat ook 
sterker sou wees as hy, kon hy hom- 
self moontlik as voorloper van die 
Messias gesien het. Hy kon Christus 
dan as die ware eind profeet gesien 
het en homself slegs as `n profeet soos 
die vorige profete. Die dissipels van 
Jesus en die eerste Christene het hom 
in elk geval beskou as dié profeet en 
voorloper van Christus. 


Alhoewel Johannes kon gedink het 
dat Jesus die eind profeet was, het 


Jesus homself nie so gesien nie. Be- 
newens Johannes die Doper het som- 
mige (bv. Herodes) gedink dat Jesus 
die opgestane Johannes die Doper 
was, en sommige dat Hy Elia was en 
ander weer dat Hy Jeremia was of een 
van die profete. (Matt. 16:14; Mark. 
8:28; Luk. 9:19). Die evangeliste was 
egter self nie die beskouing toegedaan 
dat Jesus 'n profeet of dié profeet 
was nie. Teenoor die beskouing dat 
Jesus dié profeet of Elia of een van 
die profete is bely Petrus dat Hy die 
Christus is (Matt. 16:16; Mark. 8:29; 
Luk. 9:20; Joh. 6:69). In Hand. 3:22 
maak Petrus die belofte van Moses in 
Deut. 18:15 van toepassing op Jesus 
Christus. Ons weet egter nie of hy 
hiermee bedoel dat Jesus die eind 
profeet was nie. 


As Jesus Johannes die Doper baie 
meer as 'n profeet noem, hoeveel te 
meer is Hy dit nie self nie. Soos reeds 
gesê is verkondig Hy nie alleen nie, 
maar vervul Hyself ook wat Hy ver- 
kondig en bring Hy en is Hy dit wat 
Hy verkondig. Hy verkondig met an- 
der woorde nie alleen die Koninkryk 
nie maar bring dit ook self tot stand 
iets wat geen profeet kon doen nie. 
Tog het die kerk op grond van Sy 
verkondiging Hom die groot profeet 
genoem en word vandag nog in die 
Kategismus van Hom gespreek as ons 
groot Profeet (Sondag 12 vraag 3) 
omdat Hy die openbaring van God in 
die vlees is (Joh. 1:18); die Woord 
wat vlees geword het (Joh. 1:14), 
deur Wie God in die laaste dae ge- 
spreek het (Hebr. 1:1) omdat Hy die 
enigste getroue en waaragtige Getuie 
is (Op. 3:14). Hy is dus wel Profeet 
by uitnemendheid, onvergelykbaar 
met enige ander profeet en wat die 
wil van God volkome geopenbaar en 
bekend gemaak het. 


Dit is om hierdie rede dat Johannes 
sê dat hy, teenoor die Een wat na 
hom kom, die veel swakkere is. Teen- 
oor Hom gereken is Johannes so klein 
en minderwaardig dat hy nie eers 
waardig genoeg is, om vir Hom die 
nederigste slawediens te verrig deur 
Sy skoen vir Hom te dra of 
Sy skoenriem los te maak nie. Van 
Johannes sê Christus dat hy die groot- 
ste is van dié wat uit vroue gebore is 
(Matt. 11:11) en tog kleiner as die 
kleinste in die Koninkryk van die 
hemele. Dit laat ons in `n mate die 
grootheid van (God begryp en die 
grootheid van Sy Gesalfde van Wie 
Johannes hier getuig. Kan dit dan 
anders as dat elke knie voor Hom 
moet buig en elke tong moet bely dat 
Jesus Christus is, tot heerlikheid van 
God die Vader? (Fil. 2:11). 


Ons moet volgende keer nog enkele 
dinge sê in verband met die doop van 
Christus met die Heilige Gees. 


EERBIED VIR DIE 
NATUUR 


Die natuur is een van die kosbaar- 
ste erfenisse wat God aan ons gegee 
het, en ons is stelselmatig besig om 
dit te vernietig. So was dit vanaf die 
begin van die geskiedenis van die 
mens. Hy is deur God uitermate be- 
genadig — tot so `n mate dat hy oor 
die natuur kan heers. Hy kon die na- 
tuur begin bewerk en verander om die 
kultuur tot stand te bring. Op grond 
van sy skepping het die mens die toe- 
rusting om die natuur te beheer. Die 
dier is aan die natuur uitgelewer — 
hy kan daar ook niks aan doen nie. 
Die mens egter het die natuur van 
God ontvang om dit tot sy eie nut 
aan te wend. 


DS. G. C. VELTHUYZEN 


Die bedoeling was egter sekerlik 
dat die natuur tot die beswil van die 
mens gebruik moet word. Maar reg- 
deur die geskiedenis vind ons tekens 
en bewyse van die misbruik van die 
natuur. Ook ip ons land is die tekens 
daarvan te sien. Ons inheemse bosse 
was so te sê uitgeroei toe daar deur 
wetgewing ingegryp moes word om 
dit te red. Verskeie dier- en voëlsoorte 
het totaal uitgesterf — groot gedeel- 
tes van ons kuste is kaalgestroop van 
alle rotslewe — honderdduisende 
morg natuurlike plantegroei word 
jaarliks bykans onherstelbaar beska- 
dig deur veldbrande. So kan mens 
voortgaan. En dan moet mens ook nie 
vergeet van die besoedeling van die 
water, lug en grond nie. Ons is besig 
om die natuur uit te mergel en te ver- 
skraal. Ons is besig om dit wat vir ons 
die lewe beteken te vergiftig. Ons is 
besig om die voortbestaan van die 
ryke verskeidenheid in die gevaar te 
stel. En hierdie vergrype sal sekerlik 
nog op die mense gewreek word. 


Maar afgesien daarvan dat ons ons 
natuurlike hulpmiddele verkrag, en 
die skoonheid skend, is daar nog 'n 
ander aspek wat ons nie uit die oog 
mag verloor tie. Ons moet eerbied hê 
vir die natuur, want dit is die maaksel 
van die hande van God. 


Daar is 'n soort filosofie in die 
Christelike kerk aanwesig, wat ons 
amper natuurverering kan noem. Dit 
is die romantiese gedagte dat gemeen- 
skap met God die beste moontlik is in 
die vrye natuur. Dit sou dan so wees 
dat die openbaring van God die beste 

EERBIED VIR 


[7] Van vorige bladsy 


gelees kan word in die plante en die 
diere van die veld. Ons wil ons nie 
hieraan skuldig maak nie, want dit is 
ketters. God het Hom geopenbaar in 
die Woord, die lewende Woord Jesus 
Christus, en die getuienis aangaande 
hierdie openbaring lees ons in die 
Heilige Skrif. Nee, ons gaan nie in die 
natuur kyk om iets meer van God te 
leer nie — dit kan nie gebeur nie. 


Maar nou is dit ook onteenseglik 
waar dat Psalm 19 in die Bybel staan. 
En Psalm 19 begin so: Die hemele 
vertel die eer van God, en die uitspan- 
sel verkondig die Werk van Sy hande. 
Gaan lees gerus weer 'n keer hierdie 
psalm, en ons kom tot die gevolgtrek- 
king dat God Hom ook in die natuur 
openbaar. Die saak werk eintlik so: 
In die eerste en belangrikste plek 
openbaar God Hom in die Skrif as die 
Skepper, die verlosser, die vertrooster 
— maar in die tweede plek dra Sy 
handewerk Sy handtekening. Soos by- 
voorbeeld waar is van 'n groot kuns- 
werk. Wanneer `n beeldhouer byvoor- 
beeld 'n standbeeld maak word daar 
'n deel van sy persoonlikheid in daar- 
die standbeeld verbeeld. Dit kan na- 
tuurlik ook nie eintlik anders wees 
nie, want hy skep. Hy sien iets in sy 
gedagte — en hy dra daardie gedagte 
oor op die klip wat hy beitel. Geen 
ander beeldhouer sal dit presies net 
so doen nie, want hy is 'n ander mens, 
en hy sien die dinge anders. 


So dra die Skepping iets van die 
Skepper. Om in die woorde en beelde 
van Ps. 19 te praat: Ons lees in 
Genesis dat God die hemel en aarde 
en alles wat daarin is gemaak het. Ons 
weet dus dat God alles geskape het — 
in Sy Woord leer ons Hom ken as die 
Skepper. Wanneer ons nou na die 
nagtelike hemel kyk en ons sien die 
sterremenigte, sien ons dit as die 
werke van Sy hande, en ons kan Hom 
loof omdat Hy dit groots gemaak het. 
Wanneer ons tussen die veldblomme 
loop kan ons Hom prys omdat Hy dit 
mooi gemaak het. Wanneer ons op 'n 
bergtop staan en uitkyk oor die dei- 
ning van bos en veld en klowe; wan- 
neer ons die miere sien beur, wanneer 
ons die gang van die arend sien, die 
glinstering van 'n vis in `n bergpoel, 
die kraailag van `n babatjie in die 
wieg, mag ons Hom dank omdat Hy 
alles wonderlik gemaak het. Sy werke 
verkondig die werk van Sy goeie 
hande. 


Omdat dit waar is moet ons `n eer- 
bied vir die natuur hê. Ons het dit 
nie gemaak nie — God het. Ons kan 
dit gebruik, ons mag dit nie misbruik 


DIE NATUUR 


nie. Ons mag dit geniet, ons mag dit 
nie vernietig nie. As ons tog maar net 
in die eerste plek sindelikheid wil 
leer. So dikwels gebeur dit dat mens 
iewers in die veld wil gaan eet, en 
dan is daardie piekniekplek so vuil 
en morsig dat mens nie vinnig genoeg 
daar kan wegkom nie. Of dit gebeur 
dat mens iewers in die veld stap om 
die veldblomme te bekyk, en jy kyk 
vas in bierblikke en sigaretpakkies 
wat die wêreld vol lê. Laat ons tog 
ten minste probeer om dit wat die 
Here mooi gemaak het, mooi te hou 
deur dit skoon te hou. Dit is nie te 
veel gevra nie. As ons ons eie erf be- 
smeer is dit ons saak — maar moet 
tog nie die veld besmeer nie. Die 
volgende man wat daar verby kom op 
soek na skoonheid, sien niks anders 
raak as die mense se vuilheid nie. En 
hy het nie nodig om na buite te gaan 
om dit te sien nie. Hy en niemand 
anders wil dit daar sien nie. Dink aan 
hom, en aan jouself, voordat jy vol 
gende keer die leë sardienblik in die 
rivier gooi. 


Waarom ons sê vernielsugtig moet 
wees weet nugter. Ons breek sommer 
maklik 'n hele boom af om 'n pond 
en 'n half kotelette te braai. Ons 
grawe vyfhonderd aalwyne uit en 
gaan plant drie in die tuin. Ons vang 
veertig pond vis en eet nie 'n ons nie. 
Ons grawe `n honderd erdwurms uit 
en sit tien aan die hoek. Ons skiet 
twintig duiwe en laat hulle net so lê. 
Dit is 'n teken van 'n wesenlike ver- 
keerde instelling teenoor dit wat ons 
van God ontvang het. Ons is aangestel 
as rentmeesters om Sy Skepping te 
regeer en sinvol te bestuur. Maar ons 
hou daarvan om deur die lewe te 
stap as `n mastige outokraat wat ver- 
nietig en verniel na hartelus, om daar- 
deur ons baasskap te bewys. Maar wat 
ons daardeur bewys is nie ons baas- 
skap nie, maar ons onnoselheid. Ons 
vernietig ons grootste skat, en ons sal 
nog die prys daarvoor moet betaal. 


Ek wil nie pleit vir natuuraanbid- 
ding nie. Ek probeer ook nie voorgee 
dat God in die natuur te vinde is nie. 
Ons is as rentmeesters aangestel oor 
die Skepping van Sy volmaakte hande 
— daardie Skepping met die merkte- 
ken van Sy vingers dra. Dit is aan 
ons gegee tot ons voordeel en ons 
vreugde en so moet ons dit met dank- 
baarheid gebruik en geniet. Ook ten 
opsigte van hierdie rentmeesterskap 
sal daar van ons verantwoordelikheid 
geëis word. Al wat ons moet gee is 'n 
klein bietjie eerbied vir al hierdie 
skoonheid. 

Op Saterdag 17 Oktober 1970 bereik 
die gemeente nie alleen 'n verdere 
mylpaal in sy geskiedenis nie maar 
word, met die ingebruikneming van 
die nuwe orrel, die finale fase van die 
bouprojek afgehandel en sodoende 'n 
lang gekoesterde ideaal verwesenlik 
gesien. Na aanleiding van Kol. 3:16 
het die plaaslike leraar, ds. J. P. J. 
Wagenaar, dan ook in sy geleentheids- 
preek treffend gewys op die verskil 
lende fasette van kerkbesoek asook 
die baie belangrike plek wat kerkmu- 
siek en gemeentesang by die erediens 
inneem. 


Hoewel hierdie sierlike kerkgebou 
en pastorie van onskatbare waarde vir 
die plaaslike gemeente is, is dit hier 
aan een van die voorposte ook van 
besondere betekenis vir die hele kerk 
en, tot `n hoë mate, getuig dit van 
`n verdere deurbraak deur die Afri- 
kaanse gemeenskap van Durban en 
staan dit daar as `n simbool van toe- 
wyding. 


Die onbaatsugtige diens wat hier 
gelewer is word sprekend weerspieël 
in `n donasie van bykans R7,000, wat 
dan ook die totale koste van die orrel 
verteenwoordig, deur die plaaslike 
N.H.S.V. en die feit dat die oproep om 
bydraes tot die boufonds tot in die 
verste uithoeke van die gemeente, 
waar lidmate uit die aard van die 
saak weinig of geen voordeel uit ʼn 
kerkgebou in Durban haal nie, weer- 
klank gevind het en hierdie lidmate 
se spontane reaksie nog steeds voort- 
duur. Die bouaannemers, die Dirker 
broers wat ook lede van die kerkraad 
is, het deur aan te bied om die kerk 
en pastorie op `n koste plus basis te 
bou ook geen onbenullige bydrae ge- 
lewer nie. Deur hul nougesette pligs- 
getrouheid het hulle nie alleen ver- 
seker dat die oprigtingskoste binne 
bereik van die gemeente bly nie, 
maar ook gesorg dat die eindresul- 
taat geboue gelewer het wat die Ne- 
derduitsch Hervormde Kerk van Afri- 
ka tot eer strek. 


As die bywoning van eredienste en 
nakoming van finansiële verpligtinge 
as barometer mag dien, bewys dit 
seker dat Durban-Suid gedurende die 
afgelope twaalf jaar nie net in die 
breedte nie, maar ook in die diepte 
gegroei het. Daarom kan ons aan die 
begin van 'n nuwe jaar, steunend op 
Sy krag en vertrouend op Sy leiding, 
die toekoms vol vertroue tegemoet 
gaan. 


— Manie Cilliers. 


WATER: DIE UITDAGING... 


Hoeveel mense besef wanneer hulle 
'n liter petrol in hulle motor gooi, dat 
daar tien maal soveel water gebruik 
is om dit te maak? Hoeveel mense be- 
sef dat `n gewone wilgerboom op `n 
warm somerdag tot 2,800 liter gelling 
water uit die grond uit opneem en dit 
deur sy blare verdamp? Water word 
beslis nie net gebruik wanneer dit 
gedrink word nie! 


Suid-Afrika se waterbronne is vol- 
doende om aan al ons behoeftes te 
voldoen tot na die end van hierdie 
eeu as ons hulle doelmatig bewaar en 
altyd voordelig benut en gebruik. Die 
Republiek sal egter binne dertis jaar 
'n tekort aan hierdie lewenselement 
hé, tensy die nodige stappe gedoen 
word om die tekort te voorkom. Tensy 
alle Suid-Afrikaners gewoond kan 
word aan die gedagte dat water ons 
kosbaarste besitting is en dat ons dit 
moet respekteer en met die grootste 
oordeel moet gebruik: dat ons steeds 
daarna moet strewe om die optimum 
opbrengs en genot uit elke druppel 
water te kry dat ons herwonne riool- 
uitvloeisel sal moet drink; en tensy 
ons ons ondergrondse bronne deur 
wetenskaplike metodes by ons reeds 
beskikbare bronne voeg. 


Water is oral: dit is `n lewensele- 
ment vir elke mens, dier en plant, dit 
bied ons wetenskaplikes talle proble- 
me en talle moontlikhede vir navor- 
sing, dit is van die allergrootste be- 
lang vir die nyweraar se verwerking 
van sy grondstowwe, vir ons myne, 
ja, selfs vir die huisvrou wat haar 
groente wil kook. Daar is niemand 
wat nie water nodig het nie, en nie- 
mand wat nie op een of ander tydstip 
probleme het in verband met die 
water wat hy tot sy beskikking het, 
of nie het nie. 


En dit is dan ook Suid-Afrika se 
probleem. Daar is genoeg water vir 
die huidige aanvraag. Daar kan ook 
genoeg vir die toekoms beskikbaar 
gestel word, genoeg vir `n bevolking 
wat homself binne drie dekades gaan 
verdubbel, genoeg vir die nywerhede 
wat ooreenkomstig sal groei, én vir 
die landbou wat die voedsel vir 'n 
snel-ontwikkelende land sal moet ver- 
skaf, maar om dit te bewerkstellig, 
1ê daar vir ons `n ontsaglike taak 
voor. 


Die huidige watersituasie is sê: 
Suid-Afrika se gemiddelde jaarlikse 
reënval is 470 mm, dit wil sê ongeveer 
580,000 miljoen kubieke meter water. 
Hiervan gaan 91 persent egter verlore 
omdat dit verdamp en deur plante ge- 


transpireer word. Die res, 52,000 mil- 
joen kubieke meter, beland in ons ri- 
viere, maar hiervan kan met bewa- 
rings praktyke van die verlede `n mak- 
simum van 21,100 miljoen kubieke 
meter benut word — die res verdamp, 
sypel weg of vloei die see in uit onbe- 
nutbare kusriviertjies. Van die land 
se totale huidige beskikbare water- 
voorrade gebruik ons tans bykans 
10,000 miljoen kubieke meter per jaar. 


Die watersituasie in die toekoms 
sal egter heeltemal anders wees. Wan- 
neer die 32 groot damme alreeds be- 
plan of in aanbou, voltooi is, sal hulle 
opgaarvermoë saam met die van onge- 
veer 300 bestaande groter damme en 
tienduisende plaasdamme nog slegs 
een derde verteenwoordig van wat 
nodig is om ons oppervlaktebronne 
ten volle te ontwikkel. As die gewel- 
dige totale opgaring volgens die beste 
moderne tegnieke beplan en gebou 
word en volgens gevorderde waterbe- 
heerstelsels bestuur worl, sal al die 


damme plus ontwikkelde ondergrond- 


se bronne, 26,000 miljoen kubieke 
meter per jaar kan verseker. Maar 
die totale watergebruik teen daardie 
tyd sal 29.000 miljoen kubieke meter 
beloop. Met ander woorde, ons sal 
omtrent 3,000 miljoen kubieke meter 
water per jaar te min hê — soveel 
water as wat die Vaaldam kan hou as 
hy vol is. 


Suid-Afrika het nou die uitdaging 
aanvaar: die uitdaging om die land 
van genoeg water te voorsien vir die 
toekoms. Dis 'n groot uitdaging, waar- 
van die ontwikkeling en die welvaart 
van die land afhang; `n uitdaging wat 
gerig is aan elke ersoon wat water 
gebruik. Die gaping tussen die voor- 
raad wat beskikbaar gestel kan word 
en die vraag na water kan oorbrug 
word. Eersgenoemde is hoofhaaklik 
die taak van die deskundige maar die 
vraag na water word deur die gebrui- 
ker bepaal en elkeen van ons kan sy 
bydrae lewer deur te leer om water 
op die mees voordelige wyse te benut. 
Fn hierdie uitdagins word in die doel- 
stellinge van die Waterjaar 70 gefor- 
muleer: om die beeld van water in al 
sv aspekte ma vore te bring, sodat 
almal in Suid-Afrika waterbewus kap 
wees, sodat almal die land se water- 
moontlikhede en -probleme kan ken, 
en uiteindelik kan help bydra tot die 
oplossing van die probleem. Want dis 
nie meer die probleem van die wvol- 
gende geslag nie, dis 6ns probleem. 

Dit is die jongmense van vandag 
wat oor vyf, ses jaar die ingenieurs 
en wetenskaplikes sal wees wat sal 


help navorsing doen oor die ontsou- 
ting van die see se water, wat sal 
moet beplan vir en toesig hou oor die 
reusagtige damme en waterprojekte, 
wat groot hoeveelhede water sal moet 
suiwer sodat dit weer deur mense en 
die nywerheid gebruik sal kan word, 
wat sal moet navors oor die moont 
likheid wat ons ondergrondse bronne 
bied, en die moontlikhede van byk9- 
mende water uit die lug. 


Dit is dié waterbewustheid wat nou 
geskep word, wat dit moontlik sal 
maak dat ons sonder moete en met 
min opoffering ons water beter, en 
met groter oordeel sal gebruik. 


In die waterbewustheid 1ê dan ook 
een van die land se grootste onont- 
ginde bronne. Want 'n waterbewust- 
heid sal vanself `n watergewete tot 
stand bring — `n watergewete wat dit 
vir ons onmoontlik maak om water 
te verkwis. Waterbesparing, of liewer 
oordeelkundige watergebruik, bied 
een van die grootste aanvullende 
bronne tot ons watervoorraad. 


Om `n voorbeeld te noem: 

In 1966, toe daar beperkings op die 
watergebruik uit die Vaalrivier gestel 
is, is 25 persent minder water gebruik 
as die vorige jaar — en dit sonder 
veel ongerief. Dit is egter moontlik, 
deur 50 persent van die water te her- 
gebruik, dat ons oor twintig jaar, ten 
Spyte van die geweldige toenemende 
aanvraag, jaarliks 718 miljoen kubieke 
meter water minder uit die Vaalrivier 
sal hoef te onttrek. 


Maar die kwessie van doeltreffende 
waterbenutting, waterbewustheid en 
watergewete rus nie net by die groot 
gebruikers, die nywerheid en die land- 
bou nie; dit rus by elke indiwidu. 


Die onlangse droogte, die soms 
knellende waterbeperkings het aange- 
toon dat water wel bespaar kan word, 
en ook hoedat groot hoeveelhede wa- 
ter bespaar kan word op talle klein 
maniertjies. 


(Opgestel en uitgereik deur die 
Waterjaarkantoor, Posbus 3443, tele- 
foon 2-9051, Pretoria.) 


Besware teen die sing van vrye 
Christelike gesange, omdat dit nie 
berywing van Skrifgedeeltes is nie, is 
nie konsekwent nie, waar geen be- 
swaar gemaak word teen vrye gebede 
nie. Want dan sou ons ons ook moet 
beperk net tot gebede, wat in die 
Bybel staan. 

— $. Kooistra. 

Waar lees ons die eerste keer van 
hande in die Bybel? Ek dink dit is 
in Genesis 3 vers 22 waar God sê: 
Toe sê die Here God: Nou het die 
mens geword soos een van Ons deur 
goed en kwaad te ken. As hy nou 
maar nie sy hand uitsteek en ook van 
die boom van die lewe neem en eet 
en lewe in ewigheid nie! 

Liewe maats, julle sal onthou dat 
God dit gesê het nadat Adam en Eva 
geëet het van die vrugte van die ver- 
bode boom. Maar ek dink Eva het al 
in vers 6 haar hande gebruik om van 
die vrugte te ,,neem” en daarna het 
sy en Adam seker ook hulle hande ge- 
bruik om vir hulleself klere te ,,maak” 
van vyeblare, soos vers 7 dit vir ons 
vertel. Hoofsaak is dit dat die mens 
al by sy eerste sonde sy hande ge- 
bruik het om die sonde te doen. Die 
straf van God is dan ook dat die 
mens met sy hande sal werk ,,in die 
sweet van jou aangesig” Soos vers 
19 dit stel. 

Kom blaai nou sommer vlugtig 
saam met my deur die Bybel en dan 
kyk ons wat die mense van die Ou 
en Nuwe Testament met hulle hande 
gedoen het, of dit goed of sleg was en 
ons volg ook op die pad van Jesus om 
te verneem wat Hy met sy hande ge- 
doen het. 


'n Volgende sonde met die hande is 
seker daar waar Kain sy broer Abel 
doodgeslaan het en ewe onskuldig 
daarna gevra het of hy dan sy broer 
se oppasser is. Uit die afstammelinge 
van Kain kom egter twee mense wat 
hulle hande goed gebruik het — Jubal 


DIÉ KINDERS 


HANDE 


wat die eerste op `n fluit en 'n siter 
gespeel het en Tubal-Kain wat die 
eerste yster- en koperwerktuie ge- 
maak het. 

Met hulle hande het Noag en sy 
drie seuns honderd en twintig jaar 
lank geswoeg om die ark uit gofer- 
hout te maak en met sy hand het 
Noag die duif gevang (Gen. 8:9) wat 


hy uitgestuur het. Sekerlik het Noag 
ook sy hande gebruik om vir die Here 
'n altaar te bou (Gen. 8:20) maar 
helaas, met dieselfde hande het hy 
ook die wingerd geplant wat sy 
dronkenskap en sonde veroorsaak het. 


Die Hervormer, Februarie 1971, bladsy 22 


Die bouers van die geweldige toring 
van Babel (Gen. 11) het seker ook 
hulle hande zebruik om stene te maak 
en te messel en ons weet dat hierdie 


CO] Na volgende bladsy 


SE HERVORMER 


handewerk van die mense nie goed 
was in die oë van God nie. 


Met sy hand het Abraham die altaar 
gebou tot eer van God, en ook die 
mes mee gelig om Isak as offerande 
te slag. 


Rebekka het die velletjies oor die 
hande van Jakob getrek om Isak te 
bedrieg en Isak het sy hande oor 
Jakob gehou en hom geseën. Van die 
twee pare hande kom dus kort na me- 
kaar bedrog en seëninge. 


Met sy eie hande het Jakob die 
mooi rok vir Josef gemaak (Gen. 
37:3) en met hulle hande het Josef 
se broers dit van sy liggaam afgeskeur 
en in bloed gedoop, sonder dat Ruben 
hom uit ,,hulle hande kon red.” (Gen 
87:21 en 29). 


Dawid smeek sy God in Psalm 10:12 
om ,,Sy hand op te hef” en in Ps. 
16:8 verklaar Dawid dat God altyd 
aan Sy ,,regterhand” is. In Ps. 18:85 
sê Dawid van die Here: ,,Hy leer my 
hande om oorlog te voer.” 


In die Nuwe Testament lees ons 
baie van hande. In Matt. 5:30 sê Jesus: 
,En as jou regterhand jou laat strui- 
kel, kap dit af en gooi dit weg van 
jou af.” Baie wonderdade het Jesus 
met Sy hande gedoen. In Matt. 8:8 
lees ons: ,Daarop steek Jesus die 
hand uit en raak hom (die melaatse) 
aan.” Ons weet dat dié aanraking die 
melaatse gesond laat word het. So 
ook het Jesus in vers 15 die skoonmoe- 
der van Petrus aangeraak en sy het 
genees geraak van die koors. So het 
Jesus ook in Matt. 9:29 die twee blin- 
des se 0ë aangeraak, sodat hulle kon 
sien en die man met die verdorde 
hand is ook deur Jesus gesond ge- 
maak. (Gen. 12:10), 


Toe Jesus gekruisig is op Golgota 
was een van Sy laaste woorde: Vader, 
in U hande gee Ek my gees oor! Die 
veiligste hande op aarde en in die 
Hemel, die Hande van Ons Hemelse 
Vader. (Luk. 28:46). 

Mag ons in hierdie jaar 1971 ons 
hande terughou van die sondige dade 
en ook om die vinger na iemand te 
wys. Onthou, met die een vinger wat 
altyd na die ander persoon wys, Wys 
drie na myself. 

Groete, 


— Oom Mike. 


DIE KRUISWOORDE VAN JESUS 


Ons weet almal dat Jesus sewe maal 
aan die Kruis op Golgota gepraat het. 
Hierdie sewe kruiswoorde kom op 
verskillende plekke in die vier Evan- 
gelies voor. Nie een van die Evange- 
lies beskryf al sewe nie. Hier is nou 
die sewe kruiswoorde: 

1. Vader, vergeef hulle, want hulle 
weet nie wat hulle doen nie. 

2. (Vir Maria) Vrou, daar is u 
seun! (En vir Johannes) Daar is jou 
moeder. 

3. (Vir die moordenaar) Voorwaar 
Ek sê vir jou, vandag sal jy met My 
in die Paradys wees. 

4. My God, My God, waarom het U 
My verlaat? 

5. Ek het dors. 

6. Dit is volbring. 

7. Vader, in U hande gee Ek My 
gees oor. 


Maats nou wag daar weer 'n paar 
pryse. Ek wil weet waar hierdie 
Kruiswoorde opgeteken is. Skryf hulle 


netjies oor met die tekste langs elk- 
een, skryf jou eie naam en adres op 
die velletjie papier en pos aan Oom 
Mike Roos, Posbus 18331, Hercules, 
Pretoria. (Onthou netheid tel ook). 


WATTER WERK 


Wie van julle weet watter soort 
werk hierdie mense, van wie ons in 
die Bybel lees, gedoen het. 


, Lukas. 

. Demetrius (Hand. 19) 
, Dawid (Sam. 16) 
Tubal-Kain (Gen. 4) 
Paulus 

, Dorkas (Hand. 9) 

, Petrus (Joh. 21) 

, Rhoda (Hand. 12) 

. Aguila (Hand. 18) 
10. Gamaliel (Hand. 22) 
11. Saggeus 

12. Josef van Nasareth 
13. Jubal (Gen. 4) 

14. Martha (Luk. 10) 
15. Zenas (Titus 3) 


OOND LR L DE 


— 'Tannie Tat. 


HENNIE SE BEPROEWING 


Die St. 7 klas stap regop in `n 
netjiese ry die klaskamer binne en 
gaan staan by hulle banke. As 
juffrou Viljoen sê ,,Sit” is daar `n 
geskuifel en ordelik neem elkeen 
sy plek in. Juffrou neem die Bybel 
op. Net toe sy wil begin lees is daar 
'n klop aan die deur en 'n kleiner 
seuntjie bring 'n brief binne. 
Juffrou skeur dit oop. 'n Brief en 'n 
tienrandnoot val uit. Vlugtig gaan die 
onderwyseres se 0ë oor die reëls. Sy 
plaas die geld saam met die vel pa- 
pier terug jn die koevert, trek die 
lessenaar se laai uit en sit die koe- 
vert in die laai. Daarop neem sy die 
Bybel en begin lees. 


Een periode volg die ander snel op 
en gou is dit pouse. Na pouse gaan 
alles maar die gewone gang tot kort 
voor die klok lui. Juffrou gee meteens 
'n gil wat die kinders laat wip. 


Sy staan voor die klas. Haar oë ver- 
toon donker teen haar bleek gesig. 
Kinders, vanoggend is 'n brief hier 
afgelewer met tien rand in, geld wat 
een van die kosgangers se ouers ge- 
stuur het. Julle het almal gesien dat 

HENNIE SE BEPROEWING 

ek dit in my laai sit en dis weg, weg 
sê ek julle” Haar stem styg hoër en 
hoër. Die kinders sit vir `n oomblik 
sprakeloos. Dan begin almal gelyk 
babbel. ,,Stil” skree juffrou, ,,Stil, 
julle almal, en Sarie, gaan roep jy 
gou mnr. Verster. 

Mnr. Verster, die hoof, is binne 
minute daar. 

Vrae word gevra en beantwoord. Ja 
almal het vanoggend die geld gesien. 
Niemand weet egter iets van die ver- 
dwyning daarvan nie. 

Mnr. Verster lyk streng as hy sê: 
,Nou ja kinders, dan sal julle net hier 
moet bly tot die geld tevoorskyn 
kom.” Die kinders hyg behoorlik na 
hulle asems. Dan staan Sarie Steyn 
Op. ,Meneer, ek gaan nie onskuldig 
gestraf word nie.” 'n Paar ander stem- 
me klink ook nou op. ,,Stilte, kinders, 
laat ons hoor wat Sarie te sê het.” 
maan meneer. Sarie sluk, dan sê sy: 
Meneer, soek ons almal deur, u 
weet ek kan nie na skool hier bly 
nie.” 

Mnr. Verster lyk ongemaklik: ,,Kin- 
ders, ek mag julle nie visenteer soos 
Sarie voorstel nie. Ook wil ek nie 
graag die polisie hier in betrek nie. 
Ek doen `n beroep op die een wat dit 
geneem het om dit terug te gee.” 
Stilte, nie een roer nie. Die klok lui. 
Vasberade staan Sarie op, neem haar 
tas, stap tot by juffrou se tafel en 
begin uitpak. ,Juffrou, kyk asseblief 
ek het dit nie.” Sy dop haar sakke 
om, trek haar skoene uit en kyk na 
Mnr. Verster. ,Meneer, ek moet huis 
toe gaan. Ek het verantwoordelikheid 
tuis. Laat Juffrou saam met my na die 
kleedkamers kom. Ek sal self my 
klere daar uittrek.” Juffrou Viljoen is 
bloedrooi en Meneer kug verleë: ,,Toe- 
maar Sarie, jy kan gaan.” Almal weet 
dat Sarie se moeder oorlede is en 
dat sy toesig oor die kleiner kinders 
moet hou. Sy pak alles terug, trek 
haar skoene aan en na sy die onder- 
wysers gegroet het, stap sy uit. Weer 
doen Meneer `n beroep op die kinders 
maar almal swyg soos die graf. 

Nou praat Juffrou weer: ,Asseblief 
klas, iemand moes die koevert ver- 
wyder het. Het een van julle nie mis- 
kien iets verdags bespeur gedurende 
pouse nie?” Stadig kom Hester Van 
Graan orent. Jy kan 'n speld hoor val 
soos almal met ingehoue asems sit: 
Juffrou, ek het Hennie Vermeulen 
gedurende pouse uit die klaskamer 
sien kom.” 

Hennie gee 'n uitroep en lyk soos 
'n tamatie as hy op die bene kom: 
Juffrou, ek het net gou `n skoon sak- 
doek kom haal, sowaar ek het dit nie 


geneem nie.” Daar heers 'n paar 
sekondes stilte. Dan sê Meneer: ,,Kin- 
ders, julle kan almal gaan. Hennie, 
jy bly 'n oomblikkie agter, hoor.” 

Die volgende oggend word daar af- 
gekondig dat daar die vorige dag geld 
uit Juffrou Viljoen se klas verdwyn 
het. Enige een wat inligting daar- 
omtrent het moet mnr. Verster kom 
sien. 

In juffrou Viljoen se klas heers 
daar vanoggerd `n onnatuurlike stilte. 
Nadat die kinders plaasgeneem het, 
sê sy: ,,Wel klas, die geld was nie in 
Hennie se besit nie. Ek doen nogeens 
'n beroep op die een wat die geld ge- 
neem het om dit terug te bring. Dit 
kan net een van julle wees. Net julle 
het van die 22ld geweet.” Na hierdie 
woorde gaan sy voort met die klas. 

As pouse aanbreek vergader die st. 
7 klas se kinders in groepies. Die ge- 
beure word druk bespreek. By een 
groep seuns is Hans Opperman aan 
die woord: ,Kyk kêrels. ek sê nou vir 
julle dis Hennie en niemand anders 
nie.” `n Ander seun antwoord: 
Juffrou het dan gesê hy het dit nie.” 
Hans lag smalend: ,,O, hy was seker 
slim genoeg om dit iewers weg te 
steek. Miskiea op die skoolgronde.” 

Ander stemme klink nou op wat dit 
beaam en een sê: ,,Ja, julle weet ek 
dink nou aan iets. Het julle al opge- 
merk dat hy gedurig duur geskenke 
koop wat hy huis toe stuur.” 


Die seuns bly metesns stil as hulle 
Sarie se stem hoor, afkomstig van `n 
groep dogters daar naby. ,Skaam julle 
julle nie, julle weet goed Hennie sal 
nooit so iets doen nie. Hy het self 
genoeg geld.” 


Hiervan lei die seuns af dat daar 
van die dosters is wat ook meen 
Hennie is die sondebok. Van die seuns 
kyk rond, maar Hennie is nêrens te 
sien nie. Nou moet gesê word dat 
Hennie 'n stil skaam seun is. Hy is 
afkomstig uit die Oostelike Laeveld 
van Transvaal. Sy ouers het hom hier- 
heen gestuur omdat hy weens bors- 
moeilikheid nie in die klam warm 
wêreld waar hulle woon, aard nie. 
Omdat hy nie gesond is nie, neem hy 
nie veel aan sport deel nie. Die ander 
seuns beskou hom as so ietwat van 'n 
,Sissie”, soos hulle dit noem. Voor 
hulle weer klas toe gaan, besluit die 
seuns dat hulle in die vervolg on- 
vriendelik teenoor hom gaan wees. Hy 
moet voel hulle weet dit is hy wat die 
kwaad gedoen het. 

Die weke wat volg is vir niemand 
aangenaam nie. Die winter is op han- 
de en die St. 7 klas met Juffrou inge- 

sluit is ongelukkig. Hennie is 'n fyn- 
gevoelige seun en oral kry hy net die 
koue skouer. Ou Hennie is egter `n 
goeie kind, hy word nooit kwaad as 
daar so tussen die lyne geskimp word 
nie. Later sou menige kind terug dink 
aan daardie weke. Hulle sou onthou 
hoe moedig Hennie hom onder hier- 
die moeilike omstandighede gedra het. 
Nooit sê hy iets terug nie, dreig nie, 
kla nie. Tog kan dinge nie so aan- 
gaan nie. Niemand kan sê dat dit die 
onvriendelike gedrag van sy mede- 
skoliere is wat hom siek gemaak het 
nie, maar hy word skielik ernstig 
siek. Miskien is die gedagte dat hy 
deur hulle vir 'n dief aangesien word 
te veel vir sy swak gestel. 


] Na volgende bladsy 


Blindederm- 


ontsteking 


Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
| te spring. Hierdie middel het dit 
moontlik gemaak dat blindederm- 
lyers deesdae 'n deskundige 


behandeling kan ondergaan teen 
geringe koste. 


Kentekens 


@ Pyn in regtersy. 
@ Aangepakte Tong. 
@ 'n Temperatuur (koors) tussen 
100 en 102. grade. 
@ Hardwording van die Maag- 
wande. 
Die DR. MULLERS-BLINDE- 
DERMMIDDEL is verkrygbaar by 
aptekers teen 70c per bottel of posvry 
van Noorwood (Coaker, Posbus 89, 
Ladybrand. 





By die skool hoor die dagskoliere 
van die kosgangers dat `n dokter die 
vorige aand ingeroep is vir Hennie, 
en dat hy in die plaaslike hospitaal 
opgeneem is. Na 'n paar dae word 
daar ook vertel dat Hennie in `n 
koma is en aanhoudend roep dat hy 
nie die geld geneem het nie. Meneer 
moet asseblief tog nie vir sy ouers sê 
hy is `n dief nie. Die st. 7 outjies voel 
skuldig. Het hulle dalk ou Hennie vals 
beskuldig? 


Dit is `n Vrydagoggend. Voor die 
kinders na die verskillende klasse 
gaan, sê mnr. Verster: ,,Kinders, daar 
is `n aankondiging wat ek moet 
maak.” Hy hou `n verkreukelde koe- 
vert in sy hand op. ,Juffrou het vroeg 
vanoggend die koevert met die briefie 
en die tienrandnoot in haar laai ge- 
vind. Dit het blykbaar agter die laai 
in die lessenaar geval en so half regop 
daar gestaan. Sy het per toeval die 
laai vanoggend uitgehaal en so die 
geld gevind.” `n Voelbare stilte heers 
na hierdie woorde. Dan gebeur daar 
'n snaakse ding. Sarie tree na vore, 
tot by mnr. Verster. ,Meneer, gaan sê 
dit dadelik vir Hennie, toe, voor dit 
te laat is., Haar oë gloei en haar 
wange is bloedrooi. Verleë en lomp 
kom Hans ook nou en staan langs 
Sarie. ,Ja Meneer, Sarie is reg, dit 
is alles my skuld. Ek het gesê dit is 
hy, en ons moet hom laat besef ons 
weet.” 


Die onderwyser swyg vir `n oom- 
blik, dan sê hy: ,Goed Hans, ek sal 
so maak. Julle kan klasse toe gaan.” 


Die kinders gaan daarop klaskamers 
toe en die lesse begin. By juffrou 
Viljoen vorder dit maar sleg van- 
oggend. Nie sy of een van die kinders 
kan hulle aandag by die werk bepaal. 
nie. Later kom mnr. Verster binne: 
,Kinders, ek was toe by ou Hennie. 
Ek wens julle kon sien hoe sy ge- 
siggie verheider het by die aanhoor 
van ons blye nuus. Daar was 'n glim- 
laggie om sy moeë en bleek lippies 
toe ek hom verlaat het. Hy stuur vir 
julle almal groete.” 

Die dag as Hennie weer skool toe 
kom is almal bly. 'n Paar voel skaam 
maar hy glimlag so mooi, dat hulle 
gou besef hy is nie vir hulle kwaad 
nie. 

In die klaskamer roep Juffrou hom 
na haar toe. Bleek, maer en moeg 
staan hy voor die klas. Sy begin deur 
te sê: ,,Hennie ons is bly dat jy weer 
hier by ons is.” 

Sy sluk, en 'n groot traan rol oor 
haar wang: ,Ons wil almal vandag vir 
jou vra om ons te vergewe. Ek, om- 
dat ek nie goed gekyk het nie, en tot 
die gevolgtrekking gekom het dat een 
dit geneem bet. Ek is jammer, kin- 
ders.” Al die kinders troos juffrou 
nou deur te se dat enigeen so 'n fout 


kan maak. Sy lag skaam en vervolg 
dan: ,Hennie, vergewe ook jou maats 
omdat hulle jou so onregverdig ver- 
oordeel het.” Hennie is te aangedaan 
vir woorde, hy knik net met sy kop. 
Nou kyk Juffrou na die ander kin- 
ders: ,Nou, kinders, hoop ek dat ons 
almal uit hierdie gebeurtenis `n les 
geleer het. Moet nooit iets van 'n 
ander sê wat tot sy nadeel kan strek 
nie. Mens weet nie hoe dit opgeneem 
kan word en hoeveel kwaad, droef- 
heid en ellende jy deur cen woord 
kan saai nie Wees nooit weer so 
haastig om iets te glo wat julle hoor 
en sommer `n oordeel te vel nie. Dit 
is beter dat twintig mense onaange- 
kla deur die lewe gaan as dat daar 'n 
fout gemaak word en een onskuldige 
gestraf word.” 


Die kinders se oë is vol trane as 
Juffrou klaar gepraat het. Hester 
staan op en haar stem is dik as sy 
sê: Juffrou, ek moet self verskoning 
vra, dit was ek wat gesê het ek het 
Hennie uit die klaskamer sien kom.” 
Hennie kyk na Hester en sê met 'n 
bewende stem: ,,Foemaar Hester, ek 
was mos in die klas vir 'n skoon 
sakdoek soos ek verduidelik het.” 


Juffrou neem hom om die skouers 
terwyl sy sê: ,,Nouja Hennie, alles is 
nou verby. Ons was almal ongelukkig, 
jy die meeste. Volgende week sluit die 
skool vir die winter vakansie. As ons 
weer terugkom, hoop ons jy is heelte- 
mal gesond met wange so rooi en rond 
as appels.” 

— E. L. Jooste. 


Ook by die volwassedoop is die doop 
die teken van die verbond van God 
met ons, nie van ons geloof nie, en 
is dit gegrond in die beloftes van 
God, nie in ons belydenis nie. 

— H. C. TOUW. 


'n Eensydige beklemtoning van die 
mens en sy maatskappy lei tot ateisme. 
— Uit: Die Frankfurt-Verklaring. 


Om saam met God te gaan lyk altyd 
'n gevaarlike eksperiment te wees, 
want hoe volmaakter 'n mens Hom 
volg, hoe meer 'n mens nader aan 
Golgota kom. 

— Dr. P. Stegenga. 


Israel is jonk deur die hoop, die 
heidendom is oud, omdat dit geen 
hoop het nie. 

— Prof. Miskotte. 


LESERS AAN DIE 
WOORD 


[1 Van bladsy 14 


DOODSTRAF 


Geagte Redakteur — Die teregstelling 
van die twee blankes in Pretoria op 
die 13de November het weer eens die 
aandag gevestig op een van die min- 
der bekende en minder aangename 
werklikhede van ons samelewing — 
die feit naamlik dat in ons tyd dit nog 
moontlik, statisties gesproke twee 
keer per week in Suid-Afrika — is 
dat die mens hom die reg aanmatig 
om op koelbloedige wyse sy mede- 
mens te dood. 

Ek is geensins van plan om hier `n 
debat te open, teologies of andersinds, 
van die voor- en nadele van die dood- 
straf nie. Dit kan egter seker tog 
geredelik gesê word dat die oplegging 
en die uitvoering van die doodstraf 
'n uiters moelike probleem is. Hieroor 
behoort daar seker baie min twyfel te 
bestaan. Dit is seker ook korrek om 
te sê dat dit 'n probleem is wat ern- 
stige en diepe aandag van Christene 
verdien. Wat ookal beskou kan word 
as die rol en waarde van die mens 
in die Christelike samelewing, die ju- 
ridiese beëindiging van 'n medemens 
se lewe tel seker tog onder die mees 
belangrike van alle teologiese en 
maatskaplike probleme. 

Graag wil ek dan aan u — en deur 
u— aan u lesers die vriendelike ver- 
soek rig om oor hierdie probleem te 
besin, te praat en te skryf. Dit is nie 
'n probleem wat deur swye enigsins 
gehelp word nie. Daar is onmisken- 
bare tekens dat die sameswering om 
oor hierdie delikate probleem die 
swye te bewaar nie meer so onnadenk- 
lik gevolg word nie. Is daar nie ook 
miskien ruimte in u blad vir denke . 
nie? Persone wat nader met hierdie 
probleem gekonfronteer wil wees kan 
dit miskien ook oorweeg om by 'n Ver- 
eniging vir die Afskaffing van die 
Doodstraf aan te sluit wat ek tans 
besig is om op te rig. Hierdie Ver- 
eniging, wat deur groepe van alle 
godsdienstige en politieke oortuigings 
ondersteun word, sal ook die wyer 
doelstellings hê om ondersoek na die 
oorsake van misdade van geweld te 
aktiveer om sodoende aan die publiek 
die beskerming te verleen waarop dit 
geregtig is sonder dat dit nodig sal 
wees vir die mens om hom die Godde- 
like reg van beskikking oor 'n lewe 
aan te matig. Ek hoor graag van 
belangstellendes. 

Hoogagtend die uwe, 

— Dr. B. v.D. van Niekerk. 
Senior Lektor in Regsgeleerdheid. . 

PUBLIEK MOET DIE BLINDE IN REGTE LIG SIEN 


Op die twintigste tweejaarlikste 
k2ngres van die Nasionale Raad vir 
Blindes wat op die 20ste tot die 23ste 
Oktober 1970 te Port Elizabeth gehou 
is, was dit die voorreg van skrywer 
om die Kerk aldaar te verteenwoordig. 
Mnr. William Rowlands — self `n 
blinde — het 'n baie insiggewende 
voordrag gelewer oor ,,Die houding 
van die publiek teenoor die blindes”. 

Dit was 'n openbaring om te ver- 
neem wat die filosofie van `n blinde 
persoon teenoor die lewe is. Daar is 
sekere menings, reaksies en patrone 
van optrede van die publiek en organi- 
sasies wat met die blinde persoon te 
doen het, wat hinder, en daarom is 
dit nodig dat ons hierop sal moet let. 


Mnr. Rowlands het verwys na wat 
hy ,mites oor blindheid” genoem het. 
'n Mite oor blindheid is, volgens hom, 
enige geykte beskouing oor die ver- 
moëns van blindes of die aard van 
blindheid, wat nie op feite gegrond 
is nie. Daar is talle voorbeelde van 
mites oor blindheid en hy het al die 
spesifieke voorbeelde tot twee omvat- 
tende mites veralgemeen: 


A. Die mite van uiterstes en 
B. die mite van spesiale talente. 


A. DIE MITE VAN UITERSTES 


John Shaw stel hierdie mite as volg: 
Over the centuries blind people have 
been seen as saints or sinners, as fools 
or geniusses”. 

Die blinde word voorgestel as 'n 
persoon met min intelligensie, wat 
feitlik hulpeloos is — met wie dit 
moeilik is om te kommunikeer en wie 
se sedelike peil laag is. Hy word dus 
tot die uiterste toe bejammer en daar 
word aangevoer dat hy op 'n beson- 
dere wyse versorg behoort te word. 

Of hy word voorgestel as 'n persoon 
met 'n hoë intelligensie en buitenge- 
wone talente en as 'n mens met 'n 
voorbeeldige karakter. Hy is met an- 
der woorde 'n genie en 'n soort hei- 
iige. Hy word dus met agting bejeën 
en geniet die bewondering van an- 
dere. 

Wat dié beeld van blindheid betref, 
is die woorde van die beroemde Ame- 
rikaanse doofblinde Helen Keller van 
belang. Reeds in 1907 het sy gesê: 

,Ons verwag nie om onder die blin- 
des 'n oneweredige aantal genieë te 
vind nie. Opvoeding ontwikkel nie by 
hulle meerwaardige talente nie. Net 
soos die siende persoon, mag die 
blinde 'n filosoof, 'n wiskundige, ʼn 
taalgeleerde, 'n siener, digter of pro- 
feet wees. Maar glo my, as die lig 


van die genie in hom brand, sal dit 
brand ten spyte van sy gebrek en nie 
as gevolg daarvan nie. Die gebrek aan 
een sintuig of twee het 'n menslike 
wese nog nooit gehelp nie. Ons sou 
dankbaar gewees het vir die sesde of 
die sestiende sintuig waarmee ons 
vriende en die koerantverteenwoor- 
digers — meer mildadig as die natuur 
— ons graag wil begiftig. Om mnr. 
Kipling aan te haal: ,Ons is nie helde 
nie en ons is ook nie lafaards nie”. 
Ons is gewone mense wat beperk is 
deur `n buitengewone onbekwaamheid. 
As ons nie altyd in ons ondernemings 
slaag nie, selfs met die bystand van 
vriende — troos ons onsself met die 
wete dat in die groot groep van 
mislukkinge in die lewe, daar ook baie 
is met 'n paar baie gesonde oë.” 


DS. D. B. SNYMAN 


B. DIE MITE VAN SPESIALE 
TALENTE 


Hierdie mite neem 'n groot ver- 
skeidenheid vorms aan. Deurgaans 
word die blinde beskou as `n persoon 
met buitengewone talente. Daar word 
selfs geglo dat hy hierdie talente as 
'n vergoeding vir sy blindheid ontvang 
het. 
Die blinde word met die siende 
vergelyk, en dan word daar gesê: 
dat die blinde beter as die siende kan 
hoor; 

dat die blinde oor `n beter tas-sin 
beskik; 

dat die blinde 'n beter geheue het; 

dat die blinde `n beter konsentrasie- 
vermoë besit; 

dat blindes musikaal is; 

dat blindes `n besondere insig in die 
lewe het. 


Mnr. Rowlands stel dit baie duide- 
tik dat dit 'n mite is. Die blinde is 
'n gewone persoon wat sonder sy gesig 
moet klaarkom. Hy is dus 'n gewone 
mens met besondere probleme. Hy 
ontvang geen spesiale #alente as outo- 
matiese vergoeding vir sy blindheid 
nie, maar gespesialiseerde opleiding 
(onderwys en rehabilitasie) kan hom 
help om sy oorblywende sintuie beter 
te benut en om sluimerende talente 
te ontwikkel. Die blinde fisioterapeut 
met sy slim hande, die blinde orrelis 
met sy vinnige vingers en die blinde 
telefoniste met haar goeie geheue, 
verrig geen wondere nie. Hulle verrig 
bloot hulle werk met behulp van die 
vaardighede en talente wat hulle vir 
dié doel ontwikkel het. 

Navorsing het aan die lig gebring 
dat daar sewe faktore is wat die 
grondslag van 'n siende persoon se 
houding teenoor blindes vorm. Kort- 
liks kom dit op die volgende neer: 
Spanning by omgang: 

Beide siende persone voel onge- 
maklik, selfbewus en selfs verboue- 
reerd wanneer hulle met blindes om- 
gaan. Hoewel spesiale kontak gewoon- 
lik soms vermy word, is daar gelukkig 
weinig sprake van weersin, wat wel 
by sekere ander stremmings voorkom. 
Verwerping van intimiteit 

Baie siende persone vermy intimi- 
teit met blindes en daar is veral 'n 
onwilligheid om op 'n blinde verlief 
te raak en met hom te trou. 
Algemene verwerping: 

Soms het blindheid 'n ongunstige 
betekenis vir die siende en word die 
blinde in `n swak lig beskou. Die 
blinde word as selfsugtig, onvoorspel- 
baar, prikkelbaar en ondankbaar voor- 
gestel. Siendes wat hierdie indruk van 
blindes het, is onwillig om met hulle 
om te gaan. 

Outoritêre selfbehaaglikheid (Engels: 
authoritarian virtuousness): 

Hier word blindheid gesien as iets 
wat die persoon se karakter verbeter. 
Die siende is dus hartlik en vriendelik 
teenoor die blinde. Ongelukkig is hier- 
die tipe persoon geneig om die blinde 
te oordonder en is daar 'n oordrewe 
betoon in sy optrede. 

Toegedigte emosionele gevolge: 

Die siende beskou die blinde as 
wanaangepas, selfbejammerend, oor- 
sensitief en opvlieënd. Daar word ge- 
sê dat hy sy blindheid misbruik. 
Identifikasie: 

Daar is by baie mense die begeerte 
om die blinde te verstaan. Hulle is 
dus nuuskierig en probeer dinge uit- 
snuffel omtrent die blinde. Dit kan 
daartoe lei dat 'n persoon hom in die 
plek van die blinde stel (identifikasie) 
en dan ontstaan daar `n angsgevoel 
weens eie kwesbaarheid. 

Toegedigte funksionele beperkings: 

Die siende is geneig om allerhande 
funksionele beperkings aan die blinde 
toe te dig. Hy sal lyste dinge kan op- 
noem waartoe die blinde nie in staat 
is nie en baie werksoorte wat die blin- 
de nie kan behartig nie. 

Navorsing het getoon dat die siende 
se houding teenoor die blinde oor die 
algemeen vol vooroordele en misvat- 
tinge is. Hoë hierdie beeld van die 
blinde verbeter kan word, is een van 


G] Na volgende bladsy 


die kernvrae wat ons moet besig hou. 
Die beeld wat die gestremde self uit- 
dra, is ook deurslaggewend om die 
beeld van die gebrek te verbeter. 

Frustrasie is ongetwyfeld een van 
die blinde se grootste probleme wat 
miskien net deur die eensaamheid van 
die bejaarde blinde oortref kan word, 
het mnr. Rowland gesê. Die opvoeding 
en rehabilitasie van blindes kom dan 
ook in 'n groot mate neer op die aan- 
leer van funksionele onafhanklikheid. 

Dinge wat `n blinde vreeslik kan 
ontstel, is `n styging in stemhoogte 
wanneer daar met hom gepraat word 
en om sy metgesel in plaas van hom- 
self aan te spreek. Daar word byvoor- 
beeld aan sy metgesel gevra hoeveel 
suiker die blinde in sy koffie neem in 
plaas van dit aan die blinde self te 
vra. 

Persoonlike kontak tussen siendes 
en blindes is volgens mnr. Rowland 
die belangrikste faktor om die begrip 
van siendes teenoor blindes te ver- 
beter. Hy gee `n voorbeeld. Dit be- 
hoort moontlik te wees dat `n bevoeg- 
de blinde een maal per jaar die ma- 
trikulante van ons groot skole moet 
toespreek. As dit gedoen word, sal 'n 
groot massa siende mense — die jeug- 
dige kollegas en vriende van more ... 
bereik kan word en gunstig beindruk 
word. 

Die massa-kommunikasiemedia — 
die geskrewe woord, die radio en rol- 
prent kan ook grootliks tot `n beter 
begrip bydra. 

Hy beklemtoon ook die gebruik van 
ons woordkeuse wanneer oor die blin- 
de gepraat word. Allerlei versagtende 
woorde soos onsiendes, gesigloses, ge- 
stremdes wat dikwels gebruik word, 
moet liefs vermy word. Daar is ook 
die irriterende gebruik om van ,ons” 
blindes te praat. Die woord ,,ons” dra 
die stigma van afhanklikheid en moet 
geskrap word. 

Die woord ,,liefdadigheid” het ge- 
lukkig verval en die woord ,,welsyns- 
werk” word nou verkies. Persoonlik 
sou hy liewer eenvoudig net van 
Diens vir die blinde” wou praat. As 
daar byvoorbeeld gepraat word van 
biblioteekdienste vir siende persone 
en nie van welsynsdienste nie, hoe- 
kom moet sulke dienste vir die blinde 
dan sê genoem word? 

Mnr. Rowland het sterk gepleit dat 
wanneer daar vir blindes gekollekteer 
word, daar nie op die gevoelens van 
die publiek gespeel moet word nie. 
Deur so op die gevoelens van die 
publiek te speel word op die kortter- 
myn wel meer geld ingesamel, maar 
vir die langtermyn werp dit geen 
goeie vrugte af nie. 

Die integrasie van die blinde in die 
Siende gemeenskap is van veel groter 
belang. 


Hy het hom baie sterk uitgespreek 
teen bedelary van blindes op straat. 
Tweeduisend jaar gelede het die blin- 
des op straat gebedel en hulle doen 
dit vandag nog. Die blinde bedelaar 
wat op die straathoek staan en sy 
blinde broers versinnebeeld, is in ʼn 


groot mate verantwoordelik vir die 
mate van onbegrip wat daar by die 
publiek teenoor die blinde bestaan. 

Hy sien vooruit na dié dag wanneer 
die blinde gemeenskap in elke sfeer 
van die publieke lewe aanvaar sal 
word en verwelkom sal wees. 





WAT KAN U LEES 


HULPKOMMISSIE VIR BYBELVERSPREIDING 


Aan alle Bedienaars van die Woord, 
Ouderlinge ea Diakens van die Ned. 
Herv. Kerk van Afrika. 


Eerwaarde Broeders — Aan my is 
opgedra om 'n baie eenvoudige maar 
belangrike taak te verrig, naamlik om 
die prosjure, WOORD EN DIENS”, 
geskryf deur prof. dr. B. J. Engel 
precht, onder aandag van alle amps- 
draers te bring. Ek doen dit baie 
araag. 


Die afgelope jaar het ongeveer alle 
Protestantse kerke in Suid-Afrika die 
150-jarige bestaan van die Suid-Afri 
kaanse Bybelgenootskap feestelik her- 
denk. Ook professor Ben Engelbrecht 
net sy bydrae gelewer in die vorm van 
hierdie werkie, , WOORD EN DIENS”. 
Nee, dis geen dik boek waarvoor ons 
moet terugdeins nie. Hierdie keurige, 
goedversorgde boekie bestaan uit der- 
tig bladsye. Dit handel oor die Amp 
van die Predikant, die Amp van die 
Ouderling en die Amp van die Diaken 
as DIENS VAN DIE WOORD VAN 
GOD. Ons is professor Engelbrecht 
dankbaar vir hierdie tydige en aktuele 
bydrae waarin daar veel gedoen is om 
vns ampswerk in die lig van die 
Woord van God, beter te verstaan. 


Voortdurend is die reggeaarde 
ampsdraer gekonfronteer met die 
vraag: Wat behels tog nou eintlik 
imny amp? Wat moet ek doen as predi- 
ant, ouderling en diaken? Wat word 
van my verwag? Hoe skakel die amps- 
werk van predikant, ouderling en dia- 
ken tog aan mekaar? Talle ouderlinge 
cen diakens word in hulle ampte be- 
vestig sonder een enkele voorligting- 
stuk (behalwe natuurlik die formulier 
vir hulle bevestiging). Hierdie prag- 
tige klei. werkie, op kunspapier ge- 
druk, sal baie van hierdie vrae be- 
antwoord. 


Wie hierdie pittige werkie begin 
lees, verstaan dadelik `n ouderling 
is baie meer as net die broeder wat 
vier keer per jaar, voor nagmaal 


Saam met sy diaken (of soms afson- 
derlik, as dit nie anders kan nie) deur 
die wyk ,behoort” te gaan. Dit is on- 
middellik duidelik 'n diaken se 
werk is oneindig meer as om ,,gou 
'n rondte te doen met die oog op die 
kollekte.” Die ampsdraers van die 
kerk, in hulle persoon en in hulle 
impswerk, word in hierdie boekie stap 
vir stap gestel voor die oop Bybel. As 
daar een saak is wat ek sommer baie 
duidelik wil stel, dan is dit die feit 
dat hierdie boekie nie tot sy reg sal 
kom sonder die oop Bybel daarby nie. 
Professor Enselbrecht se uitsprake 
word een vir een toegelig en fundeer 
vanuit die Heilige Skrif. Op die eerste 
bladsy is daar 28 tekste, op die tweede 
bladsy 20 tekste en op die derde blad- 
sy 32 tekste. So gaan dit voort, bladsy 
vir bladsy. Daar hoef NOOIT WEER 
in die Kerk beweer te word dat ons as 
ampsdraers .,ongewapen” die stryd 
moet voer nie! 


Broeders, ons het tog seker van tyd 
tot tyd ouderlinge-byeenkomste en dan 
weer diaken-byeenkomste, AFGESIEN 
van ons gewone kerkraadsvergade- 
ringe. Ons beveel nou van harte by 
u aan om die sewe bladsye oor die 
ouderlingsamp u besprekingspunt te 
maak vir die volgende ouderlingeby- 
eenkoms. En daarmee beveel ons aan 
om die nege bladsye, handelende oor 
die diakensamp, ook as agendapunt 
vir u diakensvergadering te plaas. Ons 
beveel van harte aan dat elke predi- 
tant, ouderling en diaken onmiddellik 
in besit gestel sal word van hierdie 
kostelike stukkie Bybelwerk, dat die 
skriba die bestelling sal plaas en dat 
dit weldra in elke konsistorie van die 
kerk beskikbaar sal wees, dat dit 
voorts in die toekoms aan elke nuwe 
ouderling en diaken by geleentheid 
van sy bevestiging oorhandig sal word. 


O] Blaai om 

LEES! 


Het die ouderlinge dan nie beloof om 
nulle te oefen in die oordenking van 
die verborgenhede van die geloof nie? 
Het die diakens nie beloof dat hulle 
nie slegs met uiterlike middele nie, 
maar ook met innerlike vertroostinge 
JIT DIE WOORD VAN GOD die ar- 
mes en ellendiges te help in die nood 
nie? Ons herhaal: Hierdie boekie sal 
gelees moet word saam met die Bybel 
want dit verwys sin vir sin daarheen 

. na die eintlike Groot Diaken, 
Jesus Christus. 


Bestellings kan geplaas word by 
H.A.U.M., Posbus 460, Pretoria, teen 
dertig sent per eksemplaar. 


Ons is ds. Ras dankbaar dat hy die 
inisiatief geneem het om hierdie wer- 
kie daargestel te kry. Dankie, profes- 
sor Ben Engelbrecht, vir so 'n penne- 
vrug. 


— P. J. Theo. Koekemoer. 


sGOD HET LAAT GROEI. 


Die opskrif hierbo herinner dadelik 
2an die woord van die apostel Paulus: 
,Ek het geplant, Apollos het natge- 
maak, maar God het laat groei.” (1 
Kor. 3 vers 6). Dit is derhalwe duide- 
uk wat God laat groei het! Die Woord 
Is verkondig deur Paulus en Apollos 
... hulle was die saaiers, die planters 
en die natmakers, maar GOD HET 
LAAT GROEI. Die wasdom kan nie 
deur die saaier gegee word nie, omdat 
groei 'n wonder veronderstel. Dit is 
werk van die Gees van God. ,Kom, 
Skepper Gees, kom .. . 


Ons verwys hier na die onstaan en 
geskiedenisverloop van die Bybelge- 
noodskapsbeweging in Suider-Afrika, 
vanaf 1820 tot 1970. Vanjaar is onder 
andere op ons Algemene Kerkvergade- 
ring besluit dat die Kerk `n woord 
ran dank sal spreek aan die Britse 
en Buitelandse Bybelgootskap in Lon- 
don, vir wat hierdie vereniging ge- 
doen het vir die daarstelling en ver- 
spreiding van die Bybel IN ARFL 
KAANS. Ons Afrikaners moet dit 
maar nie te gou vergeet nie, trouens, 
ons moet dit onthou. Vandag het ons 
'n eie Bybelgenootskap van Suider- 
Afrika, waarop ons met dankbaarheid 
trots kan wees. Hierdie Bybelgenoot- 
skap van S.A. het egter nie uit die 
lug geval nie. Sy geskiedenis gaan 
terug na die jaar 1820. Ds. A. P. Smit, 
Argivaris van die N. G. Kerk in 
Suid-Afrika, het die 150-jarige feite- 
zeskiedenis nagevors en te boek ge- 


LEES! 


stel. Dit is paslik dat dit verlede jaar, 
1970, ,,die jaar vir die Bybel”, ge- 
publiseer is en uitgegee is deur die 
Bybelgenootskap self. Dit is 'n keurig, 
netjiese werk, getitel ,,GOD HET 
LAAT GROEI”, en kan bestel word 
teen R2 by Bybelhuis, Posbus 215, 
Kaapstad, of Bybelhuis, Posbus 639, 
Johannesburg. Die gehalte van die 
poek word bewys deur die feit dat die 
skrywer nege honderd sewe-en-tagtig 
keer verwys na die bronne van waar- 
uit hy sy pakkende verhaal bewys. 
Ook die honderd fotos maak die werk 
nog meer interessant. 


Wanneer ons ons eie Afrikaanse 
Bybel ter hand neem, sonder om te 
wet watter ryke en inspirerende ver- 
haal van geloofsvolharding vooraf ge- 
gaan het, mis ons tog wel iets groots. 
Daarom dat ons van mening is dat 
hicrdie boek 'n elke Afrikaanse gesin 
`n ereplek behoort te kry. In elk ge- 
val, elke Hoërskoolleerling sal op een 
of ander tyd met hierdie groot gebeur- 
tenis te doen kry. 'n Beter bron van 
kernis oor die saak het ek nog nie 
gevind nie. Van harte word die werk 
aanbeveel. 


— P. J. Theo. Koekemoer. 
Voorsitter, Hulpkomitee vir Bybel- 
verspreiding. 


Lig en Lewe deur leraars van die 
Ned. Geref. Kerk. Uitgegee deur die 
N.G. Boekhandel, Pretoria. Prysopga- 
we ontbreek. 


Hierdie ,,Dagstukkies vir een jaar,” 
die werk van dertien verskillende 
leraars, is in een opsig soos alle an- 
der dergelike dagboeke: variërend, én 
getuiend dat dit nie aan elkeen gegee 
is om dagstukkies te skrywe nie. 
Om in `n paar paragrawe `n teks uit 
te werk en wat alles gesê moet word 
tot sy reg te laat kom, eis 'n beson- 
dere bekwaamheid wat al die skry- 
wers nie het nie. 


Oor die algemeen is die stukkies 
nie pakkend, nie treffend nie. 


Die kort gebedsversugtinge aan die 
end van die dagstukkies: ,Dankie, 
Here” doen vir ons gevoel te kort 
aan gewyde, aan Bybelse gebedstaal. 
Dit is vir ons te ,alledaags” gestel. 


— Joh Dreyer. 

Mag is `n Vandaal — (Gerhard 
Seymore. Prys R1.95. Uitgewers — 
Voortrekkerpers Bpk. Johannesburg. 


'n Drama wat afspeel in die lewe 
van koning Saul en Dawid. Baie mooi 
en beskrywend. 


Die boek is bekroon met die Gross- 
kopfprys vir drama van die Departe- 
ment Kultuursake. 


Sterk aan te beveel vir toneelop- 
voerings. 


—D. C. Naudé. 


Tussen twee Riviere — 
Libbe. 


Aletta 


Inleidings — Dolf van Niekerk. 
Prys R1.80. Uitgewers: Voortrekker- 
pers Bpk. Johannesburg. 


`n Boek wat met lus gelees word. As 
leser toer jy saam met die skryfster 
van plek tot plek. Sy maak gebruik 
van pragtige uitbeeldende taal. 


U kan gerus hierdie boek vir u 
aankoop. 


— D. C. Naudé. 


CO] Na volgende bladsy 





 WOwarTE 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


| 


PRYSE NA ELKEEN SE 
VERMOË 


Pryse en Katalogus op 
op aanvraag! 


d. P. E. ROODE 


POSBUS 163 — FOON 308 
ERMELO 





, EED 


DUIWELSKUNSTE EN DIE BY- 
BEL deur ds. Hercules J. van den 
Berg. Magaliesberg Uitgewers, Posbus 
29, Pk. Skeerpoort. (225 bladsye). 
Prys R1.20. 


Ds. Van den Berg, predikant van 
die N. G. Gemeente te Skeerpoort 
(naby Magaliesburg), het met die ver- 
skyning van hierdie boekie voorsien 
aan `n langgevoelde behoefte. Nou 
wil ek dit hier stel dat ek orals in 
gemeentes `n ,geloof” (wat niks an- 
ders is nie as 'n ontsettende on- 
Bybelse bygeloof) in towenaars, waar- 
sêers en besweerders teëgekom het. 
Feit is egter dat ek nêrens soveel by- 
geloof in hierdie duistere, duiwelse 
dinge gevind het as tussen Krugers- 
dorp en Rustenburg nie! Ek herhaal: 
ORALS is daar mense wat gaan ,,raad” 
soek by dolosgooiers en fortuinvertel- 
lers, ook hier in die goed (Gerefor- 
meerde Potchefstroom, maar nêrens 
elders is dit so intens te vind onder 
ons mense as hier, waar ds. Van den 
Berg met groot vrug werk en waar 
ek ook 'n klein tydjie kon dien as 
bedienaar van die Woord. Mens staan 
net gewoon verstom om kerkmense 
(nagmaalsgangers) daar en orals aan 
te tref wat, terwyl hulle die nagmaals- 
formulier (wat tog Bybels is) telkens 
en telkens weer hoor, hulle wend tot 
die magte van die duisternis vir 
,raad”, 


'n Boer se trekkers begin te breek, 
hy kry daarby allerhande teëspoed 
soos siekte in die huis, hy begin 
benoud” voel, ,bang” word omdat 
daar erens dalk ,,iets verkeerds” is. 
Dan word die meneer anderkant die 
bult gehaal om die ,,ding” te kom 
uitgrawe en siedaar: die trekkers 
breek nie meer nie en die gevoelens 
van ,benoudheid” verdwyn. Dat mens 
hierdie dinge onder die heidense en 
half-heidense Bantoe aantref, kon ek 
nog altyd begryp, want hier het ons 
te doen met die wese van die heiden- 
dom, hier in die praktyk van die 
towenary. Maar . . . dat mens hierdie 
dinge onder WIT christene wat tog 
westers-beskaafd is aantref, gaan my 


verstand te bowe. Dit was hoog tyd 
dat iemand in die lig van die WOORD 
VAN GOD hierdie dinge moes ontmas- 
ker. Ek bedoel nou nie dat ds. Van 
den Berg die eerste is wat hieroor 
geskryf het nie. Die wyse waarop hy 
dit egter gedoen het, dit wil sê in die 
lig van die Skrif met in agneming 
van die resultate van die wetenskap- 


like sielkunde, verhoog die kwaliteit 
van hierdie boekie. Voorop stel ons 
ook die feit dat ons die skrywer dank- 
baar is dat hy in eenvoudige verstaan- 
bare Afrikaans geskryf het, sodat die 
bekende beswaar van ,,dis te geleerd” 
totaal en al verval. 


Ek sou wens dat hierdie boekie by 
die duisendtalle versprei word. 


— P. J. Theo. Koekemoer. 


Het verwordingsproces in de Gere- 
formeerde Kerken deur dr. Ph. J. 
Huyser. Uitgegee by Buyten en Schip- 
perheyn, Amsterdam, Prys f4.50. 

Hierdie boekie van iets meer as 
honderd bladsye is `n kreet ontpers 
aan `n gelowige, maar verontruste 
hart oor die groot verval in die Neder- 
landse Geref. Kerke, want ,,het moder- 
nisme sluipt de Geref Kerken bin- 
nen.” (bl. 109). 


Naas die kreet van verontrusting is 
daar sware beskuldiginge teen veral 
die Vrye Universiteit in Amsterdam, 
die stigting van dr. Abr. Kuyper, en 
die Teologiese Hoërskool, in Kampen. 
Die twee inrigtings word genoem die 
dubbel hoofkwartier van die moderne 
tydgees. Die ,,doorbraak” deur die 
professore van hierdie inrigtings be- 
werkstellig word deur hulle beskou 
as 'n deurbraak na vernuwing, maar 
volgens dr. Huyser is dit veel eerder 
'n ,deurbraak na chaos en na die ver- 
derf”. 


Dié professore word swaar beskul- 
dig. Hulle word as die grootste skulde- 
naars aangewys. ,Deur hulle toedoen 

. . is die Geref. Kerke met 'n vloed 
van valse leer en profetie oorspoel.” 
(bl. 9). Met name word die professore 
swaar beskuldig. Van een word gesê: 
“Hy is ons broeder nie, hy is 'n 
aartsketter, een valse profeet.” (bl. 
101). Van 'n ander een word verklaar 
dat hy 'n ewolusionis is, dat hy die 
skepping van hemel en aarde verwerp, 
asook die sondeval (bl. 12). Van 'n 
derde word beweer dat hy homosek- 
sualiteit goedkeur. 


So erg is die verwording volgens die 
Gereformeerde dr. Huyser dat die in 
S.A. berugte dr. Buskes, na 'n lesing 
voor studente in Kampen wat met die 
bespreking tot half vier in die nag 
geduur het, die opmerking gemaak 
het: ,,Daar is iets gaande in die Ge- 
reformeerde Kerken .. . Ek het ont- 
dek dat dit geblyk het dat ek die 
enige Gereformeerde is.” (bl. 100). 


MEE ap 


Sware beskudiginge word ook ge- 
maak teen dr. Kuyper wat ,'n volslae 
imperialis” genoem word; die sug om 
te heers het hom in die bloed gesit,” 
en teen sy volgelinge wat neo-Kuype- 
riane genoem word. Vroeër so sê die 
skrywer, is van die Vrye Universiteit 
gepraat as van ,,die geloofstuk van 
Kuyper”. Nou kan eerder gepraat 
word van ,,die ongeloofstuk van die 
neo-Kuyperiane.” 


Hierdie ,,verwording” blyk ook uit 
tydskrifte en publikasies uit Neder- 
land en stem tot groot droefheid. Wie 
het kon dink dat na nog geen honderd 
jaar na die Doleansie daar so `n verval 
in 'n kerk kon intree wat erg gesteld 
was op die suiwerheid van die leer en 
veel daarvoor prysgegee het. 


Laat ons lesers dit koop en hulleseif 
op die hoogte stel. 


— Joh. Dreyer. 


Gepantserde hart deur Roelf van 
Rensburg. Uitgegee deur Voortrekker- 
pers, Johannesburg. Prys R1.80. 


Hier is nou vir jou 'n spannende 
verhaal, wat die leser enduit bind, 
en nie alleen is dit vol spanning nie, 
maar daarby ook nog iets oorspronk- 
liks. U kan dit maar gerus koop. 


— EH.D. 


Die Malans maak amok deur Corne- 
lia Kruger. Voortrekkerpers, Johan- 
nesburg. Prys R1.60. 


Dit is 'n verhaal om die leser aan- 
genaam besig te hou. Gesonde lektuur. 
Mooi. 

— EHD. 


VOLKSKERK 


Die Hervormde Kerk (in Neder- 
land) wil geen kerk wees waarin elk- 
een mag glo en sê wat hy wil nie. 
Die kerk het in sy kerkorde uitge- 
spreek dat hy belydende kerk wil 
wees. Maar is dieselfde kerkorde is 
ook gesê in watter betekenis van 
die woord hy volkskerk wil wees: As 
kerk wat nie alleen tot die hele volk 
die evangelie wil bring nie, maar wat 
daarby ook die lewe van die volk 
krities wil begelei en helpend wil 
dien. 


— F. H. Landman. 

IN MEMORIAM 





In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 





FOURIE: (Gebore Barnard) Maria Catharina — 
Reeds 1 jaar van eensaamheid en stille trane is 
verby. Onvergeetlik bly die mêre van 8 Januarie 
toe die Heer van ons weggeneem het ons geliefde 
eggenote, moeder en grootmoeder. Bitter swaar was 
die skeiding maar soet die herinnering aan haar wat 
vir ons lief was. Die mooi herinnering wat sy vir 
ons nagelaat het sal altyd vir ons kosbaar bly. 

— Van die verlangende eggenoot, kinders en 
kleinkinders, Christiaanstraat 866, Hercules, Pretoria. 





BESTER: Lucas Cornelius —- 
Onvergeetlik is die jaar van 
diepe smart en rou, toe my pap- 
pie, die nag van die 23ste De- 
sember 1969 skielik van ons 

. weggeneem is deur die dood. 

' Sy plekkie is so leeg — hoe 

' mis ons hom nie, maar ons dank 

God vir die genade vir wat 

hy vir ons beteken het. 

— Bedroefde eggenote, kin- 
ders en kleinkinders, S. Bester. 


Landbou Hoërskool, Amsterdam. 







FERNS — Ernst Willem: Sag en stil het die doods- 
engel gekom en van ons geneem ons teergeliefde, in 
die ouderdom van 75 jaar, op 21 Oktober 1970, na 
'n lang siekbed waarvan die laaste jare smartlik was. 

Stil soos hy geleef het so het hy gegaan. Ons berus 
in die wil van die Heer en gun hom die rus. Gods 
wil was dat hy ons moes verlaat. 


— Bedroefde eggenote, kinders en kleinkinders. 


DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederde liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 


Hervormde gemeenskap treur saam. 





DE JAGER: Hettie en Friedatjie — Onvergeetlik 
bly vir ons die Sondagmiddag van 23 Augustus 1970 
toe onverwags en onmiddellik van ons weggeneem 
is in 'n motorbotsing ons dierbare en liefling, enig- 
ste dogter en kleindogter. Trane vloei in stilte, 
maar ons Hemelse Vader sien en ken ons wonde. 
Ons buig in aanbidding neer want ons weet dit was 
Sy Wil. — Ges. 58:7. 


— Bedroefde ouers, twee broers en gesinne, B. P. 
en $S. M. Oosthuizen. 





VAN DER MERWE: Willem Jacobus Johannes — 
Dit het die God van hemel en aarde behaag, om op 
98 Julie 1970, deur die dood van ons weg te neem, 
my geliefde eggenoot, in die ouderdom van byna 
71 jaar en na `n gelukkige huwelikslewe van 43 jaar. 
Dit is na jare van vele siekte en beproewinge wat 
hy met groot geduld en blymoedigheid gedra het. 
Ons gun hom die rus deur die Heer vir hom beskik. 
Gesang 68 vers 7. 


— Bedroefde eggenote, Sannetjie, Rietspruit. 











KENEG-KONING 


Die lydende Kneg van die Here 
(Jes. 53) gaan in een persoon die 
triomferende Koning vooraf. Eenmaal 
sal Israel, Hom sien, wat hulle deur- 
steek het, en in die oorwinnende Ko- 
ning die vroeëre lydende Kneg her- 
ken. 

Die volk, wat ooreenkomstig die 
gebed van Jesus aan die kruis nie 
geweet het wat hulle doen nie toe 
hulle Jesus verwerp het, het ook die 
bloedstorting van die Seun van God 
teweeg gebriag en daarmee tegelyker- 
tyd die heil vir die hele wêreld. 

Om die heil van die hele mensheid 
te bewerk het Israel onwetend (Hand. 
3:17) die Lam van God geoffer en op 
dié wyse is die heil vir almal geopen, 
mits 'n mens jou die heil toeëien. 

— H. Verwey. 


Die gemeente van Christus leef uit 
die genade, wat deur die bloed van 
Christus verleen is. Die genade onthef 
die gelowige Christen van die konse- 
kwensies van die wetsoortreding. 

— H. Verwey. 


Vir die Christengelowige is die ge- 
regtigheid geopenbaar buite die wet 
om 'n besondere heilsorde wat onder- 
skei moet word van die wetsorde in 
Israel. 

— H. Verwey. 


Christus gaan met die nasie Tsrael 
'n ander heilsweg as met die gemeente 
al is die grondslag dieselfde! ... Chris- 
tus is die Koning van Israel en die 
volke, en die organiese Hoof van die 
gemeente. 

— H. Verwey. 

Die mens van sonde, die wettelose, 
soek sy werkterrein nie buite nie, 
maar binne die Christelike gemeente. 

— Dr. M. H. Bolkestein. 


Die mens is altyd: mens met ander 
mense. Hy is verantwoordelik vir an- 
der mense. Hy leef nie vir homself 
nie. Veral ook: Hy sondig nie vir sy 
eie rekening alleen nie. 


Daarom is dit nooit net `n partiku- 
liere saak om God te dien nie, net so 
min as die sonde in sy lewensvernie- 
tigende gevolge tot die indiwidu, wat 
sondig, beperk is. 


— Dr. G. de Ru. 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings, en huwelike 

R1.50 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Doodsberigte en in Memoriams 
R2.00 per plasing. 


Die Advertensiebestuurder, 
DIE HERVORMER, 
Posbus 18061 — Hercules. 
Advertensies moet aan die advertensie- 
bestuurder gestuur word nie later nie 


as 6 weke voor datum van 

As 'n foto geplaas moet word: R6.00 
ekstra vir die maak van drukkersblok. 


Gedruk deur 
N.H.W.-PERS, 
Posbus 18061, Hercules. 





Amptelike Berigte 
BEROEPE PREDIKANTE 


Aangeneem: 


Prop. S. P. Pretorius na Bethal. 

Prop. D. J. P. Stoltz na Zesfontein. 

Ds. H. N. Botha na Villeria. 

Prop. A. D. Botha na Koedoesrand. 

Ds. T. F. J. Dreyer (Thomas seun) na 
Krugersdorp-Noord/Noordrand. 

Prop. P. $S. van Staden na Johannes- 
burg-Suid. 

Prop. P. R. Prinsloo na Carletonville 
as medeleraar. 

Bedank: 


Prop. D. J. P. Stoltz na Wesmoot. 

Prop. S. P. Pretorius na Louis 'Tri- 
chardt, Krugersdorp-Wes, Belfast/ 
Stofberg/Roossenekal, Welkom/Hen- 

nenman. 

Ds. D. J. Dreyer na Orkney. 

Ds. P. J. van Staden na Breyten/Caro- 
lina/Chrissiesmeer. 

Ds. N. H. Buitenweg na Brakpan-Har- 
monie. 

Dr. P. J. T. Koekemoer na Drie- 
Riviere. 

Ds. D. G. $. Steyn na Primrose. 

Ds. S. J. de Beer na Johannesburg- 
Suid. 

Ds. G. P. J. Grobler (Jnr.) na Groot 
Marico. 

Prop. P. S. van Staden na Vryburg- 
kombinasie. 

Prop. P. R. Prinsloo na Salisbury- 
kombinasie. 

Ds. J. P. J. Wagenaar na Sasolburg en 
Springs. 


RADIODIENSTE, FEBRUARIE 1971 


Eredienste: 

7 Februarie 7.00 nm., Kortgolf, Pre- 
toria-Noord. 

14 Februarie 10.20 vm., Kortgolf, 
Kaapstad. 

21 Februarie, 10.30 vm., Medium/F.M. 
Brixton. 

28 Februarie, 7.00 nm., Medium/F.M., 
Krugersdorp-Oos. 

7 Maart, 7.00 nm., Kortgolf, Johan- 
nesburg-Wes. 


Oegendgodsdienste 10.15 vm.: 

2 Februarie: Ds. T. F. J. Dreyer. 

9 Februarie: Ds. J. B. J. van Rens- 
burg. 

16 Februarie: Ds. J. P. J. Wagenaar. 

23 Februarie: Dr. A. J. G. Dreyer. 


Ontwaak my Siel: 7.40 vm.: 
14 Februarie: Ds. C. S. van H. Steene- 
kamp. 


Vroeë oggend 6.30 vm. en Haataand 
11.10 nm,: oordenkings 


5 Februarie: Ds. A. A. da Silva. 

7 Februarie: Ds. T. F. Dreyer. 

12 Februarie: Ds. G. M. M. Pelser. 
14 Februarie: Ds. J. A. P. van Tonder. 
18 Februarie: Ds. C. J. Viljoen. 

25 Februarie: Ds. G. N. Bloem. 


Ander Sondagprogramme: 
Kom na die Waters 6.05 nm. 
Wat sê die Bybel 9.15 nm. 


RINGSVERGADERINGE 
1971 


Van die volgende ringsvergaderinge 
is berig ontvang wat plek en datum 
betref. In terme van die Bepalings van 
die Kerkwet word dit bekend gestel. 
Die ringskribas sal in 'n oproep aan 
kerkrade self verdere besonderhede 
verstrek oor wat benodig word. Ge- 
loofbriewe en jaarverslagvorms is 
reeds aan kerkrade gepos. Ringskribas 
word daarop gewys dat die datums in 
oorleg met die Administrateur (aan- 
dag mej. A. C. Venter) gereël moet 
word. 


Lees Art. 9(1-8), Bepalings tot die 
Kerkwet. 
23-25 April: Ring S.W. Afrika op 
Windhoek. 

30 April-a3 Mei: Ring Zeerust op Zee- 
Trust. 
10-11 Mei: Ring Heidelberg op Heidel- 
berg. 
11-18 Mei: Ring Germiston op Brak- 
pan-Harmonie. 
11-18 Mei: Ring Krugersdorp op Kru- 
gersdorp-Noord. 
92-4 Junie: Ring Thrichardtsfontein op 
Chrissiesmeer. 
8-9 Junie: Ring Waterberg op Potgie- 
tersrust. 
10-12 Junie: Ring Rustenburg op Rus- 
tenburg. 
15-16 Junie: Ring Bronkhorstspruit op 
Marble Hall. 
P. M. SMITH (Skriba). 


Die Presbiteriaanse Kerk van Tai- 
wan (Formosa), die grootste Christe- 
like kerk in die nie-kommunistiese 
deel van Sjina, het gedurende Julie 
1970 met `n goeie meerderheid besluit 
om te bedank as lid van die Wêreld- 
raad van Kerke uit protes teen die 
pro-kommunistiese standpunt van die 
Wêreldraad. 

ANDER BLAAIE SÊ 


Met die kerk gebeur vandag wat 
daar plaasvind as mens met 'n hamer 
op 'n bolletjie kwik slaan: Dit spring 
in dertig klein bolletjies uitmekaar. 
Op een plek word die kerk op grond 
van nugtere, onontkoombare feite ge- 
sluit. Op tien of twintig ander plekke 
duik dit weer op, in ander gestalte, 
met nuwe vorme, onder ander mense, 
terwyl sy kosbare tradisies gestel word 
in die lys van hierdie tyd. Let op waar 
u die kerk so ontmoet. 


— Persbureau Nederl. Herv. Kerk 


DIE GROOTSTE SENDINGDAG 


Kenners van die geskiedenis van 
die sending onder die Jode is van 
oordeel dat vergelykenderwys die be- 
kering onder die Jode, wat getalle 
betref, die uit ander godsdienste ver 
oortref. Kwalitatief het die Joodse 
Christene die kerk grootliks verryk. 

Ondanks ernstige stremmings en 
eeue-oue vooroordele was die uitwer- 
king van die evangelieverkondiging 
onder Jode in Europa, Afrika, Pale- 
stina en Amerika eenvoudig verba- 
send. 


— Die Joodse Sendingbasuin soos 
vermeld in Inter Nos. 


ADVIES IN VERBAND MET 'N 
BEROEP 


'n Predikant het 'n paar beroepe 
gekry. Iemand gee hom die raad: Gaan 
na daardie gemeente waar daar die 
meeste sonde is. 

Die reaksie van die leraar daarop 
was: Goed, dan gaan ek na die ge- 
1ecnte waar die meeste geld i; 


— Persbureau Nederl. Herv. Kerk. 


DIE GRENSE VAN DIE KERK 


Sowel vir `n al te opvallende ver- 
ruiming as vir 'n al te bekrompe ver- 
enging van sy grense moet die kerk 
voor oppas. Die kerk moet dit doen 
deur homself bewus te maak, dat dit 
objektief deur die Woord van God 
bepaal is, en subjektief deur sy bely- 
denis, waardeur die kerk op grond van 
die Woord van God uitspreek aan wat- 
ter grense hy gebonde is. 

Tree die kerk buite hierdie vir hom 
bepaalde grense, dan dreig hy om 
tereg te kom in 'n onverantwoorde 
ekumenisme (algemene) kerk. 


Word hierteenoor die grense van 
die kerk bewus vereng, dan dreig die 
gevaar van 'n net so onverantwoorde 
sektarisme. . . . Hierdie gevaar be- 
dreig ook die Nederlandse Hervormde 
Kerk, wat die vrugte van die ,,nuwe 
koers”, wat hy wenslik ag om te vaar, 
nog maar moeilik kan pluk. En hier- 
die vrug moet die kerk betaal met die 
prys van onbehae in baie gemeentes 
naamlik teruglopende kerkbesoek en 
swerwende gemeentelede, wat die By- 
belse bevindelike prediking in die 
eie gemeente nie meer hoor nie, met 
die gevolg dat dit meehelp om die 
grensverenging (sektarisme) in die 
hand te werk. 


— (CO. Bezemer in Hervormd Weekblad 


'N NUWE TENDENS IN DIE 
PREDIKING 


Daar is in die wêreldkerk 'n nuwe 
tendens in die prediking om die Chris- 
tus van die Skrfite as die Lam, wat 
ons sonde op Hom geneem en versoek 
het deur sy bloedstorting te verdring 
deur 'n Jesus-idee, waarin Jesus voor 
loop in die ry van rewolusionêres en 
op die voorpunt staan, van hulle, wat 
struktuurveranderinge najaag. 


Die taak van die kerk in sy predi- 
king op die kansel en voor die radio 
is om te volhard by die prediking van 
die apostels . . . Nie die Christusop- 
vatting van hierdie of daardie een 
en nie die visie van die een of ander 
persoon op Christus moet verkondig 
word nie, maar voluit die Christus 
van die Skrifte, wat gekom het om 
sondare te roep en salig te maak met 
die enigste troos in lewe en in sterwe. 


— J. P. van Roon in Hervormd 
Weekblad. 


Deesdae sal nie alle kerkgangers, 
wanneeer hulle hulle kollektes in die 
kollektesakkie gooi, gelukkig wees by 
die gedagte dat 'n deel daarvan be- 
stem is vir steun aan terroriste organi- 
sasies in Afrika nie. 


En verder is die Wêreldraad van 
Kerke nie 'n bietjie uitsoekerig in sy 
bekommernis nie? Wanneer het dit al 
fondse gegee om hulle te steun wat 
onderdruk is en vir die hulpeloses 
en vir hulle wat smeek om reg onder 
die hiel van die kommunisme in Rus- 
land of ander Europese regerings? 
—TUit die Londonse Sunday Telegraph. 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer 
omdat dit gepomp word deur 
die hart—die wonderbaarlike, 
gespierde masjien wat jaar in 
jaar uit onophoudelik werk om 
lewe en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
(nm saak vir die spesialis!) te 


Watersugpille belemmer nie 
enige ander behandeling wat n 
ondergaan nie, maar as u wel 
'n dokter raadpleeg, sê hom dat 
u hulle gebruik. 


Dr. Allens- 
Watersug- 
Pille 


R1.00 BY APTEKE ORAL 


Pyn se Moses... 


OTTO se 


VYF-AKSIE 
SENUWEE PYNPOEIERS 


PRYS: 17de en 37de 


Nie net 'n gewone Hoofpyn 
Poeier nie. 
Seker die enigste pynpoeier met vyf 
bestanddele en re vir 'n sekere 
oel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupjig, 
Koorsagtigheid en enige ander pyn. 


OTTO'S verlig pyn binne enigê oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 





As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 





Na jare van navorsingswerk 


bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Gollinse Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 

wande. 


Die lewer kan te veel of te min gal 
vervaardig en dan volg al die vermelde 
moelikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld 
Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens. is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 
hoes en enige bors aandoeninge. Dié 
is seker die enigste Tiemie Stroop so 
bemark vir die gebruik van Babas en 
Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 

Dié middel is uitstekend vir Babas en 
Kinders tot 8-10 jaar en dit is smaak- 

vol. 

Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 





DIE ANTWOOSD. 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 
Die algemene versterkmiddel vir 
lusteloosheid, senuweeswakheid, sleg- 
te eetlus, bloedarmoede, slaaploosheid, 
moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Die Brein en Rugmurg is die hoof 


senustelsel. ,,Hulle voedsel is TYk, 
skoon bloed.” Vanuit die ruggraat sprei 
die hele senuweestelsel, elk bedoel vir 
`n sekere deel van die liggaam. Word 
een of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 


PRYS: 65c 
32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk. Oral 


verkrygbaar of direk van Apteker. 


F. FOURIE — POSBUS 762 — PIETERMARITZBURG. 

As ons geluk 
by emmersvol verkoop het 
SOU u gekoop het ? 


`n Mens kan geluk nie koop nie. Dit is iets wat verwerf 'n Lewe waar u die besluite neem. Nie een waar 

moet word. Maar dit sal nooit gebeur solank omstandighede dit vir u doen nie. Ons verteenwoordigers 

u 'n knaende kwelling het dat iets mêre u hele wêreld kan is opgeleide kenners van alle vertakkinge van versekering 
laat intuimel nie. en sake wat u persoonlike finansies wesenlik raak. En 
Vandag reeds kan u `n groot stap tot geluk doen —- laat Sanlam is meer as 50 jaar reeds dinamies deel van 

Sanlam u wys hoe hulle u lewensideale kan help Suid-Afrika se groei en bloei. Hulle is mense wat uit 
verwesenlik — met die wete dat die geld waarvoor u werk ondervinding weet waarom dit gaan — 
weer werk vir dinge wat vir u gaan mense wat weet hoe om jou te help om 





saak maak. Onafhanklikheid. jou toekoms te beplan. 


GSANLAM 


vir die voordele van 
LEWENDE VERSEKERING 

